tapi Pastoralists woman success story - તાપીના પશુપાલક મહિલાની સફળતાની વાત – News18 Gujarati\nતાપીના મહિલા પશુપાલકે આ જોરદાર આઇડિયાથી વધારી છે આવક\nપન્નાબહેન પશુપાલક સારી આવક મેળવે છે.\nwoman success story: આંગણવાડીમાંથી નોકરી છોડી તાપીના વાલોડ તાલુકાના ગોડધા ગામના મહિલા છેલ્લાં 12 વર્ષથી પશુપાલનના વ્યવસાયમાં હાથ અજમાવી સારી આવક મેળવી રહ્યા છે.\nહેમંત ગામિત, તાપી : જિલ્લાના (Tapi) વાલોડ તાલુકામાં ગોડધા ગામનાં પશુપાલક (Pastoralists success story ) પન્નાબહેન પશુપાલનના વ્યવસાયમાં ચાફ કટર મશીનનો ઉપયોગ કરીને દૂધની આવકમાં વૃધ્ધિ હાંસલ કરી આત્મનિર્ભર (Aatmanirbhar Woman) બન્યા છે. લીલો સુકો ઘાંસચારો ચાફ કટર મશીનમાં કાપીને પશુઓને નાંખવાથી સારી રીતે ખાઈ શકે છે. ઘાસચારાનો બગાડ પણ થતો નથી અને દૂધમાં વધારો થાય છે. ફાયદો એ થાય છે કે, મહિને દૂધના ઉત્પાદનમાં સારી આવક મળી રહે છે.\nસારા ઘાસચારાને કારણે દૂઘના ઉત્પાદનમાં વધારો\nપન્નાબહેન ચૌધરી જણાવે છે કે, ચાફ કટર મશીનથી બહું સારૂ રહે છે. અમારી પાસે ચાર ગાય અને બે ભેંસ છે. આ પશુઓને અમે આ રીતે તૈયાર થયેલો ઘાંસચારો આપવાનું શરૂ કર્યું એટલે દૂધના ઉત્પાદનમાં વધારો થયો છે. પશુઓ બગાડ નથી કરતા ઘાસચારાની બચત પણ થાય છે. તાપી જિલ્લાના ગોડધા ગામના પશુપાલક પન્નાબેન રમણભાઈ ચૌધરી ખેતીની સાથે જ પશુપાલનનો પણ વ્યવસાય કરે છે. તેમને પશુપાલન ખાતા તરફથી પશુઓને ઘાંસચારો કાપીને નાંખવા માટે ચાફકટર મશીનની સહાય વર્ષ 2017-18માં આપવામાં આવી હતી.\nઆ મશીન પશુઓને ખાવાનો ઘાંસચારો પૈકી શેરડીની ચીમળી, ભાતના પૂળા, જુવારની કળબ, હુંડીયુ વિગેરે મિનિટોમાં ટુકડા કરી નાંખે છે અને તૈયાર થાય છે. પશુઓને ખાવાનો મસ્ત ખોરાક ગામડાઓમાં મોટાભાગે પશુઓને સીધેસીધુ આખુ ઘાંસ જ નાંખવામાં આવે છે. પરિણામે પશુઓ દ્વારા બગાડ વધુ થાય છે. પરંતુ આ જ ઘાંસને મશીનમાં નાના ટુકડાઓ કરીને નિરવામાં આવે તો પશુઓ તે બધુ જ આરોગી જાય છે અને બગાડ કરતા નથી.\nઆ પણ વાંચો- ગ્રિષ્મા વેકરિયા હત્યા કેસમાં મોટો ઘટસ્ફોટ, આરોપી ફેનિલ જેલમાંથી સાક્ષીઓને તોડવાનો કરે છે પ્રયાસ\nઅત્રે ઉલ્લેખનીય છે કે, તાપી જિલ્લાના ખેડૂતો ખેતી સાથે પશુપાલનનો પણ મહત્તમ વ્યવસાય કરે છે. ખેતી અને પશુપાલન બંને એકબીજાના પૂરક છે. આમ ખેતી સાથે પશુપાલન અપનાવવામાં આવે તો ખેતી અને પશુપાલન બંને સમૃધ્ધ થાય છે.\nઆ પણ વાંચો - 40 ગીર ગાયોનું સંવર્ધન કરીને પાટણનો આ એન્જિનિયર ખેડૂત કરે છે લાખોની કમાણી\nવિજ્ઞાન અને ટેકનોલોજીના માધ્યમથી ખેડૂતો સધ્ધર થવા લાગ્યા તેવી જ રીતે પશુપાલક પણ કેવી રીતે આગળ આવે અને ઓછી મહેનતે વધુ દૂધનું ઉત્પાદન કેવી રીતે મળે તે માટે કૃષિ-પશુપાલન ક્ષેત્રે અવનવા સંશોધનો સતત થતા રહે છે. હાલ પશુપાલક પન્નાબેનને દૂધમાંથી મહિને રૂ.25 હજારની સરેરાશ આવક મળી રહે છે. સરકારની ચાફકટર મશીનની યોજના ખૂબ સારી છે. આ મશીનની કિંમત 27 હજાર જેટલી છે.જેમાં સરકાર તરફથી રૂા.15 હજારની સહાય મળતી હોય છે. ત્યારે સરકારની યોજનાથી અન્ય પશુપાલકોએ પણ લાભ લઈ આત્મનિર્ભર બનવું રહ્યું.\nTags: Good story, ગુજરાત, તાપી, મહિલા


October 2012 – ReadGujarati.com\nપ્રિય વાચકમિત્રો, ગઈકાલના લેખના સંદર્ભમાં આપ સૌએ જે સહકાર આપ્યો તે બદલ હું આપનો ખૂબ ખૂબ આભારી છું. દેશ-વિદેશમાંથી અનેક ફોન, ઈ-મેઈલ આખો દિવસ મળતાં રહ્યાં. સૌએ આ વિચારને વધાવી લીધો એ જાણીને ખૂબ આનંદ થયો. વળી, સૌએ પોતાના પ્રતિભાવોમાં જરૂરી લાગતા સૂચનો પણ કર્યાં. આ વિચારમંથન ઘણું ઉપયોગી લાગી […]\n[dc]પ્રિ[/dc]ય વાચકમિત્રો, ઘણા લાંબા સમય બાદ આપની સાથે વાતચીત કરવાની અનુકૂળતા મળી છે. બને છે એવું કે જ્યારે પણ તંત્રીલેખના બે શબ્દો લખવાની શરૂઆત કરું કે કોઈક અગત્યના લેખોનું કામ આવી ચઢે છે. પરંતુ આજે તો નક્કી કર્યું કે બધું જ બાજુએ મૂકીને બે ઘડી નિરાંતે વાચકો સાથે વાતચીત કરવી […]\n[ એમ કહેવાય છે કે ‘પારકી પંચાત કરવી સૌને ગમે’ પરંતુ અમેરિકા સ્થિત નવોદિત સર્જક ધૃતિબેને પોતાની પંચાત કરીને ‘પંચાત’ નામનું એક સરસ મજાનું પુસ્તક પ્રકાશિત કર્યું છે. આ ‘પંચાત’ એટલે એમની ફેસબુકથી પબ્લિશ્ડ બુક સુધીની યાત્રા. ભાતભાતનાં લોકોને મળતાં અને જગતના અનુભવોમાંથી પસાર થતાં જે કંઈ સારું-નરસું જડ્યું તેને […]\n[ રીડગુજરાતીને આ કૃતિ મોકલવા બદલ દિનેશભાઈનો (સુરેન્દ્રનગર) ખૂબ ખૂબ આભાર. આપ તેમનો આ સરનામે your_rahbar@yahoo.co.in સંપર્ક કરી શકો છો.] [dc]દિ[/dc]વાળીમાં હોલસેલ રજાઓનો આનંદ હતો અને એકદમ નવરાશની પળોનો અહેસાસ હતો એટલે કોમ્પ્યુટર ઓન કરીને મારું ઈ-મેઈલ your_rahbar@yahoo.co.in પરનાં મેસેજ જોવા અને મિત્રોને શુભેચ્છા પાઠવવા બેઠો. ઈનબોક્ષમાં અગિયાર જેટલા ન્યુ […]\n[ ‘માટીની મહેક’ પુસ્તકમાંથી સાભાર.] [dc]ઝ[/dc]મરાળા ગામને પાદર જોગી શ્રી ફક્કડનાથ બાપુની જગ્યામાં ગૂગળ અને લોબાનની ધૂપની ભભક સાથે હરિભજનની રંગત જામી હતી. ભજનિક ભગતના નરવા કંઠેથી ગંગાજળના ઝરણા જેવી પાવન વાણી વહી રહી હતી. ધીર ગંભીર મહેરામણનાં મોજાંઓ સામા ઘેરા સૂરે ભજનિકો ભક્તિનો માહોલ ખડો કરી રહ્યા હતા. સાંભળનારા […]\n[ એમ.ફિલ કરી રહેલ 25 વર્ષીય યુવાસર્જક ઈશાન ભાવસારની આ પ્રથમ કૃતિ છે. સાહિત્યક્ષેત્રે તેઓ ખૂબ ખૂબ પ્રગતિ કરતા રહે તેવી શુભેચ્છાઓ સાથે, રીડગુજરાતીને આ વાર્તા મોકલવા માટે ઈશાનભાઈનો (અમદાવાદ) ખૂબ ખૂબ આભાર. આપ તેમનો આ સરનામે ishanabhavsar@gmail.com સંપર્ક કરી શકો છો.] [dc]દિ[/dc]વસ : ૨૭ જુલાઈ, ૨૦૨૦. સમય : રાત્રિના […]\n[ ‘મઝહબ હમેં સિખાતા, આપસમેં પ્યાર કરના’ પુસ્તકમાંથી પ્રસ્તુત લેખ સાભાર લેવામાં આવ્યો છે. રીડગુજરાતીને આ પુસ્તક ભેટ મોકલવા બદલ ‘યજ્ઞ પ્રકાશન’નો ખૂબ ખૂબ આભાર. પુસ્તક પ્રાપ્તિની વિગત લેખના અંતે આપવામાં આવી છે.] [dc]જો[/dc]સેફ મેકવાન. ગુજરાતી દલિત સાહિત્યનું એક એવું નામ, જેને દલિત સાહિત્યના ‘દાદા’નું ઉપનામ સ્વાભાવિક રીતે સાંપડ્યું છે. […]\n[ વિશ્વના અનેક દેશોનો પ્રવાસ કરીને, ત્યાંની સંસ્કૃતિનો અભ્યાસ કરીને, સંગીતાબેને (મુંબઈ) ગુજરાતી સાહિત્યને એક અનોખું પુસ્તક આપ્યું છે…. અને તે છે ‘ઓપેરા હાઉસ’. દેશ-વિદેશમાં ભજવાતા શૉ વિશે લખાયેલું આ સાવ અલગ પ્રકારનું પુસ્તક છે. રીડગુજરાતીને આ પુસ્તક ભેટ આપવા માટે સંગીતાબેનનો ખૂબ ખૂબ આભાર. આપ તેમનો આ નંબર પર […]


આજે કરોડોની સંપત્તિના માલિક નટુકાકા એ એક સમયે ઘરનું ભાડું અને છોકરાઓની સ્કૂલ ફી ભરવા માટે પાડોશી સામે હાથ ફેલાવેલા છે. - ગુજરાત અખબાર\nઆજે કરોડોની સંપત્તિના માલિક નટુકાકા એ એક સમયે ઘરનું ભાડું અને છોકરાઓની સ્કૂલ ફી ભરવા માટે પાડોશી સામે હાથ ફેલાવેલા છે.\nસૌથી લોકપ્રિય શૉ તારક મહેતા કા ઉલ્ટા ચશ્મા છેલ્લા 13 વર્ષોથી ઘરે ઘરે મોનોરંજન પૂરું પાડી રહ્યો છે. દરેક ઉંમરના લોકો આ સીરિયલના ચાહક છે. આ સિરિયલના પાત્રો આજે ઘરે ઘરે ફેમસ થઇ ગયા છે અને લોકોના દિલમાં એક જગ્યા બનાવી દીધી છે. આજે અમે તમને આ સીરિયલના લોકપ્રિય પાત્ર નટુકાકા વિષે જણાવા જઈ રહ્યા છીએ.\nનટુકાકાનું અસલી નામ ઘનશ્યામ નાયક છે. તેમની ઘણી સિરિયલો સાથે સાથે ફિલ્મોમાં પણ કામ કર્યું છે. નટુકાકાએ અત્યાર સુધી 350 જેટલી સિરિયલો અને ફિલ્મોમાં કામ કર્યું છે.\nઆ સાથે સાથે તેમને ઘણી ગુજરાતી ફિલ્મોમાં પણ કામ કર્યું છે. નટુકાકા કહે છે કે તેમનું શરુઆતનું જીવન ખુબજ મુશ્કેલી ભર્યું હતું પણ તેમને કદી પાછળ ફરીને જોયું નથી. તેમને સખત મહેનત કરીને આ સફળતા પ્રાપ્ત કરી છે.\nનટુકાકાએ તેમના એક ઇન્ટરવ્યૂમાં જણાવ્યું જતું કે જયારે હું આ ફિલ્ડ માં નવો આવ્યો ત્યારે પરિસ્થિતિ ખુબજ ખરાબ હતી. કામ પણ જોવે એવું નહતું મળતું અને ખુબજ આર્થિક તંગીનો સામનો કરી તેમાંથી પસાર થયો હતો.\nઘણીવારતો કામનો પગાર પણ નહતો મળતો. એના કારણે ઘણી રાતો ખાધા પીધા વગર વિતાવી છે. કેટલીકવાર ખાલી3રૂપિયામાં માટે 24 કલાક સુધી કામ કરેલું છે. તેમને કહ્યું કે એ સમયે મારી પાસે મકાનનું ભાડું અને બાળકોની ફી ભરવાના પણ પૈસા ન હતા એવા સમયે પાડોશી પાસે જઈને પૈસા માંગેલા છે. આજે નટુકાકાના મુંબઈમાં2ઘર છે અને આજે કરોડો રૂપિયાની સંપત્તિના માલિક છે.\n← વરરાજાને ચાલુ લગ્નમાં બુલેટ મંગાવી ભારે પડી ગઈ, કન્યા પક્ષે કર્યું કંઈ એવું કે વરરાજાના હોશ ઉડી ગયા.\nઘરે બનાવેલી આ મલમ ધાધરનો દુશ્મન છે, તમે પણ ધાધરથી છુટકારો મેળવવા અપનાવી જોવો આ મલમ… →


caviar releases iphon made from gold and diamond and it is expensive beyond imagination\nસોનાથી બનેલો હીરાજડિત iPhone 11 pro રીલીઝ થયો, કિંમત જાણી હોશ ઊડી જશે\nI am Gujarat | Updated: 09 Oct 2019, 05:08:00 PM\nનવી દિલ્હીઃ લક્ઝરી iPhone ડિઝાઈન કરનારી રશિયન કંપની Cavierએ એપલની લેટેસ્ટ iPhone સીરીઝના iPhone Proની નવી ડિઝાઈન લોન્ચ કરી છે. તેનું નામ વિક્ટરી રાખવામાં આવ્યું છે. તેની બેક પેનલ પર V લેટર એવી રીતે કોતરવામાં આવ્યો છે કે તે રિયર પેનલને બે હિસ્સામાં વહેંચી દે.\nસાથે જ તેમાંથી એ કેમેરા સેટઅપ પણ ગાયબ કરી દેવામાં આવ્યું છે જેની લોકોએ ઈલેક્ટ્રિક રેઝર સાથે સરખામણી કરી ખૂબ મજાક ઊડાવી હતી. હવે ટેલિગ્રામ પર મેળવો દરેક મહત્વના સમાચાર, અમારી ચેનલ સબસ્ક્રાઈબ કરવા ક્લિક કરો કંપનીનો આ લિમિટેટ એડિશન ફોન સામાન્ય કરતા વધારે સુંદરતા અને ઉત્કૃષ્ટતાનો નમૂનો છે. iPhne 11 Pro iPhone Pro Max બંનેની અલગ અલગ હેન્ડ ક્રાફ્ટેડ ડિઝાઈન ઉપલબ્ધ છે. પરંતુ કેમેરા લેંસની આસપાસ પેનલ નથી. બીજું ડિઝાઈન એલિમેન્ટ બાયર્સને જોવા મળશે.શોક પ્રૂફ બોડી ઉપરાંત Cavierએ નવી સ્માર્ટ ફોન ડિઝાઈનને મજબૂત મેટલ ફ્રેમથી કવર કરી છે. એડિશનલ સ્ક્રીન પ્રોટેક્શનવાળા આ ડિવાઈસની કિંમત 4000 ડૉલર (2.84 લાખ રૂપિયા)થી શરૂ થશે. સૌથી સસ્તુ વેરિયન્ટ વિક્ટરી ટાઈટેનિયમ છે જે 64 જીબી સ્ટોરેજ ધરાવે છે. તેની કિંમત 4290 ડોલર (3.4 લાખ રૂપિયા) રાખવામાં આવી છે.\nતે ઉપરાંત સ્ટોરેજ વધારવા અને સારા વેરિયન્ટ માટે તમારે વધુ કિંમત ચૂકવવી પડશે. તેને કંપનીની ગ્લોબલ વેબસાઈટ પરથી ખરીદી શકાય છે. જો તમે આ લક્ઝરી સ્માર્ટફોનના બેક પેનલ પર એલિગેટર લેધર ફિનિશ મેળવવા માંગતા હોવ તો તમારે લગભગ 12,000 ડૉલર એટલે કે 8.5 લાખ રૂપિયા ખર્ચવા પડશે. સોનાના સ્માર્ટફોન ડિઝાઈનની કિંમત 30,820 ડોલર (21.88 લાખ રૂપિયા) છે.\nજો તમને હીરા પસંદ હોય અને તમે તેને iPhone 11 Proનો હિસ્સો બનાવવા માંગતા હોવ તો ગોલ્ડન આઈફોનથી બમણી કિંમત પર હીરાજડિત મોડેલ ખરીદી શકો છો.\nApple iPhone 11માં આવી રહી છે આ પ્રોબ્લેમ, યુઝર્સે શરુ કરી ફરિયાદ આર્ટિકલ શો\niphone 11 pro max iphone 11 pro iphone 11 in gold iphone 11 in diamond caviar\nWeb Title : caviar releases iphon made from gold and diamond and it is expensive beyond imagination


અમરેલીના ચલાલામાં2દીકરી સાથે માતાએ કેરોસીન છાંટી અગન પછેડી ઓઢી :ત્રણેયના કમકમાટીભર્યા મોત\nગૃહકંકાસના કારણે પરિવારના3સભ્યોનો સામુહિક આપઘાત:પોલીસ કાફલો ઘટના સ્થળે\nઅમરેલીમાં આપઘાતની ઘટનામાં એક પરિવાર વીંખઈ ગયો છે. બેડરૂમમાં કેરોસીન ચાંપી અગન પછેડી ઓઢી લેતા પરિવારના ત્રણ લોકોના કમકમાટી ભર્યા મોત નીપજયાં છે. આગ એટલી વિકરાળ હતી આખુંય ઘર ભભૂકી ઉઠ્યું હતું.\nઅમરેલીના ચલાલાના રહેણાંક મકાનમા બનેલો આ બનવા ભયાવહ હતો. હરિધામ સોસાયટીમાં2દિકરી સાથે માતાએ કેરોસીન છાંટીને અગ્નિવિલોપન કર્યાનો ઘટસ્ફોટ થયો છે. પહેલા ખબર એવી હતી કે આગ લગતા ત્રણ લોકોના મોત થયા છે બાદમાં પોલીસ તપાસ અને ગ્રામજનોના જણાવ્યા અનુસાર આગની નહીં પણ આપઘાતની ઘટના સામે આવી હતી. ગૃહકંકાસના કારણે મહિલાએ આ પગલું ભર્યું હોવાના સમાચાર મળી રહયા છે. આત્મવિલોપનમાં મહિલા સાથે 14 વર્ષની અને3માસની દિકરીનો પણ સમાવેશ થાય છે. પોલીસે આત્મહત્યાનો ગુનો નોંધી વધુ તપાસ હાથ ધરી છે\nચલાલાની હરિધામ સોસાયટીમાં સ્થાયી આ પરિવારમાં અંગત ઝઘડો ચાલતો હતો. જે બાદ મહિલાએ બે દીકરીઓ સાથે બેડરૂમમાં આગ ઓઢી લીધી હતી. કેરોસીન છાંટયા બાદ ભયંકર આગ ભભૂકી હોવાને કારણે ત્રણ લોકોના કમકમાટી ભર્યા મોત થયા હતા. એમાંય ઘરમાં જવાનો એક જ દરવાજો હતો આથી ગામ લોકોને બચાવવામાં જ પણ થોડી વાર થઇ હતી. જેથી આગની ઝપટમાં આવતા માતા અને બે પુત્રીઓના આત્મવિલોપનમાં અવસાન થયા છે.\nઆગ લાગી આગ લાગીની ચીસો સંભાળતા સમગ્ર ચલાલા ગામ એકઠું થઈ ગયું હતું અને પોતાની રીતે પાણીનો મારો ચલાવી આગ પર કાબૂ મેળવવાનો પ્રયાસ કરાયો હતો.જો કે આગ કંટ્રોલમાં પણ આવી ગઈ હતી પણ અંદર રહેલા માતા અને બે પુત્રીઓને ગામલોકો બચાવી ન શક્યા હતા. આગનું રૂપ જોતાં ફાયર ટીમને પણ કોલ કરવામાં આવ્યો હતો અને પોલીસને પણ બનાવ અંગે જાણ કરવામાં આવી હતી. ઘટનાસ્થળેથી ફાયર ટીમે ત્રણેય મતૃકોના મૃતદેહ બહાર કાઢ્યા હતા. બાદમાં પોલીસે કરેલી તપાસમાં ઘરમાં કેરોસીન છાંટયા હોવાનો ધડાકો થયો હતો. પોલીસ હાલ આત્મવિલોપન કેમ કર્યું તેની સઘન તપાસ કરી રહી છે. હાલ પરિવાર સહિત ગામલોકોમાં શોકનું મોજું ફરી વળ્યું


સેમસંગનો ઇતિહાસ ||History of Samsung - INN Gujarati\nજાન્યુઆરી 29, 2022 ફેબ્રુવારી 7, 2022 Gautam Vanpariya 40 Views0Comments cool facts of the word, Factify, Facts, facts of the case, facts of the day, facts of the word, History, History of Samsung, Interesting facts in Gujarati, Samsung, ઇતિહાસ, સેમસંગનો, સેમસંગનો ઇતિહાસ\nસેમસંગના રસપ્રદ તથ્યો અને ઇતિહાસ – History of Samsung\nસેમસંગ ફેક્ટ્સ ગુજરાતી મા1-10\nસેમસંગ ગુજરાતી મા11-20હકીકતો\nસેમસંગ ની ગુજરાતી મા હકીકતો 21-30\n||History of Samsung આ કંપનીની સ્થાપના બ્યુંગ-ચુલ લી દ્વારા વર્ષ 1938માં કરવામાં આવી હતી. તે સમયે આ કંપની ચીન સહિત અન્ય દેશોમાં નૂડલ બનાવવાનો સામાન, લોટ અને માછલી મોકલતી હતી. આ પછી, 1950 થી 1960 સુધી, તેમણે જીવન વીમા અને કાપડ ક્ષેત્રમાં પોતાનું નસીબ અજમાવ્યું. આ પછી, વર્ષ 1969 માં,આ કંપનીએ તકનીકી ક્ષેત્રમાં હિસ્સો ભજવ્યો. કંપની આ વર્ષે સેમસંગ ઇલેક્ટ્રોનિક્સ રજૂ કર્યું. આ સમયે કંપની માત્ર ટીવી બનાવતી હતી. વર્ષ 1970માં કંપનીએ તેનું પહેલું બ્લેક એન્ડ વ્હાઇટ ટીવી માર્કેટમાં લોન્ચ કર્યું હતું. ટીવી બનાવવાના ક્ષેત્રમાં હાથ અજમાવ્યા પછી, કંપનીએ વર્ષ 1980માં મોબાઈલ ફોન અને મેમરી કાર્ડથી શરૂઆત કરી. કોમ્પ્યુટર ભાગો બનાવવાનું શરૂ કર્યું. ત્યારથી, કંપનીના વિકાસમાં સતત વધારો થઈ રહ્યો છે, જેના કારણે કંપની વિશ્વની અગ્રણી ટેક્નોલોજી કંપનીઓમાંની એક બની ગઈ છે.||History of Samsung\nસેમસંગે વર્ષ 1995માં તેનો પહેલો મોબાઈલ ફોન લોન્ચ કર્યો હતો. આ ફોન નવા વર્ષની ભેટ તરીકે વહેંચવામાં આવ્યો હતો. પરંતુ યુઝર્સને આ ફોન પસંદ ન આવ્યો. યુઝર્સના જણાવ્યા અનુસાર આ ફોન કામ કરી રહ્યો ન હતો. આ સમાચાર મળ્યા બાદ બ્યુંગ-ચુલ લીએ ઈન્વેન્ટરીમાં પડેલા લાખો મોબાઈલને આગ લગાવી દીધી હતી.||History of Samsung\nપ્રથમ પ્લાન્ટ 1995 માં શરૂ થયો હતો:\nસેમસંગ દ્વારા ભારત મા પહેલો પ્લાન્ટ 1995માં સ્થાપ્યો હતો. નોઈડા પહેલા આ પ્લાન્ટ શ્રીપેરુમ્બુદુરમાં સ્થાપવામાં આવ્યો હતો. આ સિવાય દેશમાં પાંચ R&D કેન્દ્રો છે. કંપનીના દેશમાં 1.5 લાખ રિટેલ આઉટલેટ્સ છે. 2016-17માં કંપનીના મોબાઈલ ના બિઝનેસની આવક રૂ. 34,400 કરોડ હતી. આ ઉપરાંત, જો તેના વેચાણની વાત કરીએ તો તે 50,000 કરોડ થઈ ગયું છે. સેમસંગ 70,000 લોકોને રોજગારી આપે છે.||History of Samsung\n1,સેમસંગ કંપની ને લોન્ચ બ્યુગ ચુલ લી એ કર્યું હતું\n2,સેમસંગ દક્ષિણ કોરિયા ની કંપની છે\n3.દક્ષિણ કોરિયામા સેમસંગ શ્રેષ્ઠ કંપની માનવામાં આવે છે.\n4સેમસંગ કંપનીની સ્થાપના લી બ્યુગ ચુલ લી દ્વારા 1938માં કરવામાં આવી હતી.\n5.આ કંપની ની શરૂઆત લી બ્યુગ ચુલ લી એ ફળ અને માછલીઓ ના વ્યવસાયમાંથી કરી હતી.\n6.વર્ષ 1960 માં સેમસંગ ઈલેક્ટ્રોનિક્સ ક્ષેત્રે પગલું ભર્યું હતું\n7.વર્ષ 1987 માં લી બ્યુગ ચુલ મૃત્યુ પામ્યા સેમસંગ ચાર અલગ અલગ ભાગોમાં વિભાજિત થઈ ગઈ.\n(સેમસંગ ગ્રુપ) (ઝીનશેઉંગ ગ્રુપ) (સીજે ગ્રુપ) (હાંસોલ ગ્રુપ)\n8.વર્ષ 1990 માં સેમસંગ મોબાઇલ આ કંપની ઈન્ટરનેશનલ કોર્પોરેશનના રૂપમાં દુનિયાની સામે આવી.\n9,સેમસંગ કંપનીના ઘરોમાં વપરાતા તમામ ઉત્પાદનો જેમ કે – રેફ્રિજરેટર, માઇક્રોવેવ, વોશિંગ મશીન, એર કન્ડીશનર, ટીવી, કોમ્પ્યુટર, મોનીટર, મોબાઇલ અને ઘણા ઈલેક્ટ્રોનિક ઉત્પાદનોનું ઉત્પાદન કરે છે.\n10.શરૂઆત મા સેમસંગ કંપની 40 કર્મચારીઓ સાથે સૂકી-માછલી અને ફળો વેચતી હતી.||History of Samsung\n11આ કામથી કંપનીને ઘણો ફાયદો થયો હતો.\n12.પરંતુ હવે સેમસંગ કંપનીમાં4લાખ લોકો કામ કરે છે.\n13.વર્ષ 1947 માં લી બ્યુગ ચુલ ની હેડ ઓફિસ સિઓલ માં ટ્રાન્સફર કરવામાં આવી હતી\n14,સેમસંગ કંપનીએ તેની શરૂઆતથી અત્યાર સુધીમાં 80 થી વધુ પ્રકારના કામ કર્યા છે.\n15.પણ આજે આખી દુનિ માયા દર ત્રણ ફોનમાં થી એક ફોન સેમસંગ બ્રાન્ડનો વચાય. છે\n16,સેમસંગ વિશ્વ વિખ્યાત કંપની સોની ને 2005માં પાછળ રાખી દીધી હતી.\n17વિશ્વભરના તમામ સ્માર્ટફોન ની 70% RAM નુ સેમસંગ કંપની ઉત્પાદન કરે છે.\n18તે જાણીને તમને નવાઈ લાગશે કે સેમસંગ કંપની બિલ્ડિંગ કન્સ્ટ્રક્શનનું કામ પણ કરે છે.\n19વિશ્વ વિખ્યાત દુબઈ ની બુર્જ ખલીફા આ કંપનીએ બનાવી છે આ ઈમારત વિશ્વની સૌથી મોટી ઈમારત છે.\n20.આખી દુનિયામાં દર મિનિટે સેમસંગ Kના100 ટીવી વેચવામાં આવે છે.\n21,સેમસંગ દર વર્ષે તમારા બિન-નફાકારક સેમસંગ મેડિકલ સ્ટોરને $100 મિલિયનનું દાન કરે છે.\n22,સેમસંગ કંપની તેના 90 ટકા પ્રોડક્ટ્સ પોતાની ફેક્ટરીમાં બનાવે છે.\n23તમને જાણીને નવાઈ લાગશે કે APPLE જેવી મોટી કંપની માટે i-pad ની સેમસંગ રેટિના ડિસ્પ્લે પણ બનાવે છે.\n24.એકવાર સાંભળ્યું કે i phone-7 માટે પણ ચિપ સેમસંગ દ્વારા બનાવવામાં આવી હતી\n25,સેમસંગ કંપની જે સેમસંગ શબ્દ લીધો છે તેનો કોરિયન શબ્દ મા આ અર્થ થાય છે. , થ્રી સ્ટાર ,\n26શું તમે જાણો છો કે 1993 થી સેમસંગ કંપની દુનિયા ની કંપની મા સૌથી મોટી મેમરી કાર્ડ અને રેમ ઉત્પાદકોમાંની એક છે.\n27,સેમસંગ કંપનીએ આ ઉત્પાદનોને સૌપ્રથમ ક્યારે લોન્ચ કર્યા?\nCDMA (1996) માં લોન્ચ કરવામાં આવ્યું હતું\nડિજિટલ ટીવી (1998) માં લોન્ચ કરવામાં આવ્યું હતું\nવોટ ફોન (1999) માં લોન્ચ કરવામાં આવ્યો હતો\nઅને એમપી3 ફોન પણ (1999) માં જ લોન્ચ કરવામાં આવ્યો હતો.\n28તમારી માહિતી માટે, હું તમને તે જણાવું કે સેમસંગ કંપનીના સ્થાપકો ગામના મોટા જમીનદાર પરિવારમાંથી હતા.\n29.શું તમે જાણો છો સેમસંગ વિશ્વમાં ટીવી વેચીને નં.1 કંપની બની છે\n30.શું તમે તે જાણો છો સેમસંગ કંપની લક્ઝુરિયસ ફોન જેનું નામ પણ છે સેમસંગ ગેલેક્સી ગોલ્ડન જે ખૂબ ખર્ચાળ છે\nતો હવે તમે આ પોસ્ટમાંથી ઘણું જાણી લીધું હશે અને જો તમને અમારી ઉપર લખેલી પોસ્ટ પસંદ આવી હોય, તો કોમેન્ટ કરો અને તમારા મિત્રો સાથે શેર કરો કારણ કે અમે તમારા માટે આવી જ માહિતી લઈને આવતા રહીએ છીએ. Google, યાહૂ અને બિંગ પણ અમને દરરોજ શોધો અને બુકમાર્ક કરવાનું ભૂલશો નહીં.||History of Samsung\n1. જાણો ચીકુના 10 અદ્ભુત ફાયદાઓ વિશે !!\n2.પાકિસ્તાનના5વિચિત્ર કાયદા\n← ડુંગળી કાપતી વખતે કેમ આંસુ આવે છે? ||Interesting facts in Gujarati\nભારત રત્ન વિશે 18 રસપ્રદ તથ્યો ||Interesting facts in Gujarati →


રાષ્ટ્રીય સન્માન સાથે સુષમા દીદીની અંતિમ વિદાય,પાર્થિવ દેહ પંચમહાભૂતમાં વિલીન - CN24NEWS\nHomeરાષ્ટ્રીય સન્માન સાથે સુષમા દીદીની અંતિમ વિદાય,પાર્થિવ દેહ પંચમહાભૂતમાં વિલીન\nભારતીય જનતા પાર્ટીના દિગ્ગજ નેતા અને પૂર્વ વિદેશ મંત્રી સુષ્મા સ્વરાજનો પાર્થિવ શરીર પંચમહાભૂતમાં વિલીન થયો. સુષ્મા સ્વરાજના પાર્થિવ શરીરને લોધી રોડ સ્થિત સ્મશાન ગૃહમાં અંતિમ સંસ્કાર કરવામાં આવ્યો. મંગળવારે રાત્રે 67 વર્ષના સુષ્મા સ્વરાજને એટેક આવ્યા બાદ રાત્રે9વાગ્યે ગંભીર સ્થિતિમાં એમ્સ લાવવામાં આવ્યા પરંતુ ડોક્ટર એમને બચાવી શકાયા નહોતા.\nસુષ્મા સ્વરાજના પુત્રીએ આપ્યો મુખાગ્નિ\nસુષ્મા સ્વરાજની પુત્રી બાંસુરીએ અંતિમ સંસ્કાર આપ્યા. એમની સાથે સુષ્મા સ્વરાજના પિતા સ્વરાજ કૌશલ હાજર હતા. જ્યારે વડાપ્રધાન નરેન્દ્ર મોદી, અમિત શાહ, રક્ષામંત્રી રાજનાથ સિંહ, સહિત સરકારના મોટા મંત્રી સુષ્મા સ્વરાજના અંતિમ સંસ્કારમાં પહોંચ્યા હતા.\nભારતીય જનતા પાર્ટીના દિગ્ગજ નેતા અને પૂર્વ વિદેશ મંત્રી સુષ્મા સ્વરાજનું 67 વર્ષની ઉંમરે એમ્સમાં નિધન થઇ ગયું. મંગળવારે સુષ્મા સ્વરાજને એટેક આવ્યા બાદ રાત્રે9વાગ્યે ખુબ જ ગંભીર સ્થિતિમાં એમ્સ લાવવામાં આવ્યા પરંતુ ડોક્ટર એમને બચાવી ન શક્યા. બીજેપી મુખ્યાલયમાં તેમના પાર્થિવ શરીરને અંતિમ દર્શન માટે લાવવામાં આવ્યો.\nદિગ્ગજ નેતાઓએ અંતિમ અલવિદા\nઉપરાષ્ટ્રપતિ વેંકૈયા નાયડૂ, વડાપ્રધાન નરેન્દ્ર મોદી, ગૃહ મંત્રી અમિત શાહ, લોકસભા સ્પીકર ઓમ બિરલાએ પણ સુષ્મા સ્વરાજને અંતિમ શ્રદ્ધાંજલિ આપી હતી. લાલકૃષ્ણ અડવાણી, મનીષ સિસોદિયા, શરદ યાદવ, અશોક ગહલોત, બિપ્લબ દેવ, અરવિન્દ કેજરીવાલ સહિત ઘણા મોટા નેતાઓ સુષ્મા સ્વરાજને અંતિમ શ્રદ્ધાંજલિ આપી હતી. સુષ્મા સ્વરાજને શ્રદ્ધાંજલિ આપતા વેંકૈયા નાયડૂ રડી પડ્યા હતા.\nરાજનાથ-પીયૂષ ગોયલ તથા નડ્ડાએ આપી કાંધ\nસુષ્મા સ્વરાજના પાર્થિવ શરીરને અંતિમ સંસ્કાર માટે લઇ જવામાં આવ્યો ત્યારે રાજનાથ સિંહ, જેપી નડ્ડા, રવિશંકર પ્રસાદ, પીયૂષ ગોયલે કાંધ આપી. ત્યારબાદ તેમના પાર્થિવ શરીરને લોધી રોડ સ્થિત શ્મશાન ગૃહ ખાતે લઇ જવામાં આવ્યો હતો.\nધર્મગુરુ દલાઇ લામાની શ્રદ્ધાજંલિ\nતિબ્બતના ધર્મગુરૂ દલાઇ લામાએ પણ સુષ્મા સ્વરાજના નિધન પર શોક વ્યક્ત કર્યો છે. એમણે કહ્યું કે સુષ્મા સ્વરાજે પોતાના કામ દ્વારા દુનિયામાં ઘણું સમ્માન મેળવ્યું. તેમના નિધન પર એમના પરિવાર પ્રતિ શોક વ્યક્ત કરીએ છીએ.\nPrevious articleઅરવલ્લી : મેઘરજ નજીકથી પીકઅપ ડાલામાં કતલખાને લઈ જવાતા ૬ પશુઓને બચાવ્યા\nNext articleગુટખા-પાન મસાલા, સોપારીના પેકેટમાં થઇ શકે છે મોટો ફેરફાર


આત્મબળને મજબૂત બનાવવા વિચારોની શ્રેષ્ઠતા જરૂરી\nનવગુજરાત સમય | Publish Date: Jul 12 2018 3:42PM\nનવગુજરાત સમય > ડો. પ્રણવ પંડ્યા\nજે પ્રકારના વિચારો આપણે રોજ કરીએ છીએ એ વિચારોના અણુઓનો મગજમાં સંગ્રહ થાય છે. મગજનો ઉપયોગ શ્રેષ્ઠ, યોગ્ય અને સત્કાર્યોમાં કરવાથી માનસિક શક્તિનો વિકાસ થાય છે અને મગજ આળસું બનતું અને કુમાર્ગે જતું અટકે છે. મગજને શ્રેષ્ઠ કે નકામું બનાવવું એ તમારા હાથમાં છે. વિચારો અને મનન કરો. ગુસ્સો કરવાથી ગુસ્સાવાળા અણુઓની સંખ્યા વધે છે. ચિંતા, શોક, ભય તથા અફ્સોસ કરવાથી આ કુવિચારોના અણુઓને પોષણ મળે છે અને મગજ નબળું બને છે. ભૂતકાળની દુર્ઘટનાઓ કે દુ:ખદ પ્રસંગોને યાદ કરી, દુ:ખ કે શોકને વશ થઈ મગજને નિર્બળ ન બનાવો, શરીરમાં બળ હોય, પણ જો એનો ઉપયોગ ન કરવામાં આવે તો એ બળ નાશ પામે છે.\nએવી રીતે વિચાર વગરનું મગજ પણ ક્ષીણ થઈ જાય છે. નવા વિચારોનું મનમાં સ્વાગત કરવાથી મગજનો વ્યાપાર બહોળો થાય છે તથા મન પ્રફુલ્લિત બને છે. જીવન અને આત્મબળમાં વૃદ્ધિ થાય છે. મન તેમજ બુદ્ધિ તેજસ્વી બને છે. જે વિચાર આપણા મગજમાં હોય છે તે જ આપણા જીવનને તેજસ્વી બનાવે છે.\nજે કળાનો વિચાર કે અભ્યાસ કરશો એમાં નિપુણતા મળશે. મગજનાં જે ભાગનો ઉપયોગ કરશો એની શક્તિનો વિકાસ થશે. તમારા વિચારો જેટલા શ્રેષ્ઠ અને સશક્ત હશે તેટલું તમારું આત્મબળ મજબૂત બનશે અને એનો વિકાસ થશે અને અધ્યાત્મના માર્ગે તમે ઝડપથી પ્રગતિ કરી શકશો.\nબહુધા એવું જોવા મળતું હોય છે કે લોકો જનસામાન્ય પોતાની શક્તિરૂપી સંપત્તિનો ખૂબ બગાડ કરતા રહે છે. આવી સ્થિતિમાં એ જરૂરી બની જાય છે કે જીવનમાં લક્ષ્ય નિશ્ચિત કરો. એકવાર આ લક્ષ્યનું નિર્ધારણ થઈ જવાથી આપની શક્તિનો એકેએક કણ તેને પૂર્ણ કરવા પાછળ લાગશે. પોતાની શક્તિનું અનુમાન પણ આપને ત્યારે જ થશે. જેમ કે સૂર્યનાં કિરણોમાં આમ તો સાધારણ ગરમી હોય છે, પરંતુ જ્યારે ઘણાં બધાં કિરણોને બિલોરી કાચ વડે એક કેન્દ્રબિંદુ પર ભેગાં કરવામાં આવે છે ત્યારે તેમાં ભસ્મ કરી નાખવાની મજબૂત શક્તિ આવી જાય છે. તમે નિર્બળતાનો અનુભવ એટલા માટે કરો છો કે આપની શક્તિઓ વિખરાયેલી રહે છે. માટે જ આપના જીવનનું લક્ષ્ય નિર્ધારિત કરો અને પછી તમારા એ જ લક્ષ્યને પૂર્ણ કરવા માટે જ સતત ચિંતન કરતાં, પ્રામાણિકતા સાથે પ્રચંડ પુરુષાર્થ કરો. આ રીતે આગળ વધશો તો તમારી પ્રગતિ થશે અને લક્ષ્ય પણ પૂર્ણ થશે.


કુમાર વિશ્વાસે કેજરીવાલ સરકાર ઉથલાવવા ષડયંત્ર રચ્યું હતું : ગોપાલ રાય - Gujarat Today\nઆપની સરકારને ઉથલાવવાના આક્ષેપો કુમાર વિશ્વાસ ઉપર મૂકાયા પછી વિશ્વાસે ચુપકિદી તોડી છે. એમણે ગોપાલરાય ઉપર પલટવાર કરતા એમની સરખામણી કુંભકર્ણ અને બાહુબલી ફિલ્મના કટપ્પા સાથે કરી હતી. સાત મહિના પછી એ જાગ્યા છે. આ સાથે આપ પક્ષે ગોપાલ રાયના નિવેદનને સમર્થન નથી આપ્યું. કુમારે કહ્યું કે આ નિવેદન પાછળ અન્ય કોઈ છે, હું એમને વિનંતી કરીશ કે જે નવા ગુપ્તાઓ પક્ષમાં આવ્યા છે. એ એમના યોગદાનનો લાભ લે. વિશ્વાસની આ પ્રતિક્રિયા પહેલા ગુરૂવારે ગોપાલ રાયે કુમાર ઉપર આક્ષેપો મૂક્યા હતા કે દિલ્હીમાં કોર્પોરેશનની ચૂંટણી પછી કેજરીવાલ સરકારને ઉથલાવવાનું કાવતરું રચાયું હતું. જેની આગેવાની વિશ્વાસની હતી. આ પહેલાં રાજ્યસભાની ટિકિટ નહીં મળવાને લીધે વિશ્વાસે પક્ષ ઉપર તીવ્ર પ્રહારો કર્યા હતા.\nપત્રકારો સાથે વાતચીત કરતા એમણે કહ્યું રાયની કુંભકર્ણી ઊંઘ સાત મહિના પછી તૂટી છે. દર વખતે નવા કટપ્પા અમાનસથી લઈ અહીં સુધી પેદા કરવામાં આવે છે. એમણે વિનંતી કરી કે મારી સાથે છેડછાડ નહિ કરો. પાછલા વખતે બાબરપુરમાં હું એમને જીતાડવા ગયો હતો. આ વખતે સુશીલ ગુપ્તાની રેલી કરાવે. ત્યાંથી સાંસદ બનો, વડાપ્રધાન બનો, યુએનના અધ્યક્ષ પણ બની જાવો. જેથી થોડી શાંતિ મળી જશે, હાલ તો આનંદ લુંટો નવી વસ્તુઓ તમને મળી છે.\nરાયે કહ્યું કુમાર વિશ્વાસે પક્ષની સામે જાહેર મંચથી પ્રહારો કર્યા હતા. એમની સાથે કપિલ મિશ્રા પણ હતા. શું એવી વ્યક્તિને પક્ષ દ્વારા રાજ્યસભામાં મોકલી શકાય ?\nPreviousશિકાગોમાં સતત હિમવર્ષા\nNextમહેસાણા સહિત ૧૮ લૂંટને અંજામ આપનાર ૫૮ લાખના મુદ્દામાલ સાથે ત્રણ ઝડપાયા\nકેરળ વિધાનસભામાં કેન્દ્રના કૃષિ કાયદા સામે પ્રસ્તાવ ૫સાર : મુખ્યમંત્રી


IASની નોકરી છોડીને 14,000 કરોડનો કારોબાર ઉભો કરનાર IASની કહાની...\nHomeકહાનીIASની નોકરી છોડીને 14,000 કરોડનો કારોબાર ઉભો કરનાર IASની કહાની…\nકહાની, સ્ટાર્ટ અપ\nIASની નોકરી છોડીને 14,000 કરોડનો કારોબાર ઉભો કરનાર IASની કહાની…\nદુનિયામાં જેટલા પણ લોકો છે, તેમના માટે જીવન માં સફળ થવુ ખુબ જરુરી છે, જેના માટે વ્યક્તિ અથાગ પ્રયત્નો કરતો રહે છે, સાથે જ સફળતા પોતાના ક્ષેત્રમાં મેળવતો હોય છે, બધાની જુદી-જુદી પરિભાષાઓ પણ હોય છે. ત્યારે ત્યારે એવા પણ લોકો હોય છે, જેમાં કોઇ સરકારી નોકરી પ્રાપ્ત કરવાની ચાહના ધરાવતા હોય છે, તો કોઇ એન્જીનિયર બનવાની… પણ આ બધુ ઘણા લોકો માટે ખાલી તેમના જીવનનો એક પડાવ જ જાણે બની રહે છે.\nઆજે OTT india પર આપણે આવાજ યુવા વ્યક્તિની વાત કરવાના છીએ.. જે છે પૂર્વ IAS અધિકારી રહી ચુકેલા રોમન સૈનીની(Roman Saini)…\nદરેક પાસે જ્ઞાન, પ્રતિભા અને ચરિત્ર હોય છે, જેમાં તે પોતાના લક્ષ્યને નિર્ધારિત કરે છે, અને તેને પ્રાપ્ત કરી શકે :રોમન સૈની\nImage courtesy: Instagram screengrab/ @romanunacademy\nમાત્ર 16 વર્ષની ઉંમરમાં જ AIIMS પ્રવેશ પરીક્ષા કરનાર, દેશના સૌથી નાની ઉંમરનો યુવાન છે. આ સિવાય તેણે 18 વર્ષની ઉંમરે, તેમણે આ પ્રતિષ્ઠિત પ્રકાશન માટે એક સંશોધન પત્ર પણ લખ્યું.\nપુર્વ IAS રોમન સૈની (Roman Saini) રાજસ્થાનમાં કોટપુતલીના રાયકરનપુર ના રહેનારા છે. જેમની માતા ગૃહિણી અને પિતા એન્જીનિયર છે. કંઇક મોટુ કરી બતાવવા માટે મોટા સપનાને પુર્ણ કરવા માટે જેણે IAS ની નોકરી છોડી દીધી હતી. આજથી લગભગ6વર્ષ પહેલા તેમણે પોતાની જોબ છોડીને પોતાની કંપની એનએકેડમીની શરુઆત કરી.\nએમબીબીએસ પૂર્ણ કર્યા પછી, રોમન સૈની (Roman Saini) એ એમ્સના નેશનલ ડ્રગ ડિપેન્ડન્સ ટ્રીટમેન્ટ સેન્ટર (એનડીડીટીસી) માં કામ કર્યું. કોઈપણ યુવાનો માટે આ એક સ્વપ્ન સમાન જોબ હોઈ શકે, પણ રોમનની ઇચ્છા કંઇક અલગ જ હતી. રોમન6મહિનાની અંદર તેને છોડીને આઈએએસ અધિકારી બનવા નીકળ્યો.માત્ર 23 વર્ષની ઉંમરે, રોમન સૈનીએ દેશની સૌથી અઘરી પરીક્ષા UPSC સિવિલ સર્વિસીસ પાસ કરી.\nકોઇ જન્મથી જ જીનીયસ નથી હોતુ, તેના માટે તમારે તૈયારી કરવી પડે છે:રોમન સૈની\nIAS બનવાનો રસ્તો કેમ પસંદ કર્યો?\nઆઈએએસ બનવાના વિચાર પર, રોમન સૈની કહે છે કે” હું એમબીબીએસ કરી રહ્યો હતો અને હરિયાણાના દયાલપુર ગામમાં પોસ્ટીંગ હતું. મેં જોયું કે કેવી રીતે લોકો મૂળભૂત સુવિધાઓથી વંચિત છે. ત્યારે જ મેં દેશની સેવા કરવાનું નક્કી કર્યું. રોમન 22 વર્ષની ઉંમરે સૌથી યુવાન IAS અધિકારીઓમાંનો એક હતો અને તેને કલેક્ટર તરીકે મધ્યપ્રદેશમાં પોસ્ટીંગ અપાયું હતું.\n6 વર્ષ પછી Unacademy 18,000 શિક્ષકોના નેટવર્ક સાથે ભારતની સૌથી મોટી શિક્ષણ ટેકનોલોજી પ્લેટફોર્મમાંનું એક\nકંપનીની કિંમત2અબજ ડોલર (આશરે 14,830 કરોડ રૂપિયા)\nIAS ઓફિસરની જોબ છોડીને મિત્ર ગૌરવ મુંજાલની સાથે Unacademy નામની કંપનીની સ્થાપના કરી\nફ્રી ઓનલાઇન કોંચિગ દ્વારા યુવાનોની મદદ કરશે\nUnacademy આ પ્લેટફોર્મ પર5કરોડથી વધુ એક્ટિવ યુઝર્સ\nસૌથી મોટું પગલું\nImage Courtesy: Telegraph standard\nIAS ઓફિસર તરીકે પણ તેમની ઇનિંગ્સ લાંબી ન ચાલી. આ જોબ છોડીને તેમણે મિત્ર ગૌરવ મુંજાલ (Gaurav Munjal )ની સાથે મળીને Unacademy નામની કંપનીની સ્થાપના કરી, જે એક પ્લેટફોર્મ છે.\nજ્યારે Unacademy ની શરૂઆત 2010 માં ગૌરવ મુંજાલ દ્વારા બનાવેલ યુ ટ્યુબ ચેનલ ના રૂપમાં થઈ હતી. કંપનીની સ્થાપના 2015 માં મુંજાલ, સૈની અને તેમના ત્રીજા સહ-સ્થાપક સિંહે કરી હતી.\nUnacademy નામની કંપની જે હજારો IAS ઉમેદવારોને UPSC પરીક્ષાની તૈયારીમાં મદદ કરે છે. રોમને નિર્ણય લીધો કે, તે ફ્રી ઓનલાઇન કોંચિગ દ્વારા યુવાનોની મદદ કરશે. જેનાથી તે એવા વિધાર્થીઓને મદદ કરી રહ્યાં છે, જે લોકોને ફ્રી કોંચિંગ સેવા આપી રહ્યાં છે, જે સિવિલ સેવામાં જવા માટે ઇચ્છુક છે. આ પ્લેટફોર્મ પર5કરોડથી વધુ એક્ટિવ યુઝર્સ છે.\n6 વર્ષ પછી Unacademy 18,000 શિક્ષકોના નેટવર્ક સાથે ભારતની સૌથી મોટી શિક્ષણ ટેકનોલોજી પ્લેટફોર્મમાંનું એક છે. કંપનીની કિંમત2અબજ ડોલર (આશરે 14,830 કરોડ રૂપિયા) છે.\nઆ પણ વાંચો: એક સ્કુલ ટીચરે 1500 કરોડનો બિઝનેસ કેમનો ઉભો કર્યો?\nGaurav MunjalHow to success?inspiring success story of Roman Saini.OTT IndiaOTT INDIA Appott india gujaratOTT India Readott newsott read indiaSaini IASSaini IAS OfficerUnacademyUPSC\nહોસ્પિટલના બિલ્ડિંગમાં પ્રાર્થના રૂમ બનાવવા કલેકટરશ્રીનું માનવીય સૂચન\nકેટરીના અને વિકી કૌશલ વચ્ચે થયો મોટો ઝઘડો, જાણો શું છે કારણ?


વડોદરા-ઘાયલ નિલગાયનું કરાયું રેસક્યું - The Squirrel\nવડોદરા-ઘાયલ નિલગાયનું કરાયું રેસક્યું\nવડોદરા જીલ્લાના પાદરા તાલુકાના લુણા ગામ ખાતે આવેલા એક ખેતરમાં ઈજાગ્રસ્ત હાલતમાં મળી આવેલ નીલ ગાયને વાઈલ્ડ લાઈફ રેસ્ક્યુ ટ્રસ્ટ દ્વારા સહી સલામત રેસ્ક્યુ કરી લતીપુરા ફોરેસ્ટ ડિપાર્ટમેન્ટમાં સારવાર અર્થે ખસેડી નિલગાયનો જીવ બચાવી લેવામાં આવ્યો હતો. વડોદરાના પાદરા તાલુકાના લુણા ગામ ખાતેથી ઈજાગ્રસ્ત નીલ ગાયનો જીવ ગામના સ્થાનિક રહીશ અને વાઈલ્ડ લાઈફ રેસ્ક્યુ ટ્રસ્ટના સહયોગથી બચાવી લેવામાં આવ્યો હતો. પ્રાપ્ત માહિતી અનુસાર શહેર નજીક પાદરા તાલુકાના લુણા ગામ ખાતે રહેતા જયંતિભાઈ એ વાઈલ્ડલાઈ ફરેસ્ક્યુ ટ્રસ્ટનો સંપર્ક સાધી ખેતરમાં એક નીલ ગાય ઘાયલ હાલતમાં પડી હોવાની માહિતી આપી હતી.\nજે માહિતી મળતા જ વાઈલ્ડ લાઈફ રેસ્ક્યુ ટ્રસ્ટના કાર્યકર રાકેશભાઈ જાદવ, વિજય માલી ધર્મેશમાલી, નિલેશ ચૌહાણ પાદરાના ફોરેસ્ટ ડિપાર્ટમેન્ટના કર્મચારીઓને સાથે રાખી લુણા ગામ ખાતે પહોંચ્યા હતા. જ્યાં એક મોટી નીલ ગાય જેના પગના ભાગે ગંભીર ઈજા પહોંચી હોવાથી ઘાયલ અવસ્થામાં જોવા મળી હતી. આ નીલગાય મોટી હોવાથી બેથી ત્રણ કલાકની ભારે જહેમત બાદ સહીસલામત રીતે નીલગાયનું રેસ્ક્યુ કર્યું હતું. અને તેને વધુ હાનિ ન પહોંચે તે માટે સાવચેતી પૂર્વક લતીપુરા ફોરેસ્ટ ડિપાર્ટમેન્ટમાં સારવાર અર્થે ખસેડી તત્કાલ સારવાર શરૂ કરાવી નીલગાયનો જીવ બચાવી લેવામાં આવ્યો હતો.\nવડોદરા- ડભોઇ એમ.પી.સી દેસાઈ સ્કૂલ ખાતે પદવીદાન સમારંભ યોજાયો\nવડોદરા-પોલીસે ડ્રોનથી દારૂની ભઠ્ઠી પર રેડ


શા માટે ઈડી સંજય રાઉતની પત્ની વર્ષા રાઉતની પૂછપરછ કરવા માંગે છે, જાણો વર્ષા રાઉતનું મની ટ્રેલ કેવી રીતે થયું કૌભાંડ? | MKhabar | Gujarati News\nHome national શા માટે ઈડી સંજય રાઉતની પત્ની વર્ષા રાઉતની પૂછપરછ કરવા માંગે છે,...\nશા માટે ઈડી સંજય રાઉતની પત્ની વર્ષા રાઉતની પૂછપરછ કરવા માંગે છે, જાણો વર્ષા રાઉતનું મની ટ્રેલ કેવી રીતે થયું કૌભાંડ?\nશિવસેનાના સાંસદ અને શિવસેનાના મુખપત્ર સામનાના સંપાદક સંજય રાઉતની પત્ની વર્ષાની મુશ્કેલીઓ વધતી રહી છે. ઈડી દ્વારા સંજયરાઉતના પત્ની વર્ષાએ પીએમસી બેંક કૌભાંડના આરોપીની પત્ની તથા અન્ય એક વ્યક્તિ પાસેથી રૂપિયા 67 લાખ મેળવ્યા હતા. એન્ફોર્સમેન્ટ ડિરેક્ટોરેટ (ઇડી) આ રકમની તપાસ કરી રહી હતી કે આ રકમ કૌભાંડકાર તરફથી મળી હતી કે કેમ. ઈડીએ પીએમસી બૈંક કૌભાંડ મામલે સંજય રાઉતના નજીકના મનાતા પ્રવિણ રાઉતના લગભગ 72 કરોડ રૂપિયાની સંપતિને ટાંચમાં લીધી છે.\nવર્ષા રાઉત પ્રવિણ રાઉતની કન્સ્ટ્રક્શન કંપની અવનીમાં પાર્ટનર\nઈડીએ એ પણ ખુલાસો કર્યો છે કે સંજય રાઉતની પત્ની વર્ષા રાઉત, પ્રવિણ રાઉતની કન્સ્ટ્રક્શન કંપની અવનીમાં પણ પાર્ટનર હતી. જણાવી દઈએ કે માધુરી રાઉતના એકાઉન્ટથી જે 55 લાખ રૂપિયા વર્ષા રાઉતના એકાઉન્ટમાં ટ્રાન્સફર કરાયા હતા. આ મામલે હવે5જાન્યુઆરીના પૂછપરછ થશે. આ પહેલા ઈડીએ વર્ષા રાઉતને 29 ડિસેમ્બરે સમન્સ મોકલીને પૂછપરછ માટે બોલાવ્યા હતા. પંરુત વર્ષા રાઉતે વધારાનો સમય માગતા5જાન્યુઆરીએ પૂછપરછ થશે.\nપત્ની સામે ઇડી તપાસ કરે એ વાતે રાઉત ઉશ્કેરાઇ ગયા હતા\nથોડા સમય પહેલાં ઇડીએ પીએમસી બેંક કૌભાંડ કેસમાં વર્ષા રાઉતની પૂછપરછ કરી ત્યારે સંજય રાઉત છેડાઇ ગયા હતા અને સામનામાં મોદી સરકાર પર શાબ્દિક હુમલો કર્યો હતો. પત્રકાર પરિષદમાં એમણે ધમકીના સૂરમાં કહ્યું હતું કે હું બહુ ડંખીલો માણસ છું. મને છંછેડવામાં સાર નહીં કાઢો. વાસ્તવમાં પોતાની પત્ની સામે ઇડી તપાસ કરે એ વાતે રાઉત ઉશ્કેરાઇ ગયા હતા. આમ પણ શિવસેનાના ભડભડિયા સાંસદ તરીકે એ જાણીતા છે.\nવર્ષાને ત્રણ ચાર વખત સમન્સ મોકલવા છતાં એ ઇડી સમક્ષ હાજર થઇ નથી\nઇડી જે રકમની તપાસ કરી રહી છે એ રકમ પીએમસી કૌભાંડના આરોપી પ્રવીણ રાઉતની પત્ની માધુરી અને અન્ય એક સૂત્ર દ્વારા વર્ષાને મળી હતી. એ સંદર્ભમાં ઇડી વર્ષાની પૂછપરછ કરવા માગતી હતી. વર્ષાને ત્રણ ચાર વખત સમન્સ મોકલવા છતાં એ ઇડી સમક્ષ હાજર થઇ નથી. એણે પાંચ જાન્યુઆરી સુધીનો સમય માગ્યો હતો. દરમિયાન સંજય રાઉતે એવો દાવો કર્યો હતો કે ઇડીએ જે માહિતી માગી હતી એને લગતા દસ્તાવેજો અમે ઇડીને મોકલી આપ્યા હતા.\nપ્રવીણ રાઉતની 72 કરોડ રૂપિયાની સંપત્તિ એટેચ કરી લીધી હતી\nઇડીએ પ્રિવેન્શન ઑફ મની લોન્ડરીંગ એક્ટ 2002 હેઠળ પ્રવીણ રાઉતની 72 કરોડ રૂપિયાની સંપત્તિ એટેચ કરી લીધી હતી. તપાસ દરમિયાન એવી પણ માહિતી મળી હતી કે પ્રવીણ રાઉતે પોતાની પત્ની માધુરીને એક કરોડ 60 લાખ રૂપિયા આપ્યા હતા. એમાંથી માધુરીએ શિવસેનાના સાંસદ સંજય રાઉતની પત્ની વર્ષાને વ્યાજમુક્ત લોનના બહાને 55 લાખ રૂપિયા 2010ના ડિસેંબરની 23મીએ અને ત્યારબાદ 2011ના માર્ચની પંદરમીએ બીજા પાંચ લાખ રૂપિયા આપ્યા હતા. એ રકમ વડે વર્ષા રાઉતે દાદર ઇસ્ટમાં એક ફ્લેટ ખરીદ્યો હતો.\nએચડીઆઇએલના માધ્યમથી પીએમસી બેંકમાંથી 95 કરોડ રૂપિયા મળ્યા\nતપાસ દરમિયાન એ પણ જાણવા મળ્યું હતું કે પ્રવીણ રાઉતને એચડીઆઇએલના માધ્યમથી પીએમસી બેંકમાંથી 95 કરોડ રૂપિયા મળ્યા હતા. આ રકમ પ્રવીણ રાઉતને કયા કારણે આપવામાં આવી એના કોઇ દસ્તાવેજો નહોતા. પરંતુ એચડીઆઇએલની બુક ઑફ એકાઉન્ટસમાં સ્પષ્ટ ઉલ્લેખ હતો કે પાલઘરમાં એચડીઆઇએલને મળેલી જમીન માટે પ્રવીણ રાઉતને આ રકમ આપવામાં આવી હતી. આમ આ કેસની ચોંકાવનારી વિગતો મળી રહી હતી. ઇડીએ આ અંગે પૂછપછ કરવા વર્ષા રાઉતને સમન્સ મોકલ્યા હતા.\nPrevious articleઅમેરિકા-બ્રિટન જેવા મોટા દેશો ના કરી શક્યા એ કામ કચ્છ કરતાં અડધા દેશે કરી બતાવ્યું\nNext articleભુજ: સ્થાનિક ચૂંટણીઓને લઈને ભાજપની મહત્વની બેઠક, આગેવાનો સાથે કરી ચર્ચા\nકચ્છ જિલ્લામાં બે દિવસના વિરામ બાદ ફરી કમોસમી વરસાદ, ભુજ-અંજાર અને ભચાઉમાં ભારે પવન અને...\nનરેશ કનોડિયા વેન્ટિલેટર પર! સમગ્ર પરિવારનાં કોરોના ટેસ્ટિંગનું શું આવ્યું રિઝલ્ટ?


નીલ હવે પૂજા ગુપ્તાની સેવામાં મગ્ન થઈ ગયો છે !\nબોલીવુડમાં જયારે કોઈ કુંવારો અભિનેતા કે કુંવારી અભિનેત્રી મીડીયા સામે વારંવાર એમ કહે કે પોતે 'સિંગલ' છે ત્યારે સમજી લેવું કે તેનું કોઇકની સાથે લફરૃ શરૃ થવાની તૈયારીમાં છે. થોડાક દિવસો પહેલા અભિનેતા નીલ નિતિન મુકેશ અને અભિનેત્રી - પુજા ગુપ્તા કેન્યામાં પોતાની આગામી ફિલ્મનું શુટીંગ કરી રહ્યા હતા. પુજા મસાઈ મારાના જંગલોમાં જબરજસ્ત તાપમાં પણ, બેકલેસ ટોપ પહેરીને શુટીંગ કરી રહી હતી તેથી તેની પીઠ ખૂબ દાઝી ગઈ અને તેમાં ફોલ્લા પડી ગયા હતા. તરત જ નીલ અને યુનિટના બીજા સભ્યોએ તાત્કાલિક પુજાના ઇલાજની વ્યવસ્થા કરી, કારણ કે પુજાનું ઇન્ફેકશન ઘણું વધી ગયું હતું.\nપુજાની સેવામાં નીલ લાગી ગયો એટલું જ નહીં, પરંતુ શુટીંગને પણ જયાં સુધી પુજાને સંપૂર્ણ સારૃં ના થઇ જાય ત્યાં સુધી લંબાવી દીધું છે. જો કે આ પછી તો નીલ, પુજાની સાથે જ ધીરજ દેશમુખના લગ્નમાં જોવા મળ્યો હતો. અહિંયા તમને જણાવી દઉં કે થોડાક સમય પહેલા નીલ નિતીન મુકેશનું નામ સોનલ ચૌહાણ નામની નવોદીતા સાથે પણ ખૂબ ચગ્યું હતું. આમ છતાં ય અત્યારે પણ નીલ તો સ્પષ્ટ કહે છે કે જયારે પણ કોઇ મિત્રને મારી મદદની જરૃર પડશે તો હું જરૃર તેને મદદ કરીશ. નીલ ભલે પોતે સિંગલ હોવાનું ગાણું ગાતો હોય, પરંતુ મને તો દાળમાં જરૃર કાંઇ કાળુ હોવાની શંકા છે.\nનીલ કેટલાય સમયથી પોતાની ફિલ્મો કરતાં પોતાના અંગત જીવનને લઇને ખુબ ચર્ચામાં રહ્યો છે ખાસ કરીને પ્રેમની વાતને લઇને નીલ અવારનવાર ચર્ચામાં આવી રહ્યો છે હવે તે એક નવા પાત્ર સાથે જોવા મળી રહ્યો છે.પૂજા ગુપ્તા સાથે તેના અફેરની વાતો ચાલી રહી છે છેલ્લા કેટલાય સમયથી આ જોડી સાથે જોવા મળી રહી છે, નીલ કહે છે કે પૂજા મારી સારી મિત્ર છે અને અક મિત્રની મદદ કરવી એ મારી ફરજ છે પણ લોકો અમારા સંબંધને ગેર સમજ ઉભી કરી રહ્યો છે હાલ તો હું અને પુજા સાથે સમય વિતાવવાનું વધારે પસંદ કરીએ છીએ અને ખોટી ચર્ચાઓ અમારા માટે કોઇ મહત્વ ધરાવતી નથી.


શ્રીલંકા તરફથી ૧૫ વર્ષ સુધી રમ્યા બાદ નિવૃત્તિ લેવાનો આ શ્રેષ્ઠ સમય : મલિંગા - GSTV\nLast Updated on July 28, 2019 by Mayur\nશ્રીલંકાના લેજન્ડરી ફાસ્ટ બોલર અને યોર્કર નાંખવાની સાથે પોતાની અનોખી હેરસ્ટાઈલ માટે જાણીતા બનેલા લસિત મલિંગાએ આંતરરાષ્ટ્રીય વન ડે કારકિર્દી પર પૂર્ણવિરામ મૂકી દીધું હતુ. બાંગ્લાદેશ સામેની શ્રેણીની પ્રથમ વન ડેમાં શ્રીલંકાના વિજયની સાથે મલિંગાએ તેની ૧૫ વર્ષની વન ડે કારકિર્દી પુરી કરી દીધી હતી. સાથી ક્રિકેટરો, સ્ટેડિયમમાં ઉપસ્થિત ચાહકોની હાજરીમાં નિવૃત્તિ લેતાં ભાવુક બનેલા મલિંગાએ કહ્યું હતુ કે, શ્રીલંકા તરફથી ૧૫ વર્ષ સુધી રમ્યા બાદ નિવૃત્તિ લેવાનો આ શ્રેષ્ઠ સમય છે.\nમલિંગાને જીતની સાથે વિદાય આપતાં શ્રીલંકાના ખેલાડીઓને તેને ખભા પર ઉંચકી લીધો હતો. આ સમયે મલિંગાનો પરિવાર પણ મેદાન પર હાજર રહ્યો હતો. મલિંગાના સાથીઓ તેમજ આંતરરાષ્ટ્રીય ક્રિકેટરો અને વિવેચકો તેમજ ચાહકોએ તેને વિદાય વેળાએ શુભેચ્છા મેસેજિસ મોકલીને સોશિયલ મીડિયાને છલકાવી દીધું હતુ.\nવન ડે કારકિર્દીમાં ૩૩૫ વિકેટ ઝડપ્યા બાદ નિવૃત્તિ લેનારા મલિંગાએ કહ્યું કે, મને લાગે છે કે, આ વન ડેમાંથી નિવૃત્તિ લેવાનો યોગ્ય સમય છે. હું શ્રીલંકા તરફથી ૧૫ વર્ષ સુધી રમ્યો છું અને હું હવે આગળ વધવા માટે તૈયાર છું. આંતરરાષ્ટ્રીય ક્રિકેટમાં મારો સમય પુરો થઈ ગયો છે અને હું હવે નિવૃત્તિ લઈ રહ્યો છું.\nયોર્કર કિંગને અભિનંદન\nયોર્કર કિંગ મલિંગાને યશસ્વી કારકિર્દી બદલ અભિનંદન. તારી જેમ (સટીક યોર્કર નાંખીને ) બેટ્સમેનોના અંગૂઠાને કચડી નાંખતા બોલ નાંખનારો બીજો કોઈ બોલર નહી થાય. ઉજ્જવળ ભવિષ્ય માટે શુભેચ્છાઓ. – યુવરાજ સિંઘ\nછેલ્લા એક દશકમાં મારે મુંબઈ ઈન્ડિયન્સ માટે અન્ય બધા ખેલાડીઓમાંથી એક જ મેચ વિનરને પસંદ કરવાનો હોય, તો આ ખેલાડી (મલિંગા) ચોક્કસ ટોચ પર જ રહે. એક કેપ્ટન તરીકે તેણે તનાવની સ્થિતિમાં મને રાહતનો શ્વાસ લેવાની તક આપે છે અને ક્યારેય પર્ફોમન્સ આપવામાં નિષ્ફળ જતો નથી. – રોહિત શર્મા\nક્લાસિક સ્પેલ મલિંગા. ક્રિકેટ માટે તમે જે કંઈ કર્યું તે બદલ તમારો આભાર. હંમેશા તમારામાંથી પ્રેરણા મેળવી છે અને આગળ પણ તેમ જ કરતો રહીશ. – જસપ્રીત બુમરાહ\nસાઈ પ્રણિતનો સેમિ ફાઈનલમાં પ્રવેશ સિંધુ ફરીવાર યામાગુચી સામે હારી\nવર્લ્ડ સ્વિમિંગ : ડ્રેસલે ૧૦૦ મીટર બટરફ્લાયમાં ફેલ્પ્સનો વર્લ્ડ રેકોર્ડ તોડયો


ઉત્તર ભારતમાં મધ્યમ વરસાદ વીજળી ત્રાટકતાં ૩ના મૃત્યુ\nઉત્તર ભારતમાં ચોમાસુ સામાન્ય હોવાનો હવામાન ખાતાનો દાવો\nઉત્તર ભારતના ઘણા વિસ્તારોમાં વરસાદ વરસતા લોકોને ભારે ઉકળાટમાંથી થોડી રાહત મળી હતી. ઉત્તર પ્રદેશમાં વીજળી ત્રાટકતા ત્રણ લોકોના મૃત્યુ નીપજ્યા હતા. દેશની રાજધાનીમાં પણ થોડો વરસાદ થયો હતો. ૮૯ થી ૬૨ ટકા જેટલો ભેજ રહેતા વાતાવરણમાં ભારે બફારો જોવા મળ્યો હતો.\nઉત્તરપ્રદેશમાં છેલ્લા ૨૪ કલાકમાં વરસેલા વરસાદ દરમિયાન બે બાળકો સહિત ત્રણ લોકો વીજળી ત્રાટકવાથી માર્યા ગયા હતા. સોનભદ્ર જિલ્લાના મીતાપુર ગામે વીજળી ત્રાટકતા બે બાળકોના મૃત્યુ થયા હતા. ફારૃદાબાદમાં સિકંદરપુર ગામે એક પુરુષ વીજળી ત્રાટકતા મૃત્યુ પામ્યો હતો.\nહવામાન ખાતાના જણાવ્યા અનુસાર ઉત્તરપ્રદેશના પશ્ચિમ વિસ્તારમાં ચોમાસું સામાન્ય છે. રાજ્યના અમુક વિસ્તારોમાં ગાજવીજ સાથે વરસાદ પડયો હતો અને પૂર્વના વિસ્તારોમાં અમુક સ્થળોએ વરસાદ વરસ્યો હતો. બીજનોર ખાતે ૬ સેમી, સહરાનપુર અને મહારૌની ખાતે ૫ સેમી, અતરૌલી, હસનપુર, મીરૃત, કાસગંજ, જાલસર, ગરોઠા અને પોવાયન ખાતે ૩ સેમી વરસાદ વરસ્યો હતો.\nરાજસ્થાનના અમુક વિસ્તારોમાં પણ સામાન્ય વરસાદ વરસ્યો હતો. ઈરનપુરામાં ૧૭ સેમી જ્યારે જોધપુરમાં ૪.૪ મી.મી વરસાદ વરસ્યો હતો. અજમેર, કોટા, જયપુર, ભરતપુર, ઉદયપૂર અને બિકાનેર ખાતે પણ થોડો વરસાદ વરસ્યો હતો.


વર્તમાન ઇન્વર્ટર શું છે અને તે શું છે | લીલા નવીનીકરણીય\nજો તમે તમારા સોલર પેનલ્સને ઇન્સ્ટોલ કરી રહ્યાં છો, તો તમે જાણશો કે દરેક વસ્તુને યોગ્ય રીતે કાર્ય કરવા માટે તમારે ઘણા ઉપકરણોની જરૂર છે. તેમાં ફક્ત સૌર પેનલ સ્થાપિત કરવા અને બાકીના કાર્ય માટે સૂર્યપ્રકાશની રાહ જોવી નથી. વીજળી સારી રીતે કાર્ય કરવા માટે, તમારે અન્ય વસ્તુઓની સાથે, પાવર ઇન્વર્ટરની જરૂર પડશે.\nશું તમે જાણવા માંગો છો કે વર્તમાન ઇન્વર્ટર શું છે, તેને કેવી રીતે ઇન્સ્ટોલ કરવું અને તે શું છે?\n1 સૌર ઉર્જા પ્રણાલીઓમાં પાવર ઇન્વર્ટર\n2 કયા પાવર ઇન્વર્ટરનો ઉપયોગ કરવો જોઈએ?\n3 મોડિફાઇડ વેવ અને સાઈન વેવ ઇન્વર્ટર\n4 મારા ઘરમાં કેટલા રોકાણકારોની જરૂર છે?\n5 મૂળભૂત પરિમાણો\nસૌર ઉર્જા પ્રણાલીઓમાં પાવર ઇન્વર્ટર\nપાવર ઇન્વર્ટરનો ઉપયોગ બેટરીના 12 અથવા 24 વોલ્ટ વોલ્ટેજ (ડાયરેક્ટ કરંટ) ને 230 વોલ્ટ (વૈકલ્પિક વર્તમાન) ના ઘરના વોલ્ટેજનો ઉપયોગ કરવા માટે કરવામાં આવે છે. જ્યારે સોલર પેનલ વીજળી ઉત્પન્ન કરે છે, ત્યારે તે સીધા વર્તમાન સાથે કરે છે. આ કરંટ અમને ઘરના વિદ્યુત ઉપકરણોમાં ઉપયોગમાં લેવા માટે સેવા આપતો નથી જેમ કે ટેલિવિઝન, વ washingશિંગ મશીન, ઓવન, વગેરે. તેને 230 વોલ્ટના વોલ્ટેજ સાથે વૈકલ્પિક પ્રવાહની જરૂર છે.\nઆ ઉપરાંત, સંપૂર્ણ ઘરની લાઇટિંગ સિસ્ટમમાં વૈકલ્પિક વર્તમાનની જરૂર છે. એકવાર સૌર પેનલ દ્વારા સૂર્યમાંથી energyર્જા પ્રાપ્ત થાય છે અને તેની બેટરીમાં સંગ્રહ થાય છે, વર્તમાન ઇન્વર્ટર આ બધાની સંભાળ રાખે છે. વર્તમાન ઇન્વર્ટર છે સોલાર કીટ બનાવે છે તે તત્વોમાંથી એક જેની મદદથી આપણે આપણા ઘરમાં નવીનીકરણીય haveર્જા મેળવી શકીએ છીએ અને અશ્મિભૂત ofર્જાનો વપરાશ ઘટાડી શકીએ છીએ.\nઆપણે યાદ રાખવું જોઈએ કે નવીનીકરણીય giesર્જાઓનો વપરાશ વાતાવરણમાં ગ્રીનહાઉસ વાયુઓમાં ઘટાડો કરવામાં ફાળો આપે છે અને 2050 સુધીમાં ડેકાર્બોનાઇઝેશનના આધારે energyર્જા સંક્રમણમાં આગળ વધવાની મંજૂરી આપે છે.\nજો આપણને જોઈતી લાઇટિંગ ખૂબ ઓછી છે અને તેમાં વાયરિંગ ઓછી છે, તો પાવર ઇન્વર્ટર વિના ઇન્સ્ટોલેશન થઈ શકશે. તે ફક્ત સીધા બેટરીથી કનેક્ટ થશે. આ રીતે, સંપૂર્ણ ઇલેક્ટ્રિકલ સર્કિટ 12 વોલ્ટથી કામ કરશે, જ્યારે ફક્ત 12 વી બલ્બ અને ઉપકરણોનો ઉપયોગ થઈ શકશે.\nકયા પાવર ઇન્વર્ટરનો ઉપયોગ કરવો જોઈએ?\nજ્યારે આપણે ઘરમાં સૌર energyર્જા સ્થાપિત કરવા માંગીએ છીએ, ત્યારે આપણે તે બધા તત્વોને જાણવાની જરૂર છે કે જે સ્થાપનને તેના યોગ્ય કાર્ય માટે જરૂરી છે. પાવર ઇન્વર્ટરના ઘણા પ્રકારો છે. પાવર ઇન્વર્ટરને પસંદ કરવા માટે જે અમારી પરિસ્થિતિને શ્રેષ્ઠ રીતે અનુરૂપ છે, તમારે ધ્યાનમાં લેવું આવશ્યક છે રેટ કરેલ શક્તિ અને ઇન્વર્ટરની ટોચ શક્તિ.\nનજીવી શક્તિ તે છે જે ઇન્વર્ટર સામાન્ય ઉપયોગ દરમિયાન પ્રદાન કરવામાં સક્ષમ છે. તે છે, એક ઇન્વર્ટર લાંબા સમયથી કાર્ય કરે છે અને સામાન્ય પ્રદર્શનમાં. બીજી બાજુ, પીક પાવર એ એક છે જે વર્તમાન ઇન્વર્ટર તમને ટૂંકા ગાળા માટે પ્રદાન કરી શકે છે. જ્યારે અમે કેટલાક ઉચ્ચ-શક્તિ ઉપકરણોનો ઉપયોગ કરવા માટે ઉપયોગ કરીએ છીએ અથવા તે જ સમયે ઘણા શક્તિશાળી ઉપકરણો પ્લગ ઇન કરીએ છીએ ત્યારે આ ટોચની શક્તિની આવશ્યકતા છે.\nદેખીતી રીતે, જો આપણે આવી highંચી energyર્જા માંગ સાથે ઘણો સમય પસાર કરીએ, તો વર્તમાન ઇન્વર્ટર આપણને જરૂરી needર્જા આપી શકશે નહીં, અને તે આપમેળે કામ કરવાનું બંધ કરશે (જ્યારે "લીડ્સ કૂદી જાય છે" તેવી જ રીતે). જ્યારે આપણે રેફ્રિજરેટર, ફ્રીઝર, મિક્સર્સ, વ washingશિંગ મશીન, વોટર પમ્પ વગેરે જેવા વિદ્યુત ઉપકરણોનો ઉપયોગ કરવા જઈએ છીએ ત્યારે આ શિખર શક્તિ સારી રીતે જાણવા માટે જરૂરી છે. અને તે જ સમયે ઘણા. આ ઉપકરણોની જરૂર હોવાથી વિદ્યુત ઉપકરણની સામાન્ય શક્તિથી ત્રણ ગણા વધારે, અમને ઉચ્ચ શિખર શક્તિ પ્રદાન કરવા માટે વર્તમાન ઇન્વર્ટરની જરૂર પડશે.\nમોડિફાઇડ વેવ અને સાઈન વેવ ઇન્વર્ટર\nઆ વર્તમાન ઇન્વર્ટર ફક્ત તે વિદ્યુત ઉપકરણો માટે વપરાય છે કે જેમાં મોટર નથી અને તે એકદમ સરળ છે. ઉદાહરણ તરીકે, લાઇટિંગ, ટીવી, મ્યુઝિક પ્લેયર, વગેરે માટે. આ પ્રકારની energyર્જા માટે સંશોધિત તરંગ વર્તમાન ઇન્વર્ટરનો ઉપયોગ થાય છે, કારણ કે તેઓ વર્તમાન ઇલેક્ટ્રોનિક રીતે ઉત્પન્ન કરે છે.\nસાઈન વેવ ઇન્વર્ટર પણ છે. આ તે જ તરંગ ઉત્પન્ન કરે છે જે ઘરે પ્રાપ્ત થાય છે. તેઓ સામાન્ય રીતે સુધારેલા વેવ ઇન્વર્ટર કરતા વધુ ખર્ચાળ હોય છે પરંતુ તેઓ અમને વધુ વિસ્તૃત ઉપયોગની ઓફર કરે છે. તે માટે પણ વાપરી શકાય છે ઉપકરણો જેમાં બંને સરળ અને જટિલ મોટરો છે, ઇલેક્ટ્રોનિક ઉપકરણો અને અન્ય, યોગ્ય કામગીરી અને ઉત્તમ પ્રદર્શનની ઓફર કરે છે.\nવર્તમાન ઇન્વર્ટરમાં ધ્યાનમાં લેવાની એક મહત્વપૂર્ણ હકીકત એ છે કે આપણે હંમેશાં તે શક્તિનો આદર કરવો જ જોઇએ કે જે મોડેલ અમે ખરીદ્યો છે તે સપ્લાય કરવામાં સક્ષમ છે. નહીં તો ઇન્વર્ટર કાં તો ઓવરલોડ કરશે અથવા તે જોઈએ તે પ્રમાણે કાર્ય કરશે નહીં.\nમારા ઘરમાં કેટલા રોકાણકારોની જરૂર છે?\nતમને જરૂરી વર્તમાન ઇન્વર્ટરની સંખ્યા જાણવા માટે, તે જાણવું મહત્વપૂર્ણ છે વીજળીની માંગને પહોંચી વળવા માટે તમારા સોલર પેનલ્સમાં રૂપાંતર આવશ્યક છે તેવા વોટમાં પાવર. જ્યારે આપણે આની ગણતરી કરી છે, ત્યારે વtsટ્સની સંખ્યા મહત્તમ શક્તિ દ્વારા વિભાજિત થાય છે જે દરેક ઇન્વર્ટર આધારને આધારે છે.\nઉદાહરણ તરીકે, જો આપણી વિદ્યુત ઇન્સ્ટોલેશનમાં કુલ 950 વોટની શક્તિ છે, અને અમે 250 વોટ સુધીના વર્તમાન ઇન્વર્ટર ખરીદ્યા છે, તો આપણે તે energyર્જા માંગને આવરી લેવા માટે સક્ષમ બનવા માટે4ઇન્વર્ટરની જરૂર પડશે અને બધા સીધા પ્રવાહને પરિવર્તિત કરવા માટે સક્ષમ બનશું. ઘર વપરાશ માટે વૈકલ્પિક energyર્જા માં સોલર પેનલ માં પેદા થાય છે.\nપાવર ઇન્વર્ટર પાસે તેની કામગીરીમાં ઘણા મૂળભૂત ઓપરેશનલ પરિમાણો છે. તેઓ નીચે મુજબ છે:\nનોમિનલ વોલ્ટેજ. આ તે વોલ્ટેજ છે જે ઇન્વર્ટરના ઇનપુટ ટર્મિનલ્સ પર લાગુ થવું આવશ્યક છે જેથી તે ઓવરલોડ ન થાય.\nરેટેડ પાવર. તે ઉપર જણાવેલ છે. તે શક્તિ છે કે ઇન્વર્ટર સતત સપ્લાય કરવામાં સક્ષમ છે (આપણે તેને પીક પાવરથી મૂંઝવવું જોઈએ નહીં).\nઓવરલોડ ક્ષમતા. આ ઇન્વર્ટરની ક્ષમતા overંચી શક્તિ પ્રદાન કરવાની ક્ષમતા છે જે સામાન્ય રીતે ઓવરલોડ કરતાં પહેલાં કરે છે. આ પીક પાવર સાથે કરવાનું છે. એટલે કે, ઓવરલોડ કર્યા વિના અને ટૂંકા ગાળા માટે સામાન્ય કરતા વધારે શક્તિનો સામનો કરવા માટે તે ઇન્વર્ટરની ક્ષમતા છે.\nવેવફોર્મ. ઇન્વર્ટરના ટર્મિનલ્સ પર જે સિગ્નલ દેખાય છે તે તે છે જે તેના વેવફોર્મ અને વોલ્ટેજ અને આવર્તનના સૌથી અસરકારક મૂલ્યોનું લક્ષણ છે.\nકાર્યક્ષમતા. તે તેને તમારું પ્રદર્શન કહેવાની બરાબર છે. આ ઇન્વર્ટર આઉટપુટ અને ઇનપુટ પર પાવર ટકાવારી તરીકે માપવામાં આવે છે. આ કાર્યક્ષમતા સીધા જ ઇન્વર્ટરની લોડ શરતો પર આધારિત છે. કહેવા માટે, તે બધા ઉપકરણોની કુલ શક્તિમાંથી જે પ્લગ થયેલ છે અને જે ઉર્જાનો વપરાશ કરે છે, તેમની નજીવી શક્તિના સંબંધમાં ઇન્વર્ટર દ્વારા ખવડાવવામાં આવે છે. ઇન્વર્ટરથી વધુ ઉપકરણો આપવામાં આવે છે, તેની કાર્યક્ષમતા વધારે છે.\nઆ માહિતી સાથે તમે જાણી શકશો કે તમને તમારી સૌર કીટ પૂર્ણ કરવા માટે કયા પ્રકારનાં વર્તમાન ઇન્વર્ટરની જરૂર છે. નવીનીકરણીય energyર્જાના વિશ્વમાં આપનું સ્વાગત છે.\nલેખનો સંપૂર્ણ માર્ગ: લીલા નવીનીકરણીય » પુનઃપ્રાપ્ય ઊર્જા » ફોટોવોલ્ટેઇક સોલર એનર્જી » વર્તમાન ઇન્વર્ટર શું છે અને તે શું છે?\nગોંગ જણાવ્યું હતું કે\nમારા જેવા બિન-નિષ્ણાતો માટે ખૂબ જ સમજી શકાય તેવું મૂળ સમજૂતી,… .. ખૂબ ખૂબ આભાર\nગોંગ ને જવાબ આપો\nપર્યાવરણને માન આપવા માટે ઇકોલોજીકલ વ washingશિંગ મશીન અને ભલામણો


B'Day: 54 વર્ષના થયા સિંગર મોહિત ચૌહાણ, રહેમાનની વઢથી લાગે છે તેમને ડર Singer mohit chauhan celebrating 54th birthday today – News18 Gujarati\nB'Day: 54 વર્ષના થયા સિંગર મોહિત ચૌહાણ, રહેમાનની વઢથી લાગે છે તેમને ડર\nવર્ષ 2002માં મોહિતે ફિલ્મ 'રોડ'થી બોલીવુડમાં ડેબ્યુ કર્યું. સાથે જ 2006માં રાકેશ ઓમપ્રકાશ મેહરાની ફિલ્મ 'રંગ દે બસંતી'માં એ આર રહેમાને મોહિતને બ્રેક આપ્યો.\nLast Updated : March 11, 2021, 12:36 IST\nએન્ટરટેઇનમેન્ટ ડેસ્ક: આજે પ્રખ્યાત સિંગર મોહિત ચૌહાણ આજે તેમનો 54મો જન્મદિવસ ઉજવી રહ્યા છે. તેઓ ફિલ્મ ઈન્ડસ્ટ્રીના ચહિતા સિંગર્સમાંથી એક છે. તેમનો જન્મ 11 માર્ચના રોજ 1966ના રોજ નાહંન, સિરમૌર, હિમાચલપ્રદેશ ખાતે થયો હતો. તેમણે પહેલા દિલ્હીની સેન્ટ ઝેવિયર્સ સ્કુલ અને બાદમાં હિમાચલપ્રદેશથી પોતાની શિક્ષા પ્રાપ્ત કરી.\nઉલ્લેખનીય છે કે, તેમણે સંગીતનું શોક્ષણ ન મેળવ્યું હોવા છતાં ખુબ સારા સિંગર અને ગિટાર પ્લેયર છે. તેમણે દિલ્હીમાં પોતાના સ્કૂલમેટ અને પિયાનોવાદક કિમ ત્રિવેદી સાથે મળીને પોતાનું બેન્ડ 'સિલ્ક રુટ' બનાવ્યું હતું. જેનું ગીત 'ડૂબા ડૂબા રહેતા હું' ખૂબ ફેમસ થયું હતું. આ મ્યુઝિક બેન્ડમાં મોહિત ચૌહાણ, અતુલ મિત્તલ, કિમ ત્રિવેદી અને કેની પુરી સામેલ હતા.\nવર્ષ 2002માં મોહિતે ફિલ્મ 'રોડ'થી બોલીવુડમાં ડેબ્યુ કર્યું. સાથે જ 2006માં રાકેશ ઓમપ્રકાશ મેહરાની ફિલ્મ 'રંગ દે બસંતી'માં એ આર રહેમાને મોહિતને બ્રેક આપ્યો. જેમાં તેમણે ગાયેલા એકમાત્ર ગીત 'ખૂન ચલા' ગીતથી તેમણે ખૂબ નામ કમાયું. આ રેકોર્ડિંગ પહેલા મોહિત નર્વસ હતા. તેમને ચિંતા હતી કે તેઓ આ ગીત ગાઈ શકશે કે કેમ. એવું ન થાય કે તેમણે રહેમાનની નિંદા સાંભળવી પડે.\nતેમનો ડર ત્યારે ખતમ થયો, જ્યારે તેમને જાણવા મળ્યું કે આ ગીત પ્રસૂન જોશીએ લખ્યું છે. કારણ કે મોહિત અને પ્રસૂન જોશી એબીજાને અગાઉથી ઓળખતા હતા. પ્રસૂન અગાઉ સિલ્ક રુટ બેન્ડ માટે પણ કામ કરી ચુક્યા હતા. જે બાદ પ્રિતમે જબ વી મેટ ફિલ્મને સંગીત આપ્યું, મોહિતે આ ફિલ્મનું ગીત 'તુમસે હી દિન હોતા હૈ' ગાયું. જે બાદ ચારેય બાજુ મોહિતની ચર્ચા થવા લાગી હતી.\nઉલ્લેખનીય છે કે, મોહિતે અત્યાર સુધીમાં હિન્દી, બંગાળી, કન્નડ, મારાથી, તમિલ અને પંજાબી ભાષાઓમાં 80થી વધુ ગીતો ગાયા છે.\n54th BirthdayA R RehmanEntertianment NewsMohit Chauhan BirthdayNews in GujaratiSinger Mohit Chauhanગુજરાતી ન્યૂઝ\nવડોદરા: કેતન ઇનામદારને ન મળી બરોડા ડેરી સામે ધરણાની મંજૂરી, કહ્યું, "હલ્લાબોલમાં કોઇ રોકી નહીં શકે"


Coronavirus cases peak in India Kanpur IIT study Covid 19 updates – News18 Gujarati\nકહેવામાં આવી રહ્યું છે કે, આ દરમિયાન દેશમાં7લાખથી વધુ કેસ આવવાની સંભાવના છે.\nCoronavirus in India: દેશમાં અત્યાર સુધીમાં કુલ 3,52,37,461 લોકો ચેપ મુક્ત થયા છે અને કોવિડ-19થી મૃત્યુદર 1.30 ટકા છે, જ્યારે દર્દીઓના સાજા થવાનો રાષ્ટ્રીય દર 94.27 ટકા છે.\nLast Updated : January 18, 2022, 07:17 IST\nનવી દિલ્હી: દેશમાં કોરોના વાયરસના (Corona cases in India) કેસમાં ઘટાડાની સાથે ચર્ચા શરૂ થઈ ગઈ છે કે, શું સંક્રમણની ગતિ ધીમી થઈ રહી છે. આવી સ્થિતિમાં એક સવાલ એ પણ સામે આવી રહ્યો છે કે, નિષ્ણાતો જાન્યુઆરીના (Corona in January end) અંતમાં કોરોના ચરમસીમાએ પહોંચવાની વાત કરી રહ્યા હતા, શું તેમના અનુમાન ખોટા હતા? જો નવા અંદાજો પર વિશ્વાસ કરવામાં આવે તો ભારતમાં કોવિડ-19ની પિક (Covid 19 peak) હવે 23 જાન્યુઆરીએ (23rd January) આવી શકે છે. કહેવામાં આવી રહ્યું છે કે, આ દરમિયાન દેશમાં7લાખથી વધુ કેસ આવવાની સંભાવના છે.\nભારતમાં કોવિડ-19ના એક દિવસમાં 2,58,089 નવા કેસ નોંધાયા બાદ દેશમાં સંક્રમિતોની સંખ્યા વધીને 3,73,80,253 થઈ ગઈ છે. ચેપના કુલ કેસોમાં કોરોના વાયરસના 'ઓમિક્રોન' સ્વરૂપના 8,209 કેસ પણ સામેલ છે. સોમવારે સવારે 8 વાગ્યે કેન્દ્રીય સ્વાસ્થ્ય મંત્રાલય દ્વારા જાહેર કરવામાં આવેલા અપડેટ ડેટા અનુસાર, દેશના 29 રાજ્યો અને કેન્દ્ર શાસિત પ્રદેશોમાં અત્યાર સુધીમાં કોરોના વાયરસના 'ઓમિક્રોન' સ્વરૂપના 8,209 કેસ નોંધાયા છે. તેમાંથી 3,109 લોકો ચેપ મુક્ત થઈ ગયા છે અથવા અન્ય સ્થળોએ સ્થળાંતર કરી ગયા છે.\nકોવિડ-19થી મૃત્યુ દર 1.30 ટકા છે\nડેટા અનુસાર, ચેપનો દૈનિક દર 19.65 ટકા અને સાપ્તાહિક દર 14.41 ટકા નોંધાયો હતો. દેશમાં અત્યાર સુધીમાં કુલ 3,52,37,461 લોકો ચેપ મુક્ત થયા છે અને કોવિડ-19થી મૃત્યુદર 1.30 ટકા છે, જ્યારે દર્દીઓના સાજા થવાનો રાષ્ટ્રીય દર 94.27 ટકા છે. કેન્દ્રીય આરોગ્ય મંત્રાલયે જણાવ્યું હતું કે, મહારાષ્ટ્રમાં 'ઓમિક્રોન'ના સૌથી વધુ 1,738 કેસ છે, ત્યારબાદ પશ્ચિમ બંગાળમાં 1,672, રાજસ્થાનમાં 1,276, દિલ્હીમાં 549, કર્ણાટકમાં 548 અને કેરળમાં 536 કેસ છે. નિષ્ણાતોના મતે, દરેક સંક્રમિત નમૂનાનું જીનોમ સિક્વન્સિંગ શક્ય નથી, પરંતુ આ વર્તમાન તરંગમાં મોટાભાગના કેસ 'ઓમિક્રોન'ના છે.\nIIT કાનપુર કોરોનાની પિક વિશે દાવો કરે છે\nIIT કાનપુરના પ્રોફેસર મનિન્દ્ર અગ્રવાલે જણાવ્યું કે, ફેબ્રુઆરીના અંત સુધીમાં ભારતમાં કોવિડ-19ની વર્તમાન લહેર લગભગ ખતમ થઈ જશે. IIT કાનપુરના 'સૂત્ર' મોડલ અનુસાર, જાન્યુઆરીના અંતિમ સપ્તાહમાં દેશમાં કોરોના સંક્રમણ તેની ટોચ પર હશે.\nઆ પણ વાંચો - Health Matters: કોવિડ કાળમાં દેશમાં વેચાયેલી તમામ Dolo ટેબ્લેટ્સને એક પર એક મૂકો તો બુર્જ ખલીફા જેટલી ઊંચાઈ થાય!\nઆ સાથે, નિષ્ણાત અને IIT કાનપુરના પ્રોફેસર મનિન્દ્ર અગ્રવાલનું કહેવું છે કે, દેશના મેટ્રો સિટીને લઈને ફોર્મ્યુલા મોડલમાં કરવામાં આવેલા મૂલ્યાંકન યોગ્ય નથી. આની પાછળ તેણે દલીલ કરી હતી કે, કોરોના ટેસ્ટને લઈને નવી ગાઈડલાઈન્સને કારણે ટેસ્ટ ઓછા થઈ રહ્યા છે અને તેથી જ કેસ પણ ઓછા આવી રહ્યા છે. ઉદાહરણ તરીકે, 15થી 16 જાન્યુઆરી દરમિયાન દિલ્હીમાં કોરોના સંક્રમણનું પિક નોંધવામાં આવ્યું હતું. ગાણિતિક મોડલ મુજબ આ સમયે, રોજના 45 હજાર દર્દીઓ આવવાના હતા. પરંતુ આ દરમિયાન સંક્રમિત દર્દીઓની સંખ્યા 28 હજારની નજીક રહી હતી.\nFirst published: January 18, 2022, 07:17 IST\nTags: Coronavirus, Covid 19 cases, કોરોના વાયરસ, કોવિડ વેક્સિન, ભારત


Latest Tax saving Fixed Deposit rate DCB Bank and RBL Bank offers highest rate – News18 Gujarati\nTax saving FD પર ઊંચું વ્યાજ મેળવવાની તક: આ બેંકો આપી રહી છે સૌથી વધુ વળતર\nTax saving FDs latest rates: વ્યાજદર ભલે ઘટી રહ્યા હોય, તમારે તમારા પોર્ટફોલિયોનો અમુક ભાગ વધુ વળતર આપતી ટેક્સ સેવિંગ એફડી (tax-saving FDs)માં રોકાણ કરવો જોઈએ.\nમુંબઈ: ઘણા સમયથી વ્યાજદરમાં સતત ઘટાડો જોવા મળી રહ્યો છે. જેના કારણે બચત કરનાર લોકો પરેશાન છે. તાજેતરમાં જ જાહેર ક્ષેત્રની બેંકોએ ટેક્સ સેવિંગ ફિક્સ ડિપોઝીટ (FDs)માં 5-15 bpsનો ઘટાડો કર્યો હતો. યુનિયન બેંક (Union bank) દ્વારા વ્યાજદર 5.55થી ઘટાડીને 5.50 કરાયો હતો. જ્યારે સ્ટેટ બેન્ક ઓફ ઇન્ડિયા (State bank of India)એ પણ વ્યાજ દર 5.30 ટકાથી ઘટાડીને 5.15 કર્યો હતો.\nવ્યાજદર ભલે ઘટી રહ્યા હોય, તમારે તમારા પોર્ટફોલિયોનો અમુક ભાગ વધુ વળતર આપતી ટેક્સ સેવિંગ એફડી (tax-saving FDs)માં રોકાણ કરવો જોઈએ. ટેક્સ પ્લાનિંગના નિર્ણયો તમારા ફાઇનાન્શિયલ ગોલને ધ્યાનમાં રાખીને લેવા જોઈએ. ઈક્વિટી-લિંક્ડ સેવિંગ્સ સ્કીમ (ELSS) દ્વારા વોલેટાઈલ ઇક્વિટી માર્કેટમાં રોકાણ કરવાની ભલામણ થતી નથી. આવી સ્થિતિમાં પાંચ વર્ષની ટેક્સ સેવિંગ એફડીમાં રોકાણ રોકાણકારોને રાહત આપે છે. સામાન્ય રીતે રોકાણકારો ફિક્સ્ડ ડિપોઝિટ (એફડી)માં નિશ્ચિત વળતરના કારણે તેમાં રોકાણનો આગ્રહ રાખે છે અને નીચા ટેક્સ બ્રેકેટમાં રહેલા લોકોને બેંક એફડી વધુ આકર્ષક લાગે છે.\nટેક્સ સેવિંગ FDમાં રોકાણ કરીને તમે કલમ 80C ટેક્સ ડીડક્શનનો લાભ લઈ શકો છો. આવકવેરા એકટની કલમ 80C હેઠળ ટેક્સ ડીડક્શન માટે રૂ. 1.5 લાખ સુધીના રોકાણને ક્લેમ કરી શકાય છે. સામાન્ય રીતે ટેક્સ સેવિંગ એફડીમાં પાંચ વર્ષનો લોક-ઈન પીરિયડ હોય છે અને પ્રિમેચ્યોર વિડ્રોને મંજૂરી નથી.\nઅત્યારે બેંક એફડીના વ્યાજદર તૂટી રહ્યા હોવ છતાં અમુક બેંકો તમને આકર્ષક વ્યાજદર ઓફર કરે છે. ઊંચા વ્યાજદર નાની ખાનગી બેંકો દ્વારા ઓફર થાય છે. બેંકબજારના ડેટા મુજબ આવી બેંકોમાં ટેક્સ સેવિંગ એફડીના વ્યાજદર 6.50 ટકા સુધીના હોય છે. આ ટકાવારી જાહેર બેંકો કરતા વધુ છે.\nઉલ્લેખનીય છે કે, DCB બેંક, RBL બેંક અને યસ બેંક ટેક્સ સેવિંગ ડિપોઝિટ પર 6.50 ટકા વ્યાજ ઓફર કરે છે. જ્યારે ઈન્ડસઈન્ડ બેંક પાંચ વર્ષની ટેક્સ સેવિંગ FD પર6ટકા વ્યાજ આપે છે. બીજી તરફ ઉજ્જીવન સ્મોલ ફાઈનાન્સ બેંક (Ujjivan Small Finance Bank) ટેક્સ સેવિંગ એફડીમાં 6.75 ટકા, AU સ્મોલ ફાઇનાન્સ બેંક 6.25 ટકા અને સૂર્યોદય સ્મોલ ફાઇનાન્સ બેન્ક (Suryoday Small Finance Bank) 6.25 ટકા વ્યાજ ઓફર કરે છે. મોટી ખાનગી બેન્કો કરતા નાની ફાઈનાન્સ બેંકો દ્વારા ઊંચા વ્યાજ દર ઓફર થાય છે. જેમાં વિદેશી બેંક ડ્યુશ બેંક (Deutsche Bank) 6.25 અને સિટી બેંક 3.50 ટકા વ્યાજ આપે છે. ટેક્સ સેવિંગ FD પર એક્સિસ બેંક 5.75 ટકા, આઈસીઆઈસીઆઈ બેંક 5.35 ટકા અને એચડીએફસી બેંક 5.30 ટકા વ્યાજ આપે છે.\nનોંધનીય છે કે,5વર્ષની ટેક્સ સેવિંગ FD પર સૌથી વધુ વ્યાજ ઓફર કરનાર જાહેર ક્ષેત્રની બેંક યુનિયન બેંક ઓફ ઇન્ડિયા અને કેનેરા બેંક છે. આ બેંકો 5.50 ટકા વ્યાજ આપે છે. ત્યારબાદ SBI 5.40 ટકા અને BOB 5.25 ટકા વ્યાજ આપે છે. આંકડા પરથી જણાય છે કે, DCB બેંક અને યુનિયન બેંક ઓફ ઇન્ડિયાની ટેક્સ-સેવિંગ એફડીમાં રોકવામાં આવેલી રૂ. 1.5 લાખની રકમ પાંચ વર્ષ પછી અનુક્રમે 2.07 લાખ અને 1.97 લાખ થઈ જાય છે.\nગ્રાહકોનો સંખ્યા ઓછી હોય તેવી નાની ખાનગી બેંકો અને નાની ફાઈનાન્સ બેંકો દ્વારા ગ્રાહકોને આકર્ષવા માટે ઊંચા વ્યાજદર ઓફર થાય છે. બીજી તરફ જાહેર બેંકો પાસે ગ્રાહકોની સંખ્યા વધુ છે. જેથી તે ઓછા વ્યાજદર ઓફર કરે છે. જોકે, ઊંચું વ્યાજ મળતું હોય એટલે તેમાં રોકાણ કરવું જ તે જરૂરી નથી. ઊંચા વ્યાજદર આપતી બેંકમાં ડિપોઝીટ કરો પણ મજબૂત મેનેજમેન્ટ અને નાણાંકીય વ્યવસ્થા ધરાવતી બેંકો તરફ પણ નજર દોડાવવી જોઈએ.\nઉલ્લેખનીય છે કે, અહીં અપાયેલા ડેટા બેન્કોની વેબસાઇટ પરથી 21 જુલાઈ 2021ના રોજ સંકલિત કરવામાં આવ્યા હતા અને બેંકબજાર દ્વારા સ્ટોક એક્સચેન્જમાં લિસ્ટેડ હોય તેવી જ બેન્કોનો ઉલ્લેખ કરાયો છે. વેબસાઈટ પર ડેટા ન મુકનાર બેંકોને બાકાત રખાઈ છે. આ વ્યાજદર નોન સિનિયર સીટીઝનની પાંચ વર્ષની ટેક્સ સેવિંગ FD માટેનો છે. (HIRAL THANAWALA, Moneycontrol)


કંપની દ્વારા સંચાલિત હોસ્પિટલના દર્દીઓની માહિતી ગુગલ ક્લાઉડ ઉપર અપલોડ કરી દેવાતા વિવાદ\nન્યૂયોર્કઃ ગૂગલે આરોગ્ય સેવાઓ આપતી કંપની એસેન્શન સાથે કરાર કર્યો છે. કંપની અમેરિકાના 20 રાજ્યોમાં લગભગ 150 હોસ્પિટલોનું સંચાલન કરે છે. આરોપ છે કે, કંપની દ્વારા સંચાલિત આ હોસ્પિટલોમાં ઈલાજ કરાવતા દર્દીઓના ડાટાની માહિતી તેમની માહિતી વગર જ ગૂગલ ક્લાઉડ પર અપલોડ કરી દેવાઈ છે. હવે તેના અંગે વિવાદ પેદા થયો છે.\nહકીકતમાં ગૂગલ અને એસેન્શને ભેગામળીને આરોગ્ય સેવાઓમાં સુધારણા માટે એક પ્રોજેક્ટ નાઈટેન્ગલની શરૂઆત કરી છે. બંનેએ છેલ્લા એક વર્ષમાં લાખો દર્દીઓના આરોગ્યના ડાટાનું વિશ્લેષણ કર્યું છે. કંપનીના અનુસાર ડાટાનો ઉપયોગ દર્દીની માહિતી ડોક્ટર સુધી સારી રીતે પહોંચાડવા માટે કરાયો છે.\nમીડિયામાં આવેલા રિપોર્ટ અનુસાર એસેન્શન તરફથી એકઠો કરવામાં આવેલા ડાટામાં દર્દીનું નામ, ઉંમર, જન્મતારીખ, મેડિકલ ઈતિહાસ, તપાસ રિપોર્ટ, ઈલાજ અને દવાઓની માહિતી છે. જોકે, અમેરિકામાં દર્દીઓનો રેકોર્ડ આરોગ્ય સુવિધાઓ ઉપલબ્ધ કરાવતી કંપનીઓને સાથે શેર કરવાની મંજુરી છે, પરંતુ અંગત માહિતીનો ઉપયોગ કરવા સામે સવાલ ઉઠી રહ્યા છે.


હેલ્થ ટિપ્સ / આ ફૂડ કોમ્બિનેશન બની શકે છે તમારા શરીર માટે જીવલેણ, ભૂલથી પણ ના કરતા ટ્રાય નહીંતર... - GSTV\nદરેક માતા-પિતા તેમના બાળકોની બધી ઇચ્છાઓ પૂરી કરવાનો પ્રયાસ કરે છે. બાળકના અભ્યાસથી માંડીને ખાણીપીણી સુધીની બાબતોમા દરેક વસ્તુ તેને શ્રેષ્ઠ મળે તેવુ માતા-પિતા ઈચ્છે છે પરંતુ, ઘણી વખત જાણી જોઈને અથવા અજાણતા માતા-પિતા બાળકોને એવું ભોજન ખવડાવી દેતા હોય છે, જે તેમના સ્વાસ્થ્ય માટે સારું નથી. આજે અમે તમને અમુક એવી વસ્તુના કોમ્બિનેશન જણાવીશું કે, જેને ક્યારેય પણ સાથે ના ખાવા જોઈએ નહીંતર સ્વાસ્થ્ય બગડી શકે છે.\nબર્ગર સાથે ફ્રાઈઝ :\nમોટાભાગના લોકો બર્ગર સાથે ફ્રાઈઝ ખાવાનું પસંદ કરે છે. મોટાભાગના બર્ગર આઉટલેટ્સ પર બર્ગર સાથે ફ્રાઈસ પણ આપવામાં આવે છે પરંતુ, આ બે ખોરાકનું કોમ્બિનેશન તમારા સ્વાસ્થ્ય માટે સારું નથી. આ કોમ્બિનેશનના નિયમિત સેવનના કારણે બ્લડસુગર અને પાચનની સમસ્યાથી પીડાઈ શકો છો.\nપીઝા સાથે ઠંડા પીણાં :\nજો તમે પીઝા સાથે ઠંડા પીણા પીવાના શોખીન છો તો સાવચેત રહેજો. આ બંને વસ્તુઓનું એકસાથે સેવન તમારા માટે ખૂબ જ હાનિકારક સાબિત થઇ શકે છે. પીઝામાં કાર્બોહાઈડ્રેટ ઉપરાંત સ્ટાર્ચ અને પ્રોટીન વધારે પડતુ હોય છે, જેને પચાવવા માટે શરીરને વધુ મહેનત કરવી પડે છે. આ બંને વસ્તુઓ શક્ય બને ત્યાં સુધી સાથે ખાવાની ટાળવી જોઈએ.\nદૂધ સાથે કેળા :\nકેટલાક લોકો કેળા અને દૂધને એકસાથે ખાવાનું ખૂબ જ હેલ્ધી માને છે. જોકે, આ બંનેમાં ઘણાં પોષક તત્વો છે પરંતુ, તેમને એકસાથે ખાવા યોગ્ય નથી. જો તમે બંને એકસાથે ખાઓ છો તો તે ખૂબ જ ભારે થઈ જાય છે અને તમને ખાધા પછી ઊંઘ પણ આવે છે. તેથી, જો તમે દૂધ અને કેળા અલગ-અલગ ખાવ તો તે વધુ સારું રહેશે.\nફળ સાથે દહીં :\nકેટલાક લોકો દહીં સાથે ફળ ખાવાના પણ શોખીન હોય છે પરંતુ, શું તમને ખ્યાલ છે કે આ કોમ્બિનેશન કેવું ખતરનાક છે કે તે તમારો જીવ પણ લઇ શકે છે. આ બન્ને વસ્તુઓ એકસાથે ખાવાથી શરીરમા અમુક ટોક્સિન્સ બને છે, જે આપણા શરીરમા અમુક જીવલેણ બીમારીઓને જન્મ આપે છે માટે શક્ય બને ત્યા સુધી આ બંને વસ્તુઓનું સેવન કરવામા એક કલાકના સમયનું અંતર રાખવુ.\nમાંસ સાથે બટાકા ખાવા :\nઘણા લોકો માંસ રાંધતીવખતે તેમાં બટાકા નાખે છે, જે પેટ માટે જરાપણ યોગ્ય નથી. આ બંને વસ્તુઓનું એકસાથે સેવન કરવાથી તમે પેટ સાથે સંકળાયેલ અનેક પ્રકારની બીમારીઓનો શિકાર બની શકો છો. માટે શક્ય બને ત્યાં સુધી આ વસ્તુઓનુ સેવન ટાળવુ.\nઅનાજ સાથે જ્યુસ પીવુ :\nશહેરોમાં મોટાભાગના લોકો નાસ્તામાં જ્યૂસ પીને તેમના દિવસની શરૂઆત કરે છે જેથી, તેમનો આખો દિવસ સ્ફૂર્તિથી ભરપૂર રહે પરંતુ, જો તમે કોઈ અનાજ સાથે જ્યુસ પીવાની આદત ધરાવતા હોવ તો આજે જ દૂર કરજો કારણકે, આ આદત તમારા માટે નુકશાનકારક સાબિત થઇ શકે છે. આ આદતના કારણે તમારા શરીરમા પોષકતત્વોની ઉણપ સર્જાઈ શકે છે.\nbreaking news gujaratiGujarat samachargujarati newsgujarati news liveHealthHealth TipsLatest News in Gujaratilive gujarati newsnews in gujarationline news gujarati livethese food combinations are harmful for health in ayurveda tlif


આભ – મણિલાલ દેસાઈ (Manilal Desai) | કવિલોક Kavilok\nઆભને નહીં હોય રે આભની માયા\nનહીં તો એ વેરાન કે વને, આવળ બાવળ ઝાડ કે જને\nડોળતું નહીં ર્ હેય રે એની સોનલવરણી છાયા !\nવાદળી જરાક ઝૂકતી જરાક ઝરતી ક્વચિત્ નાવ લઈને નિજની\nર્ હેતી ક્ષિતિજતીરે ફરતી દિવસરાત,\nક્યારેક ખાલીખમ ને ક્યારેક ભરતું ચોગરદમ, બીડેલા રીસમાં\nરાધાશ્યામના જેવા હોઠ તો જાણે માંડે ઝાઝી વાત !\nક્યાંક સમાવે પાંખમાં પવન, ક્યાંક પવનને પાંખમાં ભરી\nઆવતું તરી દૂરથી મૂકી દૂર રે એની કાયા !\nઊતરે જોઈ જલ ને રહે ઝૂકતું જોઈ થલ, જરામાં લાગતાં ઝોકો\nવેરાઈ જતું માનવી મનેમંન;\nનમતે પ્ હોરે તળાવપાળે કૂવાથંભે ઊતરી બેસે ચકલાંટોળું,\nલાગતું ત્યારે નભને જાણે ભીંજતું એનું તંન !\nકોઈ વેળા વન ઝૂકતાં, ઝાડવાં તૂટતાં, બાગમાં છૂટતા ફૂલફુવારા\nએની સાત સમુંદર તરતી ર્ હેતી છાયા !\nજીવનકાળ: જુલાઈ 19, 1939- મે 4, 1966\nmanilal deshai gujarati kavi addresh with ditels give me\nposted નવેમ્બર 3, 2010 at 8:05 પી એમ(pm) by balu nisarta જવાબ આપો\nposted ઓક્ટોબર 1, 2010 at 9:28 પી એમ(pm) by parkash જવાબ આપો\nગીત, મણિલાલ દેસાઈ Manilal Desai


જેલમાંથી બહાર આવશે રાજીવ ગાંધીનો હત્યારો એજી પેરારીવલન | Rajiv Gandhi's assassin AG Perarivalan will come out of jail - Divya Bhaskar\nRajiv Gandhi's Assassin AG Perarivalan Will Come Out Of Jail\nસુપ્રીમ કોર્ટનો આદેશ:જેલમાંથી બહાર આવશે રાજીવ ગાંધીનો હત્યારો એજી પેરારીવલન\nભારતના પૂર્વ વડાપ્રધાન રાજીવ ગાંધી હત્યાકાંડના દોષિત એજી પેરારીવલન હવે જેલમાંથી બહાર આવશે. સુપ્રીમ કોર્ટે તેમે છોડવાના આદેશ આપ્યા છે. આ પહેલાં હાઈકોર્ટે દયા અજીને રાષ્ટ્રપતિ પાસે મોકલવાના રાજ્યપાલના નિર્ણયને નકારી દીધો હતો. કોર્ટે કહ્યું હતું કે, બંધારણ વિરુદ્ધ કઈ થતું હોય તો અમે આંખો બંધ ના રાખી શકીએ. હાઈકોર્ટે કેન્દ્રના એ સૂચન ઉપર પણ સહમતી નહતી દર્શાવી કે જેમાં કોર્ટે આ વિશે રાષ્ટ્રપતિનો નિર્ણય આવે ત્યાં સુધી રાહ જોવી જોઈએ.\nનોંધનીય છે કે, સુપ્રીમ કોર્ટે કેન્દ્ર સરકારને પુછ્યું હતું કે, 36 વર્ષની સજા કાપી ચૂકેલા એજી પેરારિવલને હવે કેમ છોડી ના શકાય? તમિલનાડુ સરકારે આ વિશે કહ્યું હતું કે, કેન્દ્ર માત્ર કાયદામાં નક્કી કરેલી સ્થિતિને અસ્થિર કરવાનો પ્રયત્ન કરી રહ્યું છે. હાઈકોર્ટે કહ્યું હતું કે, જ્યારે ઓછી સજા કાપેલા લોકોને છોડવામાં આવે છે તો કેન્દ્ર સરકાર પેરારીવલનને છોડવા માટે કેમ સહમત નથી. આજે હવે સુપ્રીમ કોર્ટે અંતિમ નિર્ણય જાહેર કરતાં પેરારીવલનને છોડવાનો આદેશ આપ્યો છે.\nસુપ્રીમ કોર્ટની બેન્ચે કહ્યું છે કે, અમે તમને બચવા માટેનો એક રસ્તો આપી રહ્યા છે. આ એક વિચિત્ર તર્ક છે. રાજ્યપાલ પાસે બંધારણના અનુચ્છેદ 161 અંતર્ગત દયા અજી પર નિર્ણય લેવાનો અધિકાર નથી જોકે આ ખરેખર ખૂબ દુખદ વાત છે. રાજ્યપાલ કયા સોર્સ કે જોગવાઈ અંતર્ગત રાજ્ય મંત્રિમંડળના નિર્ણયને રાષ્ટ્રપતિ પાસે મોકલી શકે છે.


News & Views :: વડોદરામાં 60 લાખમાં વેંચાઈ રહ્યો હતો બે મોઢાવાળો સાપ, પોલીસે પાડી રેડ\nવડોદરામાં 60 લાખમાં વેંચાઈ રહ્યો હતો બે મોઢાવાળો સાપ, પોલીસે પાડી રેડ\nગુજરાતના બરોડામાં પોલીસે સાપ વેચનાર રેકેટને પકડી પાડ્યું છે. આ રેકેટમાં પકડાયેલા લોકો 60 લાખ રૂપિયામાં બે મોંઢાવાળા સાપ વેચી રહ્યા હતા. પોલીસે વન વિભાગ અને સામાજિક કાર્યકર્તાઓ સાથે મળીને ચાર આરોપીઓને પકડીને જેલ ભેગા કરી દીધા છે. પોલીસે જણાવ્યુ હતું કે આ આરોપીઓ બે મોઢાવાળા સાપને વેંચવાનો ધંધો કરી રહ્યા હતા. પૂછપરછમાં તેમણે જણાવ્યું હતું કે 'બ્લેક માર્કેટમાં આ સાપની કિંમત 60 લાખ રૂપિયા હોય છે. તેમણે આ ડીલ 60 લાખમાં જ કરી હતી.'\nપ્રાણીઓ માટે કામ કરનારી એક સંસ્થાના કાર્યકર્તા રાજેશ ભાવસરે જણાવ્યું હતું કે 'તેમને જ્યારે સૂચના મળી તો તેમણે એક ડમી ગ્રાહક બનાવીને આ ચાર પાસે મોકલ્યો. ડમી ગ્રાહક સાથે આ આરોપીઓએ ડીલ કરી હતી. આરોપી એટલા ચાલાક હતા કે તેમણે પહેલા તેને ફતેહગંજ પાસે બોલાવ્યો. તેઓ ત્યાં પહોંચ્યા તો તેને અમિતનગર આવવા માટે કહેવામાં આવ્યું. રવિવારે સાંજે સાડા પાંચ વાગ્યે તેમને ઝડપી લેવામાં આવ્યા.'\nવનવિભાગના અધિકારીઓએ જણાવ્યું હતું કે આ સાપ ચાર ફૂટ લાંબો અને 3.5 કિલો વજનનો છે. આ આરોપીઓ સાથે પૂછપરછ ચાલુ છે. આ સાપ વન્યજીવ સંરક્ષણ અનિયમ 1972 અંતર્ગતના શિડ્યુલ 5મા આવે છે. તેનો અર્થ છે કે જો કોઈને આ બે મોંઢાવાળો સાપ મળે છે તો તેની જાણકારી તે વન વિભાગને આપે છે. તેનું ડોક્યુમેન્ટેશન થાય છે. જો આવું નહીં થાય તો તે એક કાયદાકીય ગુનો બને છે.


પત્ર નં. ૫૧..ડીસે. ૧૭ ‘૧૬ | શબ્દોને પાલવડે\nપત્ર નં. ૫૧..ડીસે. ૧૭ ‘૧૬\nThis entry was posted on ડિસેમ્બર 17, 2016, in પત્રશ્રેણી. Bookmark the permalink.\t22 ટિપ્પણીઓ\n← સ્વરાંકિત- પૂરવનો જાદુગર\nપત્રશ્રેણીનો છેલ્લો પત્ર નં ૫૨. ડીસે.૨૪, ૨૦૧૬ →\n22 thoughts on “પત્ર નં. ૫૧..ડીસે. ૧૭ ‘૧૬”\nડિસેમ્બર 17, 2016 પર 6:03 એ એમ (am)\nડિસેમ્બર 17, 2016 પર 8:37 એ એમ (am)\nદેવિકાબેન અને નયનાબેન,\nઆપ બંનેના પત્રોમાં દરેક શબ્દ રંગબેરંગી પુષ્પો સમાન સજાવીને આલેખન કરીને,વાંચકોને વિવિધ વિષયોનુ રસપાન કરાવ્યુ. હવે નવા વિષય માટે અપેક્ષા.\nનવા વર્ષે કોઈ નવા વિષય માટે અનેક અનેક શુભકામના.\nડિસેમ્બર 17, 2016 પર 8:08 પી એમ(pm)\nહેમાબેન,તમે પણ કોઈ સૂચન જરૂર કરશો અને હાં, નીનાનો છેલ્લો પત્ર હશે આવતા શનિવારે..વાંચવાનું ચૂકતા નહિ.\nડિસેમ્બર 17, 2016 પર 9:35 એ એમ (am)\nજીંદગીની વાત કહેતી પંક્તિઓ ૧૦૦ % સાચી છે.\nડિસેમ્બર 17, 2016 પર 8:10 પી એમ(pm)\nબિલકુલ,દાવડા સાહેબ..જીંદગીનો અંતિમ પડાવ,સાચો મુકામ એ જ છે ને?\nડિસેમ્બર 17, 2016 પર 9:54 એ એમ (am)\nઆપણી શબ્દ યાત્રા વણથંભી રહે તેવી પ્રાર્થના …મેરી ક્રિસમસ\nડિસેમ્બર 19, 2016 પર 2:52 પી એમ(pm)\nપ્રતિભાવ બદલ આભાર,રેખા…\nડિસેમ્બર 17, 2016 પર 10:04 એ એમ (am)\nHappy to read your letter series from beginning to this date. It has taught many lessons on how to keep smiling all through . I wish May GOD give more inspiration to continue to keep writing and posting such humorous and at the same time thought provoking and inspirational letters and articles. MERRY XMAS and Happy and joyous New year 2017.\nડિસેમ્બર 17, 2016 પર 8:19 પી એમ(pm)\nVasantbhai, actual last letter will be on next Saturday by Nina. so do visit this blog and read as always..\nI appreciate your input and continuous reading on each Saturday. In fact,readers are alwaysapart of strength for writers.Thanks.\nડિસેમ્બર 17, 2016 પર 5:40 પી એમ(pm)\nખરેખર એક વર્ષના વહાણા વહી ગયા ?\nજો કે તમારા અને નીનાબેનના પત્રો એટલા રસાળ અને વાચાળ હતા કે એમાં રસ તરબોળ થવાની, એને માણવાની મઝા આવી અને જેમાં મઝા આવે એમાં સમય ક્યાં વહી જાય એની ખબર સુધ્ધા ના રહે. એક મેકની સાથે સાંકળી લેતા અલગ અલગ વિષયો અને એની સાથે વણાયેલી લાગણીઓની તરલતાને લીધે હ્રદયને સીધા જ સ્પર્શતા હતા તો ક્યારેક એ વાતોમાં રહેલા તાર્કિક તથ્યના લીધે મન પણ એને સ્વીકારી જ લેતું હતું.\nઆમ તો એમ કહેવાય છે કે રસના ચટકા સારા , હોજ નહીં પણ બંનેના હૈયાના હોજમાંથી ખુલ્લા હાથે ઠલવાયેલી ભીની ભીની પળો , વિચારો, ચિંતન અને મંથેન સાથે એક સરસ મઝાનો સેતુ બંધાતો ગયો.\nસાચે જ ખુબ માણી આ તમારી પત્રશ્રેણી………\nનાતાલ અને નવા વર્ષ માટે ખુબ ખુબ શુભેચ્છા.\nડિસેમ્બર 17, 2016 પર 8:26 પી એમ(pm)\nરાજુલબેન, ખરેખર એક વર્ષ વીતી ગયું. કેલેન્ડરના પાના ફરતા ગયાં અને એ સાથે કલમ પણ ચાલતી રહી. તમારા જેવા ઉમદા વાચકોએ કેટલો મોટો ફાળો આપ્યો? સૌને માટે જેટલા શબ્દો લખું તેટલા ઓછા જ લાગે. નીનાનો પ્રત્યુત્તર મળશે આવતા શનિવારે અને તે જ ખરેખર તો છેલ્લો પત્ર ગણાશે..જરૂર વાંચશો અને પ્રતિભાવ પાઠવશો.\nડિસેમ્બર 18, 2016 પર 7:47 પી એમ(pm)\nતમે ઉર્દુ શેર શાયરી પણ લખવા મનદી ગયાં મને બહુજ ગમ્યું . કેમકે મને શેર શાયરી ગમે છે . તમારો આભાર\nડિસેમ્બર 18, 2016 પર 11:49 પી એમ(pm)\nsaras, varas sars gayu, maja aavi. nava varsh mate shubhechchhaa\nડિસેમ્બર 19, 2016 પર 2:29 એ એમ (am)\nપત્રો દ્વારા અનેક રંગના વિષયો પર વિચારોના રંગપટને વિસ્તારવાનો આ પ્રયોગ ઘણો રસપ્રદ રહ્યો.\n૫૨ પત્રો, એટલે કે એક વર્ષ સુધી આ યાત્રામાં વાચક તરીકે (પરોક્ષ) સાથ આપતા રહેવા બાદ છેલ્લેથી પહેલા પત્રમાં એક પ્રતિભાવ મઊકવાની લાલચ નથી રોકી શકાઈ.\nજેમ કોઈ વ્યક્તિ ક્યારેક જીવનમાં આવી જાય અને પછી વિલય થઈ જાય તે પછી હવે ક્યારે મળાશે એવી ભાવના કયા સંજોગોમાં પ્રજવળ્યા કરે ? કે કયા સંજોગોમાં એવો ભાવ પેઅદા થીને વિસરી જાય? કે પછી જેની સાથે લાંબો સાથ રહ્યો છે તેની સાથેનો સંગાથ છૂટી જાય ત્યારે હવે એ સંગાથની યાદમાં ઝૂરવા ઉપરાંત ફરૉ મળવાની ભાવના થાય?\nપહેલા પ્રકારના કિસ્સામાં સંબંધમાં ખટાશ આવી જવા કે બીજા કિસ્સામાં મૃત્યુ જેવા હાથ બહારની પરિસ્થિતિઓની વાત નથી મનમાં આવતી.આ સવાલો મનમાં કેમ આવ્યા તે પણ નથી સમજાતું !જવાબ તો શું જ હોય એ તો વિચાર્યું પણ નથી.બસ આ વિચાર મનમાં આવ્યો અને આટલું લખાઈ ગયું.\nસમજાય છે કે અધૂરૂં, અસંબંધ્ધ છે,અણ બસ, વિચાર મનમાં ઝબકી ગયો અને લખાઈ ગયું.\nછેલ્લા પત્રનો ઈંતજાર અને તેમાં શૂ કહેવાયું હશે તેની ઉત્સુકતા તો છે જ.\nડિસેમ્બર 19, 2016 પર 3:01 પી એમ(pm)\nવાહ, અશોકભાઈ….તમારા આજ અહીં પગલાં થયાં જોઈ આનંદ,આનંદ. તમે લખો છો તેમ સવાલો કેમ આવ્યા,ક્યાંથી આવ્યા એ સવાલો મને પણ થયાં જ. છતાં ચાલો, વિચારોના વૃંદાવનમાં કંઈક તો અર્થસભર હશે જ અથવા ફરીથી સ્પષ્ટપણે ઝબૂકશે એવી આશા રાખીશું. તમારી જેમ અમે પણ રાહ જોઈશું. અત્યારે તો આભાર સાથે આટલું જ..\nડિસેમ્બર 19, 2016 પર 12:00 પી એમ(pm)\n“મારે આતમને આવાસ પ્રભુ તારી પગલી પડે,મારે અંતર આંગણ માંહ્ય મગન કેરી આંધી ચડે.” Starting from Dear Nina to દેવીની સ્નેહ-યાદ – reading of this letter has made my day. Thank you Ms. Devikaben.\nડિસેમ્બર 19, 2016 પર 3:05 પી એમ(pm)\nનીતિનભાઈ, પ્રતિભાવ બદલ આનંદ સહ આભાર.\nડિસેમ્બર 20, 2016 પર 9:54 એ એમ (am)\nદુઃખનું પક્ષી માથા પર બેસે તો એને માળો ન બાંધવા દેવાય.\nઆપણા સુખ અને આપણા દુખ બધા સાપેક્ષ છે. એકનુ દુખ ક્યારેક બીજાનુ સુખ બની જાય અને એકનુ સુખ ક્યારે બીજાનુ દુખ બની જાય. એક જ વાત એકનુ સુખ હોય અને બીજાને માટે તે દુખજનક હોય. “ખ” નો અર્થ છે આકાશ. (ખગ= ખ + ગ= આકાશમાં ગતિ કરનાર). દુ + ખ= જેનુ ભિતરનુ આકાશ દુષિત થયું અને સુ + ખ= જેનુ ભિતરનુ આકાશ શુભ બન્યું. સુખ અને દુખનો આધાર ભિતરના આકાશ સાથે સંબંધીત વધુ છે, બહારની પરિસ્થિતી સાથે ઓછો. અને જીવનનુ સત્ય એ છે કે પરિસ્થિતીઓ બદલવી લગભગ સંભવ નથી હોતી, પરંતુ મનોસ્થિતી બદલવી તે આપણા હાથમાં છે. અને એ જ સુખની ચાવી છે.\nબીજું અહીં આપે બાવન પત્તાની કેટની વાત કરેલ છે. આ બાવન પત્તાની કેટ કોઈ સામાન્ય નથી. તેમાં આખું ભિતરનુ (અધ્યાત્મનુ) વિજ્ઞાન છુપાયું છે. એના રહસ્યો ગુર્જીએફે ખુલ્લા કર્યા છે. જગત આપણને જેટલું દેખાય છે અને સમજાય છે, તે આપણી ક્ષમતા મુજબ. બાકી અજબ ગજબના રહસ્યોથી ભરેલ છે.આપણા ઋષિમુનિઓ આવા અનેક રહસ્યો આપણા શાસ્ત્રોમાં મુકી ગયા છે. એ રહસ્યો કોઈ નાદાન હાથમા ન આવે તેથી ખુબ કાળજી પૂર્વકની સાંકેતીક ભાષામાં છે. ખેર! આ બધી આડવાત થઈ ગઈ.\nપત્ર સંબધે કહું તો ખુબ સુંદર અને સાહિત્યની નજરે ઊંચી ભાષામાં લખાયેલો છે. મારી સમજ છે પત્ર લખીએ ત્યારે જેટલું હૃદય અને ભાવ કલમ સાથે જોડાય તેટલો પત્ર બીજાના હૃદય્ને ઝકૃત કરે છે. બહુ ઊંચા ઊંચા શબ્દો, પ્રાસ, વિશેષણો, અલંકારોની જરુર નથી હોતી. કબીરને ઊમાશંકર જોષી, ભાષામાં કદાચ નપાસ કરી નાખે. સીધા સાદા શબ્દો લખાયેલી કબીરવાણીનુ કદાચ કોઈ ભાષાવીદ બહુમુલ્ય ન પણ આંકે. પણ ઉમાશંકર જોષીના કાવ્યો કરતાં કબીર આપણા હૃદયને વધુ સ્પર્શી જાય.\nઆખરમાં તમારું મુક્તક થોડા ફેરફાર સાથે.. ज़िन्दगी में ना ज़ाने कौन सी बात “आख़री” होगी,\nप्रेमसे मिलते, प्रेमको एक दुसरेसे बांटते रहो यार,\nना जाने कौन सी “घडी” आख़री होगी..\nડિસેમ્બર 20, 2016 પર 1:19 પી એમ(pm)\nતમામ વાડાબંધીઓને ફગાવી માણસ માત્ર માણસ બનીને જીવવા માંડે અને એક જ માનવતાનો ધર્મ પાળવા માંડે તો તો કવિવર શ્રી ઉમાશંકરભાઈનું ‘વિશ્વમાનવ’નું સ્વપ્ન સાકાર થઈ જાય. ન દેશ-પરદેશનો ભેદ, ન જ્ઞાતિ-વિવાદ કે ન ક્યાંયે કશો વિખવાદ. કેવળ સંસારને સર્જાવતી, સજાવતી અને સમજાવતી એક શક્તિનો સ્નેહપૂર્વકનો સ્વીકાર.\nમારું આ પ્રિય કાવ્ય .તમારા આ પત્રમાં ઘણી મન પસંદ કવિતાની પંક્તિઓ પણ માણવા મળી..\nતમારી કવિયિત્રી કલમ નવું નવું લખતી રહે એજ શુભેચ્છા. આવતા શનિવારની રાહ….\nડિસેમ્બર 20, 2016 પર 7:00 પી એમ(pm)\nસાચી વાત જ એ છે કે માનવ ધર્મ એ જ સાચો ધર્મ. તમને પણ એવું જ વાંચવુ,વિચારવું અને લખવું ગમે છે તેનો આનંદ. આ સાથે તમને અને તમારી કલમને પણ એ જ શુભેચ્છા,ઈન્દુબેન.\nડિસેમ્બર 20, 2016 પર 11:50 પી એમ(pm)\nઆ માનવધર્મનો શબ્દ પ્રયોગ આપણે કરીએ છીએ, પરંતુ માનવધર્મ એટલે શું? વાડાબંધી ફગાવવી એટલે શું? આપણને આપણે જ ઊભા કરેલા વાડાઓ દેખાય છે ખરા? આપણી ભિતર એક રાજકારણી (શાસ્ત્રોની ભાષામાં દાનવ) રહે છે તે વાડા પર વાડા ઊભે કર્યે રાખે છે તે દેખાય છે? આપણે આપણી જાતને જે ઓળખીએ છીએ તે નામથી, લીંગથી, જ્ઞાતિ-જાતિથી, પેટા જાતીથી, દેશથી, રાજ્યથી, ભાષાથી, રંગથી, રુપથી,પદથી, ડિગ્રીઓથી…. એમ એક પછી એક અસંખ્ય વાડાઓમાં આપણે જીવી છીએ. અને આપણા વાડાઓને આપણે અલંકારોથી શુશોભિત કરીએ છીએ. વળી તેનો ગર્વ કરીએ અને રુપાળું નામ આપીએ સ્વાભિમાન. હું ભારતિય હોવાનુ મને ગર્વ છે. હું ડોક્ટર છું તેનો ગર્વ છે. હું બ્રાહ્મણ છું, વિદ્વાન છું, સ્ત્રી છું, પુરુષ છું, મહારાષ્ટ્રિયન છું, સુરતી છું એમ એકયા બીજી રીતે આપણાજ વાડાઓને રંગીન બનાવીએ અને બીજી બાજુ માનવધર્મની વાતો કરીએ ત્યારે આપણા દેખાડવાના અને ચાવવાના દાંત જુદા છે તેવું ક્યારેય અનુભવાયું છે? વહેવારમાં તો બધું નકલી જ ચાલે છે પરંતુ જ્યારે અધ્યાત્મની (ભિતરની) યાત્રા કરીએ ત્યારે નકલી કામ નથી આવતું. ત્યાં અસલી નાણું જ કામ લાગે છે. અને આાપણા વાડાઓ ક્યારેય નકલી ઈલાજોથી દુર નથી થઈ શકતા. નકલી બીજથી માનવધર્મનો છોડ નથી ઊગતો. મેટ્રીમોનિયલની જાહેરાતો, જ્ઞાતિ જાતિના મંડળો, ગુજરાતી-સીંધી સમાજ કે અન્ય સમાજ આ અને આવા અનેક સંગઠનો આપણી ભિતરના દાનવને પ્રગટ કરતા પ્રમાણૉ છે. બસ આવું ચાલે છે અને ચાલવાનુ. બહાર બધું નકલી જગત અને નકલી સિકાઓ જ ચાલે. એક સમયે જે અસલી દેખાતું હોય અને ચલણમાં હોય તે ક્યારે નકલી થઈ જાય તેની ખબર ન પડે. (૫૦૦-૧૦૦૦ની નોટોની જેમ\nડિસેમ્બર 24, 2016 પર 9:05 એ એમ (am)\nread many letters after long long time.devika ben, enjoyed..congrats..liked it.


ચર્ચમાં ‘પોકેમોન ગો’ રમવા બદલ પાંચ વર્ષની જેલની સજા! | Man Arrested for Playing Pokemon Go in Russian Church - Sambhaav News\nયેકાતેરિનબર્ગ: પોકેમોન ગો ગેમ લોન્ચ થયા બાદ સતત ચર્ચાઅોમાં રહી છે. હવે એક રશિયન બ્લોગરને ચર્ચમાં પોકેમોન ગો રમતા વીડિયો બનાવવાના કારણે પાંચ વર્ષ માટે જેલમાં જવું પડે તેવી શક્યતા છે. યેકાતેરિનબર્ગના યુરાલ્સ શહેરમાં રહેતા ૨૧ વર્ષીય રુસલાન પર ધાર્મિક લાગણીઅોને ઠેસ પહોંચાડવાનો અને નફરત ફેલાવવાનો અાક્ષેપ છે. અા અાક્ષેપ એક વીડિયોના અાધારે લગાવાયો છે, જે તેણે ચર્ચમાં પોકેમોન ગો રમતી વખતે રેકોર્ડ કર્યો હતો.\n૧૧ અોગસ્ટના રોજ પોસ્ટ કરાયેલા અા વીડિયોને અત્યાર સુધી ૧૦ લાખથી વધુ લોકો જોઈ ચૂક્યા છે. અા અંગે રુસલાનનું કહેવું છે કે સ્માર્ટ ફોનની સાથે ચર્ચમાં જવું અપમાન કેવી રીતે હોઈ શકે. રુસલાને કહ્યું કે મેં ચર્ચમાં કેટલાક પોકેમોન પકડવાનું નક્કી કર્યું હતું, કેમ કે મને વિશ્વાસ હતો કે તે સંપૂર્ણ રીતે સુરક્ષિત અને કાયદાને અનુરૂપ છે.\nરુસલાનને હાલમાં બે મ‌િહના માટે જેલમાં મોકલાયો છે, પરંતુ એવી શક્યતાઅો છે કે તેને પાંચ વર્ષની જેલ થઈ શકે. યુ ટ્યૂબ પર લગભગ ત્રણ લાખ ફોલોઅર્સ રાખનારો રુસલાન અા પહેલાં પણ અા પ્રકારના ઘણા વીડિયો પોસ્ટ કરી ચૂક્યો છે. રુસલાનની ધરપકડ બાદ ટ્વિટર પર કેટલાક લોકો તેના સમર્થનમાં ચળવળ ચલાવી રહ્યા છે. ઉલ્લેખનીય છે કે અા પહેલાં પણ અા પ્રકારના એક અારોપમાં બે છોકરીઅોને ૨૦૧૨માં બે વર્ષ માટે જેલ થઈ હતી.\nપીરાણા પાસે કાપડના ગોડાઉનમાં વહેલી સવારે ભીષણ આગ લાગતાં દોડધામ\nNIT વિવાદ : પ્રદર્શનકર્તા વિદ્યાર્થીઓએ હાઇવે કર્યો જામ\nઇન્દોર: ધર્મગુરૂ સાથે મુલાકાત બાદ PM મોદીનું દાઉદી વોહરા સમુદાયને સંબોધન\nઆજે આખી દુનિયા જોશે વિજેન્દ્રના મુક્કાનો દમ\nરાધિકા આપ્ટે પહેલા દિવસે નર્વસ થાય છે


શું ખરેખર5મે થી દેશમાં સંપૂર્ણ લોકડાઉન લગાડવવામાં આવી રહ્યુ છે...? જાણો શું છે સત્ય... - FactCrescendo | The leading fact-checking website in India\nકોરોનાનો પ્રકોપ દિવસે-દિવસે સંપૂર્ણ દેશમાં વધી રહ્યો છે. દરમિયાનમાં દેશમાં સંપૂર્ણ લોકડાઉન લગાવવાની માંગ સમગ્ર દેશમાં કરવામાં આવી રહી છે. ત્યારે હાલ ગુજરાતમાં એક ન્યુઝ પ્લેટ સાથેનો સ્ક્રિન શોટ વાયરલ થઈ રહ્યો છે. જેમાં દાવો કરવામાં આવી રહ્યો છે કે, “સમગ્ર દેશમાં5મે થી 14 દિવસના સંપૂર્ણ લોકડાઉનની જાહેરાત કરવામાં આવી છે.”\nફેક્ટ ક્રેસન્ડોની પડતાલમાં આ દાવો ખોટો સાબિત થયો છે. કારણ કે, પોસ્ટ સાથે શેર કરવામાં આવેલો દાવો સંપૂર્ણ ખોટો છે. સંપૂર્ણ લોકડાઉન અંગે હાલમાં કોઈ જાહેરાત કેન્દ્ર સરકાર કે રાજ્ય સરકાર દ્વારા કરવામાં આવી નથી. લોકોએ ભ્રામક્તાથી દૂર રહેવુ જરૂરી છે.\nChahbhai Ramani નામના ફેસબુક યુઝર દ્વારા તારીખ4મે 2021ના એક પોસ્ટ શેર કરવામાં આવી હતી. આ પોસ્ટમાં દાવો કરવામાં આવ્યો હતો કે, “સમગ્ર દેશમાં5મે થી 14 દિવસના સંપૂર્ણ લોકડાઉનની જાહેરાત કરવામાં આવી છે.”\nફેસબુક પર આ સ્ક્રિન શોટ ખૂબ જ વાયરલ થઈ રહ્યો છે. ત્યારે આ મેસેજ વાયરલ થતા જ અમદાવાદ સહિત સમગ્ર ગુજરાતમાં લોકોએ ખરિદી માટે દોટ લગાવી હતી અને અફરાતફરી જેવી સ્થિતિ પ્રવર્તમાન થઈ હતી.\nઉપરોક્ત પોસ્ટમાં કરવામાં કરવામાં આવેલા દાવાની સત્યતા તપાસવી જરૂરી જણાતા અમે અમારી પડતાલ/તપાસ કાર્યવાહી શરૂ કરી હતી, સૌપ્રથમ અમે આ અંગે સર્ચ કરતા અમને જાણવા મળ્યુ હતુ કે, ગુજરાત ખેડૂત નામની યુટ્યુબ ચેનલ દ્વારા તારીખ 30 એપ્રિલના આ ઈમેજ સાથે ન્યુઝ બુલેટિયન પ્રસારિત કર્યુ હતુ. જે સંપૂર્ણપણે અ સત્ય હતુ. જે તમે નીચે જોઈ શકો છો.\nજો કે, દેશમાં સંપૂર્ણ લોકડાઉન અંગે સર્ચ કરતા અમને જાણવા મળ્યુ હતુ કે, “કોરોના મહામારી વચ્ચે 1 મે 2021ના કેન્દ્ર ગૃહમંત્રાલય દ્વારા રાજ્ય સરકારને નિર્દેશ આપ્યા હતા કે, કોરોનાની બીજી લહેરને રોકવા સંપૂર્ણ રાજ્યમાં લોકડાઉન ન લગાવવા જણાવ્યુ તેમજ જ્યાં બીજી લેહર વધારે છે ત્યાં પ્રતિબંધાત્મક પગલા લેવા જણાવ્યુ હતુ.”\nતેમજ વડાપ્રધાન નરેન્દ્ર મોદી દ્વારા તારીખ 20 એપ્રિલના તેમના ભાષણ જણાવ્યુ હતુ કે, કોરોના મહામારીની બીજી લહેરને રોકવા માટે લોકડાઉન એ અંતિમ વિકલ્પ હોવો જોઈએ. જે તમે નીચે જોઈ શકો છો.\nતેમજ4મે 2021ના સરકાર દ્વારા ગુજરાતના 36 જિલ્લાઓમાં રાત્રી કરફ્યુ6થી 12 મે સુધી લંબાવવામાં આવ્યુ છે. આ નિયંત્રણો દરમિયાન તમામ આવશ્યક સેવાઓ ચાલુ રહેશે અનાજ-કરિયાણાની દુકાન, શાકભાજી, ફળ-ફળાદિક, મેડિકલ સ્ટોર, મિલ્ક પાર્લર, બેકરી તથા ખાદ્યપદાર્થોની દુકાનો ચાલુ રહેશે, ખાનગી ઓફિસોમાં પ૦ ટકા સ્ટાફની હાજરી, તમામ પ્રકારના રાજકીય, સામાજિક, ધાર્મિક, સાંસ્કૃતિક, શૈક્ષણિક, કાર્યક્રમો/મેળાવડાઓ સદંતર બંધ રહેશે, પ્રેક્ષકોની ઉપસ્થિતિ વગર સ્પોર્ટ્સ કોમ્પ્લેક્ષ/સ્પોર્ટ્સ સ્ટેડીયમ/સંકુલમાં પ્રેક્ષકો વગર રમત-ગમત ચાલુ રાખી શકાશે, તમામ ધાર્મિક સ્થાનો જાહેરજનતા માટે બંધ રહેશે. ધાર્મિક સ્થાનો ખાતેની દૈનિક પૂજાવિધી ધાર્મિક સ્થાનોના સંચાલકો અથવા પૂજારીઓ દ્વારા જ કરવાની રહેશે, પબ્લિક બસ ટ્રાન્સપોર્ટ મહત્તમ 50 ટકા પેસેન્જર કેપેસીટીમાં ચાલુ રહેશે.\nતેમજ અમારી પડતાલને વધૂ મજબૂત કરવા અમે ગુજરાતના ગૃહમંત્રી પ્રદિપસિંહ જાડેજાનો સંપર્ક સાધ્યો હતો. તેમણે અમને જણાવ્યુ હતુ કે, “વાયરલ કરવામાં આવી રહેલા સ્ક્રિનશોટમાં આપવામાં આવેલી માહિતી તદ્દન ખોટી છે. આ તમામ એક અફવા છે. લોકોએ આ અફવાઓથી દૂર રહેવા વિનંતી છે. સંપૂર્ણ લોકડાઉન અંગે હાલમાં કોઈ આદેશ કરવામાં આવ્યા નથી.”\nઆમ, અમારી પડતાલમાં ઉપરોક્ત પોસ્ટ ખોટી સાબિત થાય છે. કારણ કે, પોસ્ટ સાથે શેર કરવામાં આવેલો દાવો સંપૂર્ણ ખોટો છે. સંપૂર્ણ લોકડાઉન અંગે હાલમાં કોઈ જાહેરાત કેન્દ્ર સરકાર કે રાજ્ય સરકાર દ્વારા કરવામાં આવી નથી. લોકોએ ભ્રામક્તાથી દૂર રહેવુ જરૂરી અને આ પ્રકારની માહિતી તપાસ કર્યા વિના સોશિયલ મિડિયામાં શેર કરવી ન જોઈએ.\nTitle:શું ખરેખર5મે થી દેશમાં સંપૂર્ણ લોકડાઉન લગાડવવામાં આવી રહ્યુ છે…?\nTagged CM Vijay RupaniCovid-19LockdownPrime Minister Narendra Modiકોરોનાપ્રધાનમંત્રી નરેન્દ્ર મોદીમુખ્યમંત્રી વિજય રૂપાણીસંપૂર્ણ લોકડાઉન


આ વિષય પર બાઇબલની કલમો: ડીકોન્સ -> ચર્ચ\n૧ તીમોથી ૩:૧-૧૩\n હુ જે કહુ છું તે સાચું છે: જો કોઈ વ્યક્તિ મંડળીનો અધ્યક્ષ બનવાનો સખત પ્રયત્ન કરતી હોય. તો તેની ઈચ્છા કઈક સારું કામ કરી બતાવવાની છે. મંડળીનો અધ્યક્ષ ઘણો સજજન હોવો જોઈએ જેથી લોકો તેની ટીકા કરી ન શકે. તેને એકજ પત્ની હોવી જોઈએ. તે માણસ આત્મ-સંયમી અને ડાહ્યો હોવો જોઈએ. બીજા લોકોની નજરમાં તે માનનીય, આદરણીય હોવો જોઈએ. લોકોને પોતાના ઘરમાં આવકારીને તેઓને મદદ કરવા તે તત્પર રહેવો જોઈએ. તે એક સારો શિક્ષક હોવો જોઈએ. તે અતિશય મદ્યપાન કરતો હોવો ન જોઈએ, અને તે એવી વ્યક્તિ ન જ હોવી જોઈએ કે જેને ઝઘડવાનું ગમતું હોય. તે વિનમ્ર અને સહનશીલ, શાંતિપ્રિય હોવો જોઈએ. એ માણસ એવો ન હોવો જોઈએ કે જે દ્રવ્યલોભી હોય. તે તેના પોતાના કુટુંબનો પણ એક સારો વડીલ હોવો જોઈએ. આનો અર્થ એ છે કે તેના બાળકો પૂરા આદરભાવથી તેની આજ્ઞા પાળતા હોવા જોઈએ. (જો કોઈ માણસને તેના પોતાના જ કુટુંબનો સારો વડીલ બનતાં ન આવડે, તો તે દેવની મંડળીની સંભાળ લઈ શકશે નહિ.) પરંતુ કોઈ નવો વિશ્વાસુ અધ્યક્ષ થઈ ન શકે. જો કોઈ નવા વિશ્વાસીને મંડળીનો અધ્યક્ષ બનાવવામાં આવે, તો શક્ય છે કે તે પોતે અભિમાનથી છકી જાય. એમ થાય તો, જે રીતે શેતાન ધિક્કારને પાત્ર થયો હતો, તેમ એના અભિમાની વર્તન માટે એનો પણ એ રીતે ન્યાય કરવામાં આવશે. તેનું અભિમાન શેતાન જેવું જ થશે. મંડળીના સભ્ય ન હોય એવા બહારના લોકોનો પણ આદર તેના પ્રત્યે હોવો જોઈએ. તો પછી બીજા લોકો તેની ટીકા કરી શકશે નહિ, અને તે શેતાનની જાળમાં ફસાઈ નહિ જાય. એ જ પ્રમાણે, જે માણસો સેવકો તરીકે સેવા આપતા હોય તેઓ એવા હોવા જોઈએ કે જેમને લોકો માન આપી શકે. જે ખરેખર તેઓને સમજાતી ના હોય તેવી વાતો આ માણસોએ કહેવી ન જોઈએ, તેઓએ સમજી-વિચારીને વાણી ઉચ્ચારવી જોઈએ. અને અતિશય મદ્યપાન કરવા પાછળ તેઓએ પોતાનો સમય બરબાદ ન કરવો જોઈએ. તેઓ એવા માણસો હોવા ન જોઈએ કે જે હમેશા બીજા લોકોને છેતરીને પૈસાદાર થવાનો પ્રયત્ન કરતા હોય. દેવે જે સત્યનું આપણને દર્શન કરાવ્યું છે, તેના તેઓ શિષ્યો હોવા જોઈએ. અને તેમણે હમેશા જે કઈ ન્યાયી લાગે તે જ કરવું જોઈએ. પાઉલ તિમોથીને કહે છે એ લોકોની પહેલેથી જ તારે પરખ કરી લેવી જોઈએ. જો એમનામાં તને કોઈ અપરાધ ન જ્ણાય તો તેઓ મંડળીના સેવકો તરીકે સેવા આપી શકે. એ જ રીતે, જે સ્ત્રી સેવામાં છે તે બીજા લોકોની નજરે આદરણીય હોવી જોઈએ. તે સ્ત્રીઓ એવી હોવી ન જોઈએ કે જે બીજા લોકો વિષે ખરાબ નિંદા કરતી હોય. તેઓનામાં આત્મ-સંયમ હોવો જોઈએ અને તેઓ એવી હોવી જોઈએ કે દરેક વાતે એમનામાં વિશ્વાસ મૂકી શકાય. સેવકો તરીકે સેવા આપનાર પુરુંષોને એકજ પત્ની હોવી જોઈએ. તેઓનાં પોતાનાં બાળકો અને કુટુંબોના તેઓ સારા વડીલ તરીકે નીવડેલા હોવા જોઈએ. સારી રીતે સેવા કરતા માણસો પોતાના માટે માન-સન્માનભર્યુ સ્થાન બનાવે છે. તે લોકોને ખ્રિસ્ત ઈસુમાં પોતાના વિશ્વાસ વિષે પાકી ખાતરીનો અનુભવ થશે.\nખ્રિસ્ત ઈસુના સેવકો પાઉલ અને તિમોથી તરફથી કુશળતા હો. દરેક સંતો જેઓ ખ્રિસ્ત ઈસુમાં છે. અને ફિલિપ્પીમાં રહે છે. અને તમારા સર્વ વડીલો અને વિશિષ્ટ મદદગારોને.\n વધારે ને વધારે લોકો ઈસુના શિષ્યો થવા લાગ્યા પરંતુ આ સમય દરમ્યાન જ, ગ્રીક ભાષી યહૂદિઓએ બીજા યહૂદિઓને દલીલો કરી. તેઓએ ફરીયાદ કરી કે રોજ શિષ્યોને જે વહેંચવામાં આવે છે તેમાંથી તેઓની વિધવાઓને તેઓનો ભાગ મળતો નથી. તે બાર પ્રેરિતોએ આખા સમૂહને બોલાવ્યો. પ્રેરિતોએ તેઓને કહ્યું, “દેવના વચનોનો બોધ આપવાનું આપણું કામ અટકી ગયું છે. તે સારું નથી. લોકોને કંઈક ખાવાનું વહેંચવામાં મદદ કરવા કરતાં દેવના વચનોનો બોધ આપવાનું ચાલુ રાખવું તે વધારે સારું છે. તેથી ભાઈઓ, તમારા પોતાનામાંથી સાત માણસો પસંદ કરો. લોકો જેને સારા માણસો કહે તેવા તે હોવા જોઈએ. તેઓ આત્માથી ભરપૂર અને જ્ઞાનથી ભરપૂર હોવા જોઈએ. આપણે તેઓને આ કામ કરવાનું સોંપીશું. પછી આપણે આપણો બધો સમય પ્રાર્થનામાં તથા વાતની (પ્રભુની) સેવા કરવામાં વાપરી શકીશું.” સમગ્ર સમૂહને આ વિચાર ગમ્યો. તેથી તેઓએ સાત પુરુંષોની પસંદગી કરી. સ્તેફન (વિશ્વાસથી અને પવિત્ર આત્માથી ભરપૂર માણસ) ફિલિપ, પ્રોખરસ, નિકાનોર, તીમોન, પાર્મિનાસ, અને નિકોલાઉસ (અંત્યોખનો યહૂદિ થયેલો માણસ). પછીથી તેઓએ આ માણસોને પ્રેરિતો સમક્ષ રજૂ કર્યા. પ્રેરિતોએ પ્રાર્થના કરી અને તેઓએ તેઓના હાથ તેઓના પર મૂક્યા. દેવની વાતોને વધારે ને વધારે લોકો સુધી પ્રચાર થતો ગયો. યરૂશાલેમમાં શિષ્યાની સંખ્યા મોટી થતી ગઇ. યહૂદિ યાજકોના મોટા સમૂહો પણ વિશ્વાસને આધીન થયા.\nહું તમને જણાવવા ઈચ્છું છું કે ખ્રિસ્તમાં ખ્રિસ્તની મંડળીની તે ખાસ સેવિકા છે.\nદેવના કાર્યની સંભાળ રાખવાનું કામ એ અધ્યક્ષનું છે. તેથી કોઈ પણ ખરાબ કાર્યનો તે ગુનેગાર હોવો ન જોઈએ. તે વ્યક્તિ એવી ન હોવી જોઈએ કે જે અભિમાની અને સ્વાર્થી હોય, અથવા તો જે વારંવાર ગુસ્સે થઈ જતી હોય. તેણે અતિશય મદ્યપાન ન કરવું જોઈએ. તે વ્યક્તિ એવી ન હોવી જોઈએ જેને ઝઘડા પસંદ હોય. અને તે વ્યક્તિ એવી તો ન હોવી જોઈએ જે કે હમેશાં લોકોને છેતરીને ધનવાન થવાનો પ્રયત્ન કરતી હોય.\nતેથી ભાઈઓ, તમારા પોતાનામાંથી સાત માણસો પસંદ કરો. લોકો જેને સારા માણસો કહે તેવા તે હોવા જોઈએ. તેઓ આત્માથી ભરપૂર અને જ્ઞાનથી ભરપૂર હોવા જોઈએ. આપણે તેઓને આ કામ કરવાનું સોંપીશું.\nપછી જ તમને સત્ય સમજાશે અને સત્ય તમને મુક્ત કરશે.”\nઅને તે જ ખ્રિસ્તે જુદી વ્યક્તિઓને ભિન્ન ભિન્ન દાન આપ્યાં. તેણે કેટલીએક વ્યક્તિઓને પ્રેરિતો અને કેટલાએકને પ્રબોધકો, કેટલાએક લોકોને જઈને સુવાર્તા કહેવાનું કામ સોંપ્યું, જ્યારે કેટલાએકનું કામ સંતોની સંભાળ રાખવાનું અને તેઓને ઉપદેશ આપવો તે હતું.\nતમારી જાત માટે તથા દેવ જે બધા લોકો તમને આપ્યા છે તેઓને માટે સાવધાન રહો. પવિત્ર આત્માએ આ ઘેટાં જેવા ટોળાની (દેવનાં લોકો) કાળજી રાખવાનું કામ તમને સોંપ્યું છે. તમારે દેવની મંડળી માટે ભરવાડો જેવા બનવું જોઈએ. આ તે મંડળી છે જે દેવે તેના પોતાના લોહીથી ખરીદી છે.\nજે વ્યક્તિ મારું માંસ ખાય છે અને મારું લોહી પીએ છે તેને અનંતજીવન છે. છેલ્લે દિવસે હું તે વ્યક્તિને ફરીથી ઊઠાડીશ.\nતે તો ફક્ત એક સુથાર છે. અને તેની મા મરિયમ છે. તે યાકૂબ, યોસે, યહૂદા અને સિમોનનો ભાઈ છે અને તેની બહેનો અહીં આપણી સાથે છે.’ તે લોકોએ ઈસુનો સ્વીકાર કર્યો નહિ.\n૧ કોરીંથી ૧૨:૨૮\nઅને મંડળીમાં દેવે પ્રેરિતોને પ્રથમ સ્થાન, પ્રબોધકોને દ્વિતીય સ્થાન અને તૃતીય સ્થાન ઉપદેશકને આપેલું છે. પછી દેવે જે લોકો ચમત્કારો કરે છે તેઓને માટે પણ એક સ્થાન નિશ્ચિત કર્યુ છે. અને તે જ રીતે જે લોકોની પાસે રોગીઓને સાજા કરવાની ક્ષમતા છે, જે લોકો અન્યને મદદરુંપ થાય છે, જે લોકોમાં અગ્રેસરનો ગુણ છે અને જે લોકો વિવિધ ભાષાઓ બોલે છે તેઓને માટે પણ દેવે કોઈ એક સ્થાન નિશ્ચિત કર્યુ છે.\nહું પ્રભુના ભાઈ યાકૂબ સિવાય, બીજા કોઈ પ્રેરિતોને મળ્યો નહિ.\nતમારા આગેવાનોની આજ્ઞા માનો અને તેમની સત્તાને આધીન થાઓ. તેઓ હિસાબ રાખનારાઓની જેમ તમારા આત્માઓની ચોકી કરે છે. એ માટે કે તેઓ આનંદથી તે કરે. પણ શોકથી નહિ, કારણ કે એથી તમને ગેરલાભ થશે.\n ઈસુએ ઉત્તર આપ્યો, “હું તને સત્ય કહું છું. માણસે નવો જન્મ પામવો જોઈએ. જો તે વ્યક્તિ નવો જન્મ પામ્યો ન હોય તો પછી તે વ્યક્તિ દેવના રાજ્યમાં જઈ શકતો નથી.” નિકોદેમસે કહ્યું, “પણ જો માણસ ખરેખર વૃદ્ધ હોય તો તે કેવી રીતે ફરીથી જન્મી શકે? વ્યક્તિ માના ઉદરમાં ફરીથી કેવી રીતે પ્રેવશી શકે! તેથી માણસ બીજી વખત જન્મ ધારણ કરી શકે નહિ!” પણ ઈસુએ ઉત્તર આપ્યો, “હું તને સત્ય કહું છું. તે વ્યક્તિ પાણીથી અને આત્માથી જન્મેલો હોવો જોઈએ. જો વ્યક્તિ પાણી અને આત્માથી જન્મ્યો ન હોય તો પછી તે દેવના રાજ્યમાં પ્રવેશી શકતો નથી.\nબધા જ લોકો સાથે શાંતિથી જીવવા પ્રયત્ન કરો અને પાપથી મુક્ત જીવન જીવવા પ્રયત્ન કરો. જેનું જીવન પવિત્ર ન હોય તો તેને દેવના દર્શન કદી થશે નહિ.\nપછી આપણે આપણો બધો સમય પ્રાર્થનામાં તથા વાતની (પ્રભુની) સેવા કરવામાં વાપરી શકીશું.”\n૧ તીમોથી ૩:૧-૭\n હુ જે કહુ છું તે સાચું છે: જો કોઈ વ્યક્તિ મંડળીનો અધ્યક્ષ બનવાનો સખત પ્રયત્ન કરતી હોય. તો તેની ઈચ્છા કઈક સારું કામ કરી બતાવવાની છે. મંડળીનો અધ્યક્ષ ઘણો સજજન હોવો જોઈએ જેથી લોકો તેની ટીકા કરી ન શકે. તેને એકજ પત્ની હોવી જોઈએ. તે માણસ આત્મ-સંયમી અને ડાહ્યો હોવો જોઈએ. બીજા લોકોની નજરમાં તે માનનીય, આદરણીય હોવો જોઈએ. લોકોને પોતાના ઘરમાં આવકારીને તેઓને મદદ કરવા તે તત્પર રહેવો જોઈએ. તે એક સારો શિક્ષક હોવો જોઈએ. તે અતિશય મદ્યપાન કરતો હોવો ન જોઈએ, અને તે એવી વ્યક્તિ ન જ હોવી જોઈએ કે જેને ઝઘડવાનું ગમતું હોય. તે વિનમ્ર અને સહનશીલ, શાંતિપ્રિય હોવો જોઈએ. એ માણસ એવો ન હોવો જોઈએ કે જે દ્રવ્યલોભી હોય. તે તેના પોતાના કુટુંબનો પણ એક સારો વડીલ હોવો જોઈએ. આનો અર્થ એ છે કે તેના બાળકો પૂરા આદરભાવથી તેની આજ્ઞા પાળતા હોવા જોઈએ. (જો કોઈ માણસને તેના પોતાના જ કુટુંબનો સારો વડીલ બનતાં ન આવડે, તો તે દેવની મંડળીની સંભાળ લઈ શકશે નહિ.) પરંતુ કોઈ નવો વિશ્વાસુ અધ્યક્ષ થઈ ન શકે. જો કોઈ નવા વિશ્વાસીને મંડળીનો અધ્યક્ષ બનાવવામાં આવે, તો શક્ય છે કે તે પોતે અભિમાનથી છકી જાય. એમ થાય તો, જે રીતે શેતાન ધિક્કારને પાત્ર થયો હતો, તેમ એના અભિમાની વર્તન માટે એનો પણ એ રીતે ન્યાય કરવામાં આવશે. તેનું અભિમાન શેતાન જેવું જ થશે. મંડળીના સભ્ય ન હોય એવા બહારના લોકોનો પણ આદર તેના પ્રત્યે હોવો જોઈએ. તો પછી બીજા લોકો તેની ટીકા કરી શકશે નહિ, અને તે શેતાનની જાળમાં ફસાઈ નહિ જાય.\n૧ તીમોથી ૨:૧૨\nસ્ત્રી પુરુંષને ભણાવે એ માટે હું મંજૂરી આપતો નથી. અને પુરુંષ પર સ્ત્રીની સત્તા ચાલે એની પણ હું છૂટ આપતો નથી. સ્ત્રીએ શાંતિથી પોતાનું કામકાજ કરતા રહેવું. આવું શા માટે?\nપાઉલ અને બાર્નાબાસે પ્રત્યેક મંડળી માટે વડીલોને પસંદ કર્યા. તેઓએ ઉપવાસ કર્યા અને આ વડીલો માટે પ્રાર્થના કરી. આ વડીલો એ માણસો હતા, જેઓને પ્રભુ ઈસુમાં વિશ્વાસ હતો. તેથી પાઉલ અને બાર્નાબાસે તેઓને પ્રભુની સંભાળ હેઠળ રાખ્યા.\n૧ તીમોથી ૫:૧૭\nમંડળીનો સારી રીતે અધિકાર ચલાવનાર વડીલોને માન પાત્ર ગણવા જોઈએ. ખાસ કરીને આ સાચું છે કે વડીલોને માન મળવું જોઈએ. જેઓ ઉપદેશ કરવામાં તથા શિક્ષણ આપવામાં શ્રમ લે છે.\nતમને દેવના વચનો શીખવનાર તમારા આગેવાનોને યાદ કરો. તેઓ જે રીતે જીવ્યા અને તેમનું જીવન પૂર્ણ કર્યુ તેનો વિચાર કરો અને તેઓની માફક દેવમાં વિશ્વાસ રાખો.\nવડીલ તો એવો હોવો જોઈએ કે જે લોકોને પોતાના ઘરમાં આવકારવા અને તેઓને મદદ કરવા હંમેશા આતુર હોય. જે કંઈ સત્કર્મ હોય તેનો તે ચાહક હોવો જોઈએ. તે વિવેકબુદ્ધિ ઘરાવતો હોવો જોઈએ. તેણે ન્યાયી જીવન જીવવું જોઈએ. તે પવિત્ર જ હોવો જોઈએ, તે પોતાની જાત પર અંકુશ રાખી શકતો હોવો જોઈએ.\n૧ પીટર ૫:૨\nદેવનું જે ટોળું તમારામાં છે તેનું પ્રતિપાલન કરો. અધ્યક્ષનું કામ ફરજ પડ્યાથી નહિ પણ ખુશીથી કરો. નીચ લોભને માટે નહિ, પણ હોંસથી કરો, દેવની આવી ઈચ્છા છે. તમે સેવા કરવાથી પ્રસન્ન થાઓ છો તેથી આમ કરજો. પૈસાને માટે ન કરતા.\nવડીલ થવા માટે એ વ્યક્તિ કોઈ પણ ખરાબ કામ માટે અપરાધી ઠરેલી ન હોવી જોઈએ. એ માણસને એક જ પત્ની હોવી જોઈએ. તેનાં બાળકો વિશ્વાસી હોવાં જોઈએ. તેનાં બાળકો ઉદ્ધત અને આજ્ઞાનું ઉલ્લંઘન કરનારાં હોવાં ન જોઈએ.\nકોઈ પણ વ્યક્તિને મંડળીના વડીલ તરીકે નિયુક્ત કરવા તું તેના પર હાથ મૂકે તે પહેલા કાળજીપૂર્વક વિચાર કરજે. બીજા લોકોના પાપમાં ભાગીદાર થતો નહિ. તું તારી જાતને શુદ્ધ રાખજે.\nતને ક્રીત ટાપુ પર એટલા માટે રાખ્યો છે કે ત્યાં જે કાર્યો કરવાની જરૂર છે, તે તું પરિપૂર્ણ કરી શકે અને મેં તને ત્યાં એટલા માટે પણ રાખ્યો છે કે જેથી કરીને દરેક નગરમાં માણસોની વડીલો તરીકે તું પસંદગી કરી શકે.\nમારા નાનાં બાળકો, ફરીથી મને તમારા માટે પીડા થાય છે જે રીતે માતાને બાળકને જન્મ આપતી વખતે થાય તે રીતે. મને આવી લાગણી થશે જ્યાં સુધી તમે ખ્રિસ્ત જેવાં નહિ બનો.


ઈરાને અમેરિકન એરબેઝ પર ધડાધડ કર્યો મિસાઇલ હુમલો, નાસ્ત્રેદમસની સાચી પડતી ભવિષ્યવાણી!\nત્રીજા વિશ્વયુદ્ઘના ભણકારા, ઇરાને અમેરિકન એરબેઝ પર મિસાઇલો દ્વારા કર્યો હુમલો\nનવી દિલ્હી, તા.૮: લગભગ ૫૧૨ વર્ષ પહેલા ફ્રાંસમાં જન્મેલા ભવિષ્ય વકતા નાસ્ત્રેદમસે વર્ષ ૨૦૨૦માં ત્રીજું વિશ્વયુધ્ધ થશે તેવી ભવિષ્યવાણી કરી હતી. નાસ્ત્રેદમસે દ્યણી બધી ભવિષ્યવાણી કરી હતી જે સાચી પણ પડી છે. ૫૦૦ વર્ષ પહેલાની ભવિષ્યવાણી અમેરિકા અને ઈરાન વચ્ચેના તણાવને પગલે સાચી પડતી જણાઈ રહી છે.\nએક ડઝનથી વધુ બેલિસ્ટિક મિસાઇલો ચલાવવામાં આવી છે. પેન્ટાગનનું કહેવુંછે કે નુકસાનનું મૂલ્યાંકન કરવામાં આવી રહ્યું છે. આ હુમલા અલ-અસદ અને ઇરબીલમાં બે સૈન્ય મથકો પર થયા હતા.\nઅમેરિકાઅને ઈરાનમાં યુદ્ઘની આશંકાવચ્ચે ઇરાકમાંઅમેરિકીસૈન્ય મથકો ઉપર હુમલો કરવામાં આવ્યો છે. સૈન્ય મથકો પર ઇરાને બેલિસ્ટિક મિસાઇલોથીહુમલો કર્યો છે. અહેવાલો અનુસાર,એક ડઝનથી વધુ બેલિસ્ટિક મિસાઇલો છોડવામાં આવી છે. પેન્ટાગનનુંકહેવુંછે કે નુકસાનનું મૂલ્યાંકન કરવામાં આવી રહ્યું છે. આ હુમલા અલ-અસદ અને ઇરબીલમાં બે સૈન્ય મથકો પરકરવામાં આવ્યા છે.\nતમને જણાવી દઈએ કે,અલ અસદના જે સ્થળો પર ઇરાનેબેલિસ્ટિક મિસાઇલથી હુમલો કર્યો છેત્યાં ૨૦૦૮માં ડોનાલ્ડ ટ્રમ્પ ગયા હતા.અમેરિકાઅને ઈરાન વચ્ચેના શુક્રવારે સંદ્યર્ષ વધુ તીવ્રબન્યો હતો,જયારેઅમેરિકાએ બગદાદમાં ડ્રોનવડેહુમલો કરીને ઇરાનનાકુધ્સકમાન્ડરકાસિમ સુલેમાનીનેઠારમાર્યો. આ પછી,ઈરાન અને અમેરિકા વચ્ચે તકરારવધી ગઈહતી. ઈરાને બદલો લેવાની ધમકી આપી છે,જેના પર યુએસ પ્રમુખ ડોનાલ્ડ ટ્રમ્પે ગઈકાલે કહ્યું હતું કે તેના ખરાબ પરિણામો આવશે.(૨૩.૧૨)


ગુગલ દ્વારા લુક ટુ સ્પિક નામની એપ લોન્ચ કરાઈ - Western Times News\nનવી દિલ્હી: ગૂગલે એક એવી એપ લોન્ચ કરી છે, જે બોલવામાં સમસ્યામાં અનુભવતા લોકો માટે વરદાન સાબિત થઈ શકે છે. આ એપને લુક ટુ સ્પીક નામ આપવામાં આવ્યું છે. આ એપ ફોનમાં લખેલા શબ્દોને આંખોની મદદથી જાેરથી વાંચીને સામેવાળા વ્યક્તિને જણાવશે. ગૂગલની આ એપ એવા લોકો માટે મદદરૂપ થશે, જેમને બોલવામાં તકલીફ પડે છે, જેમને પોતાની વાતને બીજા લોકો સુધી પહોંચાડવા માટે કોઈ ડિવાઈઝનો ઉપયોગ કરવો પડે છે. આ એપને એક્સપરીમેન્ટ વીથ ગૂગલ પ્લેટફોર્મ પર તૈયાર કરવામાં આવી છે.\nઆ એપ ગૂગલ પ્લેસ્ટોરના માધ્યમથી તમામ એન્ડ્રોઈડ વન ડિવાઈસીસ તથા એન્ડ્રોઈડ નાઈન પોઈન્ટઓની ઉપરનાં વર્ઝન માટે ઉપલબ્ધ છે. આ ઉપરાંત લુક ટુ સ્પીક એપમાં બીજા એવા અનેક ઓપ્શન આપવામાં આવ્યા છે, જેને યૂઝર્સ પોતાની રીતે સેટ કરી શકશે. લુક ટુ સ્પીક એપના ઉપયોગ માટે પોતાનો ફોન સ્થિર રાખવો પડે છે.\nત્યારબાદ તેમણે ફોનમાં લખેલા શબ્દો તરફ જાેવુ પડશે. યૂઝર્સની નજર ફોનની જે શબ્દો પર પડશે, એપ તે શબ્દોને મોટેથી વાંચી સંભળાવશે. તેવી જ રીતે એપ ફોનમાં નીચેની બાજુ અથવા તો ડાબી કે જમણી બાજુના શબ્દોને મોટેથી વાંચી સંભળાવશે. એપમાં આંખોની મુવમેન્ટને ટેગ કરવામાં આવે છે.\nગૂગલનો દાવો છે કે, કંપનીની અન્ય એપની જેમ આ એપમાં પણ યૂઝર્સનો ડેટા પર્સનલ રહે છે. એપના ઉપયોગ માટે ગૂગલે એક ટ્યૂટોરિયલ અને એક ગાઈડ પણ બનાવી છે. જેમા ટોપ ટિપ્સ જણાવવામાં આવી છે. જેમ કે ફોનને કઈ પોઝિશનમાં રાખવો, ટેક્સ પર નજર કેવી રીતે રાખવી, જેથી એપનું સચોટ ઉચ્ચારણ થઈ શકે. એપમાં બેઝિક માહિતી, જેમ કે, તમારું નામ શું છે, તમે કેમ છો, જેવા ઘણા સવાલનો સમાવેશ કરવામાં આવ્યો છે. આ એપ સામેવાળા વ્યક્તિને તે જ સવાલ પૂછે છે, જે યૂઝર્સને પૂછવા હોય છે.\nઆમ કરવા માટે યૂઝર્સે માત્ર એપ તરફ જાેવાનુ રહેશે, અને એપ પોતાની જાતે જ કામ કરવા લાગશે. એપમાં કોઈ બીજાે વ્યક્તિ ઈચ્છે તો તે પોતાનાં અવાજમાં વોઈસ નોટ પણ સેવ કરીને રાખી શકે છે. આ એપની મદદથી લોકો અન્ય કોઈ ડિવાઈસની મદદ વગર પોતાની વાત બીજા લોકો પહોંચાડી શકશે.\nPrevious ફિલિપાઈન્સમાં ભૂતનો પડછાયો સીસીટીવીમાં કેદ થયો\nNext वाशिंगटन में ट्रंप के समर्थन में हजारों लोगों ने की रैलियां


નાહવાના પાણીમાં મિક્સ કરો આ5ખાસ ચીજો, સૂર્ય અને શનિ સહિત9ગ્રહ રહેશે શાંત અને પ્રસન્ન – Online88Media\nજ્યોતિષ શાસ્ત્ર અનુસાર જો કોઈ વ્યક્તિની કુંડળીમાં કોઈ ગ્રહની સ્થિતિ નબળી હોય તો તેના કારણે જીવનમાં ઘણી સમસ્યાઓ ઉભી થાય છે. વ્યક્તિ ગમે તેટલા પ્રયત્નો કરે તેમને તેમના કોઈ પણ કામમાં સફળતા મળતી નથી. કોઈને કોઈ અવરોધ આવે છે. આ ઉપરાંત જો વ્યક્તિની કુંડળીમાં ગ્રહોની સ્થિતિ મજબૂત હોય તો જીવનમાં સુખદ પરિણામો મળે છે અને દરેક ક્ષેત્રમાં સારી સફળતા મળે છે.\nજ્યોતિષ શાસ્ત્રમાં કુલ 12 રાશિનો ઉલ્લેખ કરવામાં આવ્યો છે અને દરેક રાશિના કોઈને કોઈ સ્વામી ગ્રહ જરૂર હોય છે. કોઈ ગ્રહ પાસે માત્ર એક રાશિ હોય છે તો કોઈ ગ્રહ પાસે બે-બે રાશિ હોય છે. જો રાશિના સ્વામી એટલે કે ગ્રહોની શુભ અને અશુભ સ્થિતિ હોય તો તે રાશિના વ્યક્તિના જીવન પર ઉંડી અસર પડે છે. આટલું જ નહીં પરંતુ કારકિર્દી પર પણ અસર જોવા મળે છે.\nજ્યોતિષ દૃષ્ટિકોણથી જોવામાં આવે તો જો કોઈ વ્યક્તિ પોતાની રાશિના સ્વામી ગ્રહને શાંત કરવા અને પ્રસન્ન કરવા ઈચ્છે છે અથવા જો કુંડળીના કોઈ ગ્રહ ખરાબ અસર કરી રહ્યા છે અને તમે તેને દૂર કરવા ઈચ્છો છો, તો આ માટે તમે નહાવાના પાણીમાં કંઈક ખાસ ચીજો નાખીને સ્નાન કરી શકો છો. તેનાથી તમને ફાયદો મળશે.\nસૂર્ય ગ્રહ: સિંહ રાશિવાળા લોકોના સ્વામી ગ્રહ સૂર્ય છે. આવી સ્થિતિમાં જો આ રાશિના લોકોની કુંડળીમાં સૂર્યની અસર સારી ન હોય તો, તેમણે નાહવાના પાણીમાં એલચી, કેસર, લાલ ચંદન, મુલેઠી અથવા કોઈ લાલ રંગના ફૂલ નાખીને તે પાણીથી સ્નાન કરવું જોઈએ. આ ઉપાય અપનાવવાથી સૂર્ય ગ્રહ શાંત થઈ જશે. એટલું જ નહીં, સૂર્યથી થતી અશુભ અસર પણ સમાપ્ત થઈ જશે.\nચંદ્ર: જ્યોતિષ શાસ્ત્ર અનુસાર કર્ક રાશિના લોકોના સ્વામી ગ્રહ ચંદ્ર હોય છે. જો આ રાશિના લોકોની કુંડળીમાં ચંદ્રની અશુભ અસરો છે, તો આવી સ્થિતિમાં તમે નાહવાના પાણીમાં સફેદ ચંદન અથવા કોઈપણ સફેદ રંગના ફૂલ નાખીને સ્નાન કરી શકો છો. આ ઉપાય અપનાવવાથી ચંદ્રની ખરાબ અસર દૂર થઈ જશે.\nમંગળ ગ્રહ: મેષ અને વૃશ્ચિક રાશિના લોકોના સ્વામી મંગળ છે. જો આ લોકોની કુંડળીમાં મંગળની ખરાબ અસર છે, તો તમે નાહવાના પાણીમાં લાલ ચંદન, હીંગ અને ગુલાબના ફૂલ નાખીને સ્નાન કરો. તેનાથી તમને લાભ મળશે.\nબુધ ગ્રહ: કન્યા અને મિથુન રાશિના લોકોના સ્વામી બુધ ગ્રહ છે. તેથી, જો તમારી કુંડળીમાં બુધની અશુભ અસર છે, તો આવી સ્થિતિમાં તમે નાહવાનાનાં પાણીમાં મધ, જાયફળ અને ચોખા નાખીને તે પાણીથી સ્નાન કરો. આ ગ્રહ શાંત રહેશે અને તમારું સ્વાસ્થ્ય પણ સારું રહેશે.\nગુરૂ ગ્રહ: ધન અને મીન રાશિના લોકોના સ્વામી ગ્રહ ગુરૂ છે. જો તમારી કુંડળીમાં ગુરુ ગ્રહની અસર સારી ન હોય, તો આવી સ્થિતિમાં તમે નહાવાના પાણીમાં હળદર, મધ અને ચમેલીના ફૂલની પાંખડી નાખીને તેનાથી સ્નાન કરો. તેનાથી ગુરુ ગ્રહ શાંત રહેશે.\nશુક્ર ગ્રહ: શુક્ર ગ્રહ વૃષભ અને તુલા રાશિના લોકોનો સ્વામી હોય છે. જો તમારી કુંડળીમાં શુક્ર ગ્રહની અશુભ અસર હોય, તો તમે નાહવાના પાણીમાં જાયફળ, એલચી, ચંદન અને દૂધ નાખીને તેનાથી સ્નાન કરો. તેનાથી શુક્ર ગ્રહના આશીર્વાદ મળશે.\nશનિ ગ્રહ: મકર અને કુંભ રાશિના લોકોનો સ્વામી શનિ છે. જો તમારી કુંડળીમાં શનિની અશુભ અસર છે તો તમારે નાહવાના પાણીમાં વરિયાળી, કાળા તલ અથવા ખસખસ ઉમેરીને તે પાણીથી સ્નાન કરવું જોઈએ. તેનાથી તમે શનિની અશુભ અસરોથી બચી શકો છો.\nરાહુ અને કેતુ: જો કોઈ વ્યક્તિની કુંડળીમાં રાહુ અને કેતુની અશુભ અસર છે તો નહાવાના પાણીમાં દુર્વા, લાલ ચંદન અને લોબાન નાખીને તેનાથી સ્નાન કરો. તેનાથી રાહુ અને કેતુ શાંત થાય છે અને તેની અશુભ અસર પણ દૂર થાય છે.\nઆ મંદિરમાં3વખત હનુમાનજીની મૂર્તિ બદલે છે પોતાનું સ્વરૂપ, વાંચો તેની સાથે જોડાયેલી પૌરાણિક કથા


એક એવો પહાડ છે કે જયા પત્થર ફેકવાથી ખબર પડે છે કે પેટ માં છોકરો છે કે છોકરી – Viral Khabar\nસામાન્ય રીતે, સોનોગ્રાફીનો ઉપયોગ ગર્ભાશયમાં ગર્ભના સંભોગને શોધવા માટે કરવામાં આવે છે, પરંતુ તે કાનૂની ગુનો છે. તકનીકી ઝડપી થી વિકસી રહી છે, પરંતુ ઝારખંડમાં એક એવું ક્ષેત્ર છે જ્યાં પ્રાચીન પરંપરા નિભવા માં આવે છે અને પરંપરા એવી છે કે તમે તેના વિશે જાણ્યા પછી દાંત નીચે તમારી આંગળી શકો છો . ઝારખંડના લોહરદાગામાં ખુકરા ગામમાં એક એવો પહાડ પણ છે, જે ગર્ભાશયમાં છોકરી છે કે છોકરો તે બતાવે છે.\nસ્થાનિક લોકો આ બારા માં કહે છે કે અમે એક રૂપિયાનો ખર્ચ કર્યા વિના આ શોધી શકીએ છીએ. આ રિવાજ ચારસો વર્ષ પહેલાં નાગાવંશી રાજાઓના શાસનકાળથી અહીં છે. લોકોના મતે, આ પર્વત છેલ્લા 400 વર્ષથી લોકોને તેમના ભવિષ્ય વિશે જાણકારી આપી રહ્યો છે. આ પર્વત પર લોકો ને બોવ જ સરદ્ધા છે .\nલોકો નું કેવાનું છે કે ચંદ્રના આકારનો આકાર આ ટેકરી પર રહે છે, જે નવજાતનાં જાતિ વિશે કહે છે. માહિતી માટે, ચાલો આપણે જાણીએ કે આ વસ્તુની તપાસ આ ટેકરી પર પથ્થરથી કરી છે. સગર્ભા સ્ત્રી આ ટેકરી પર ચંદ્ર તરફના ચોક્કસ અંતરથી પત્થરને મારી નાખે છે.\nજો પથ્થર ચંદ્રના આકારની બરાબર મધ્યમાં મૂકવામાં આવે છે, તો એવું માનવામાં આવે છે કે ગર્ભાશયમાં એક છોકરો છે અને જો તે પથ્થર ચંદ્રની બહાર મૂકવામાં આવે છે, તો એવું માનવામાં આવે છે કે ત્યાં એક નવજાત છોકરી છે.\nએવા માં ગર્ભાશયમાં વધતા બાળકના જાતિ શોધવા માટેની જે પણ રીત છે, તેને બંધ કરવી જોઈએ. આ ભ્રૂણ હત્યાને પ્રોત્સાહન આપે છે.


નવા વર્ષમાં ભાગ્યનો સાથ મેળવવા માટે સાત સોનેરી સુચનો\nશું આપ નવા વર્ષે આપનાં ઘરમાં સદ્ભાગ્યને આવકારવા માંગો છો? શું આપ ઈચ્છો છે કે આપનાં ઘરમાં વધુ સુખ, સમૃદ્ધિ, સૌહાર્દ અને શાંતિ આવે તેમજ આપ પરિવાર સાથે ખુશીથી છલકાતું જીવન માણી શકો? અહીં દર્શાવેલા કેટલાક સરળ ઉપાયોનું પાલન કરીને આપ પોતાનાં ઘરનાં શુદ્ધિકરણ દ્વારા બેશકપણે આ બધુ જ પામી શકો છોઃ\nઆપના ઘરમાં વર્ષોના સમયમાં આવેલી નકારાત્મક ઉર્જાને સંપૂર્ણપણે દૂર કરવી ખૂબ જ જરૂરી છે. આથી આપ ઘરમાં એકદમ સ્વચ્છતા જાળવો જે આવશ્યક છે. નવા વર્ષના પ્રારંભ પૂર્વે પણ આપ સ્વચ્છતાની પુરી ચોક્કસાઈ રાખો અને આપના ઘરમાંથી કોઈપણ નકારાત્મક ઉર્જાને નવા વર્ષની શુભ પ્રભાતથી જ બહાર ધકેલી દો.\nઆ ઉપરાંત ઘરનો દરેક ખૂણો અને જગ્યા આપ સકારાત્મક ઉર્જાથી ભરો તે પણ ખૂબ મહત્વપૂર્ણ છે. આ માટે આપ નીચે દર્શાવેલા કેટલાક સોનેરી સુચનોને અનુસરી શકો છો.\nઆપનાં ઘરની સંપૂર્ણ સફાઈ થઈ જાય પછી, ઘરની એકદમ મધ્યમાં ઉભા રહો.\nઆપનાં મગજને એકદમ વિચારશૂન્ય કરી નાખો.\nધાતુની સાત ઘંટડીને એકધારી વગાડો(અથવા કોઈપણ પ્રકારની ઘંટડી કે જેમાંથી રણકાર નીકળતો હોય તે વગાડી શકાય). આખું ઘર ઘંટડીના અવાજથી રણકી રહ્યું હોય તેવો અહેસાસ થાય ત્યાં સુધી વગાડવાનું ચાલુ જ રાખો.\nછેવટે, ચંદનની અગરબત્તી પ્રગટાવો અને ત્યાં મુકી દો, જેથી તેની સ્વચ્છ અને મનને શાંતિ આપતી સોડમ આખા ઓરડામાં પ્રસરી જાય.\nઆપના ઘરના દરેક ઓરડામાં ચંદનની એક અગરબત્તી પ્રગટાવો જેથી આપનાં આખાં ઘરમાં શાંતિ અને સુવાસ આપતો ચંદનનો ધુમાડો પ્રસરી જશે.\nઘરના શુદ્ધિકરણ માટે આ સૌથી સરળ ઉપાય છે અને, તેનાથી આપના ઘરમાં તાજી તેમજ સકારાત્મક ઉર્જા પણ પ્રસરી જશે.\n2(A). પ્રિયજનો સાથે સ્વાદિષ્ટ ભોજનનો આસ્વાદ માણોઃ નવા વર્ષના આરંભે, આપ્તજનો અને પ્રિયજનો સાથે બેસીને સ્વાદિષ્ઠ ભોજનનો રસથાળ માણો અને સૌ સાથે મળીને નવા વર્ષને આવકારો. સમૂહભોજન સંબંધોમાં નીકટતા અને આત્મીયતાનો સંકેત આપે છે. ઉપરાંત, આપ નવા વર્ષને આવકારતી વખતે સૌ સાથે મળીને કોઈ રમત રમવી, સાથે મળીને ગાવું કે ડાન્સ કરવો વગેરે પ્રવૃત્તિ પણ કરી શકો છો. આપના વડીલોને પણ આ ઉજવણીમાં સાથે લેવાનું ભુલતા નહીં.\n2(B) આપના નીકટના સંબંધીઓ/ મિત્રો સાથે પણ ભોજન માણોઃ નવા વર્ષના દિવસે આપ નજીકના સંબંધીઓ અથવા મિત્રોને આપના ઘરે બોલાવી તેમની સાથે મળીને પણ ભોજન માણી શકો છો. સાથે માણેલું સ્વાદિષ્ટ ભોજન ખુશીઓ અને સંતોષનો સંકેત દર્શાવે છે. આપ ડાઈનિંગ ટેબલ પર ઘણી બધી નારંગી મુકી શકો છો અને નવા વર્ષે આપના ઘરે આવનાર તમામ લોકોને નારંગી આપી શકો છો. નારંગી દીર્ઘાયુ, સમૃદ્ધિ અને સૌભાગ્યનું પ્રતિક છે. આપ બાળકોને નાની ઘંટડી ભેટમાં આપી શકો છો.\n૩.શુભકામનાઃ નવા વર્ષના દિવસે આપ દરેક વ્યક્તિને “આપનું નવું વર્ષ ખુશીઓ અને સમૃદ્ધિથી છલકાતું રહે” તેવી શુભકામના પણ પાઠવી શકો છો.\n4. પરિધાનઃ આ દિવસે આપ લાલ રંગના વસ્ત્રો પહેરો કારણ કે લાલ એ ખુશીઓનો રંગ છે તેમજ આ રંગના વસ્ત્રો ધારણ કરનારને ભાગ્યનો સાથ મળે છે. જો આપને લાલ રંગના વસ્ત્રો પહેરવા ન ગમતા હોય તો, આપ લાલ રંગ અથવા તેવા કોઈ શેડની એક્સેસરી પણ પહેરી શકો છો.\n5. તમારા સંતાનોને ઠપકો ન આપશોઃ નવા વર્ષે આપના સંતાનોને ઠપકો ન આપશો. નવા વર્ષનું સ્વાગત ગમ્મત અને આનંદથી કરવું જોઈએ.\n6.ધારદાર તેમજ અણીદાર વસ્તુઓને દૂર રાખોઃ એક વાત ખાસ ધ્યાનમાં રાખજો કે આ દિવસે આપ ઘરમાં રહેલી તમામ ધારદાર તેમજ અણીદાર વસ્તુઓ જેમકે ચપ્પુ, કાતર, રેઝર બ્લેડ વગેરેને દૂર રાખો. આ ચીજો અપશુકનિયાળ ગણાય છે કારણ કે, તે આપના સૌભાગ્યને ખતમ કરી શકે છે.\n7. આપના બિલોની ચુકવણી કરોઃ નવા વર્ષના રોજ આપ પોતાના બાકી નીકળતા બિલો અથવા દેવાની ચુકવણી કરી શકો છો કારણ કે તેને શુભ સંકેત માનવામાં આવે છે. જો તમે પુરેપુરી ચુકવણી ન કરી શકો તેમ હોવ તો આપનાથી શક્ય હોય એટલી ચુકવણી કરો. તેના કારણે આપ દેવા કે ઉધારીથી દૂર રહેવા માંગો છો તેવો આપને અભિગમ દેખાશે જેથી આપ જીવનમાં ખુશીઓ અને સંતોષને આવકારી શકશો.\nView All Astro-Fun\nકર્ક જાતકો – તહેવારોની આ મોસમમાં આપના ભાગ્યશાળી રંગો અનુસાર પરિધાન કરો\nનવા વર્ષને આવકારવાના આઠ દેશના અવનવા અંદાજ\nતહેવારોની આ મોસમને રંગબેરંગી ટીપ્સથી યાદગાર બનાવો\nઆ નવરાત્રીમાં મન મુકીને ગરબે ઘુમો\nપુરુષોના પ્રણય સંબંધો\nશોપિંગ અને રાશિઓ\nરાશિ પ્રમાણે નવા વર્ષની ઊજવણી\nતહેવારોની આ મોસમને રંગબેરંગી ટીપ્સથી યાદગાર બનાવો – વૃષભ\nતહેવારોની આ મોસમને રંગબેરંગી ટીપ્સથી યાદગાર બનાવો – મેષ\nપ્રિયપાત્ર સમક્ષ કેવી રીતે પ્રેમનો પ્રસ્તાવ મુકશો?\nમહિલાઓના પ્રણય સંબંધો\nરાશિ અનુસાર ઈન્ટિરિઅર ડિઝાઈનની પસંદગી\nશનિના રાશિ પરિવર્તન – 20% OFF\n2020 કૃષ્ણ જન્માષ્ટમી ની ઉજવણી જો જ્યોતિષશાસ્ત્ર અને રાશિ ને ધ્યાન માં રાખીને કરવામાં આવે તો પછી તેનું ફળ પણ અનેરું જ હોય છે. જાણો વિશે ની સંપૂર્ણ માહિતી\nશ્રાવણ મહિનાના સોળ સોમવારના વ્રતનું મહત્વ અને પૂજા વિધિ\nઆ મહિને થશે ગુરુનું રાશિ પરિવર્તન, તમારા પર શું અસર પડશે તે જાણો


Jamnagar Gujarat G G hospital parents abandoned sick baby boy – News18 Gujarati\nHome » photogallery » gujarat » KUTCHH SAURASTRA JAMNAGAR GUJARAT G G HOSPITAL PARENTS ABANDONED SICK BABY BOY KP\nહાય રે કળીયુગ! બીમાર બાળક જન્મતા માતા-પિતા હૉસ્પિટલમાં જ તરછોડીને જતા રહ્યા, પોલીસે બતાવી માનવતા\n| November 05, 2020, 09:15 IST\nકિંજલ કારસરીયા, જામનગર : હાય રે કળીયુગ, જામનગરમાં (Jamnagar) એક મહિનાના બાળકને માતા-પિતા જી.જી.હોસ્પિટલમાં (G.G hospital) તરછોડીને ફરાર થઈ જતા દોડધામ મચી ગઇ હતી.જી.જી. હોસ્પિટલના પોલીસ સ્ટાફે માનવતાનું ઉદાહરણ પૂરું પાડ્યું હતું. વિકાસગૃહના સંચાલિકા બહેનો દ્વારા ગંભીર બીમારી સ્વરૂપે દાખલ થયેલા બાળક માટે ત્રણ આયાની વ્યવસ્થા કરવામાં આવી છે. જામનગરની જી. જી. હૉસ્પિટલમાં અજીબો ગરીબ કિસ્સો બન્યો છે. કળિયુગી માતા-પિતા કહી શકાય એવા દંપતીએ પોતાના માત્ર 1 મહિનાના વહાલસોયા પુત્રને તરછોડી પોતાના વતનની વાટ પકડી લેતાં ભારે દોડધામ થઇ હતી.\nઆખરે જી.જી.હોસ્પિટલના પોલીસ સ્ટાફે માનવતાભર્યું કાર્ય કર્યું હતું, અને બાળકના પિતાને ટેલિફોનિક જાણ કરી જામનગર પરત લાવવા દબાણ કર્યું છે, અને પિતાને પરત લાવવામાં આવી રહ્યા છે. માતા બાળકની બીમારીને લઈને પતિ સાથે ઝઘડો કરી પોતાના વતનમાં એકલી ચાલી ગઈ છે. સમગ્ર મામલે વિકાસ ગ્રહના સંચાલક બહેનોની મદદ લેવામાં આવી રહી છે અને ત્રણ આયા બહેનો દ્વારા હાલ જી જી હોસ્પિટલમાં દાખલ થયેલા બાળકની સારવાર માટે મદદ કરવામાં આવી રહી છે. આ ચકચાર જગાવનાર બનાવની વિગત એવી છે કે, જામનગરની જી.જી. હોસ્પિટલમાં શુક્રવારે સવારે જયપાલ દિનેશભાઈ ધારવા નામના એક મહિનાના બાળકને બાળકોના આઈ.સી.યુ. વિભાગમાં દાખલ કરવામાં આવ્યો છે. જે બાળક અપરિપક્વ અને કુપોષિત હોવાથી તેની સઘન સારવાર ચાલી રહી છે. જે બાળકના માતા-પિતા જી જી હોસ્પિટલમાં હાજર હતા, પરંતુ બાળકની બીમારી અને સારવાર માટે આર્થિક મદદની જરૂર હોવાથી તેઓ કલ્યાણપુર તાલુકાના ગાંગડી ગામમા રહેતા રમેશભાઇ જીવાભાઈ ગોજીયાની વાડીમાં રહીને ખેત મજૂરી કામ કરે છે, તેનો સંપર્ક સાધ્યો હતો. જેથી રમેશભાઈએ સારવાર અર્થે એક હજાર રૂપિયા મોકલાવ્યા હતા. જે પૈસાની મદદથી સારવાર ચાલુ રખાઇ હતી. પરંતુ કુપોષિત બાળક મામલે માતા-પિતા વચ્ચે ઝઘડો થયો હતો, અને બાળકની માતા બાળકને ત્યજી દઈ પતિ સાથે પણ છેડો ફાડીને તેના વતન ગોધરા ચાલી ગઈ હતી.\nદરમિયાન બાળકનો પિતા દિનેશ ધારવા પણ પોતાના બાળકને જી.જી.હોસ્પિટલમાં એકલું મુકીને ભાગી છૂટ્યો હતો. પરંતુ કેસની હિસ્ટ્રીમાં તેનો મોબાઈલ નંબર નોંધાયેલો હોવાથી સમગ્ર મામલો જામનગરની જી.જી હોસ્પિટલની પોલીસ ચોકીના પોલીસ કોન્સ્ટેબલ મગનભાઈ ચનિયારા પાસે પહોંચ્યો હતો. બાળકોના વિભાગના ડો. ભદ્રેશ વ્યાસ દ્વારા પોલીસને જાણ કરાતા પોલીસ જમાદાર મગનભાઈ ચનિયારાએ તાત્કાલિક અસરથી કલ્યાણપુર પોલીસ સ્ટેશનમાં વર્ધી લખાવી હતી. અને કલ્યાણપુર પોલીસ કે સમગ્ર મામલાની જાણ કરી હતી.\nબાળકના માતા-પિતા તરછોડીને ચાલ્યા ગયા હોવાથી વિકાસગૃહનો સંપર્ક સાધ્યો હતો, જેથી સંચાલિકા ઉર્વીબેન ગજ્જર કે જેમણે, ત્રણ આયા બહેનોની વ્યવસ્થા કરી આપી હતી અને સુરભીબેન, કંચનબેન તેમજ સરિતાબેન નામની ત્રણ બહેનો કે જેઓ જી જી હોસ્પિટલમાં દાખલ થયેલા બાળકની સુશ્રુષા કરી રહી છે. ત્રણે બહેનો આઠ કલાકની ફરજ બજાવી રહી છે. જે બાળકની હાલ સારવાર ચાલી રહી છે. દરમિયાન પોલીસ સ્ટાફ દ્વારા બાળકના પિતા દિનેશનો ટેલિફોનિક સંપર્ક સાધ્યો હતો. તેને જામનગર પરત લાવવા માટે દબાણ કર્યું હતું. જો પરત બાળક લેવા નહીં આવે અને બાળકને કશું થશે તો તેની જવાબદારી પોતાની રહેશે અને તેની સામે એકશન લેવાશે તેવી ગર્ભિત ધમકીઓ આપતાં આખરે પિતા માની ગયો હતો અને પોતાના પુત્રનો કબજો સંભાળવા માટે વતનથી જામનગર પરત ફરી રહ્યો છે. જ્યારે તેની પત્ની રિસામણે ચાલી ગઈ છે અને પરત આવવા માટે તૈયાર નથી. જેથી પિતા એકલા જ જામનગર આવીને બાળકને સાર સંભાળ લેવા તૈયાર થયા છે. જે સમગ્ર મામલાને લઈને જામનગરના જીજી હોસ્પિટલના વર્તુળોમાં ભારે દોડધામ મચી ગઇ છે.


'કેન્દ્રમાંથી આવતા પૈસા ભાજપી નેતાઓના ખીસ્સામાં જાય છે' | money going in bjp leader's pocket said jyotiraditya scindia - Gujarati Oneindia\n'કેન્દ્રમાંથી આવતા પૈસા ભાજપી નેતાઓના ખીસ્સામાં જાય છે'\n| Published: Sunday, December 9, 2012, 13:11 [IST]\nવડોદરા, 8 ડિસેમ્બર: કેન્દ્ર સરકાર તો ગુજરાતને ૩ હજાર મેગા વોટ વીજળી આપે છે. પરંતુ, મોદી સરકાર તેમાંથી ૮૩૫ મેગા વોટ વીજળી બીજા રાજ્યને વેચી દે છે અને રોજના રૂ.૫ કરોડ અને વર્ષે રૂ.૧૭૦૦ કરોડ મોદી સરકાર કમાય છે. જ્યારે ગુજરાતના ખેડૂતોને પૂરતી વીજળી મળતી નથી. ખેડૂતો દેવા નીચે કચડાઈ જાય છે અને આત્મહત્યા કરે છે. તેમ કેન્દ્રિય ઉર્જા મંત્રી જ્યોતિરાદિત્ય સિંધિયાએ ગઇકાલે સયાજીગંજ બેઠકના ચૂંટણી પ્રચાર માટે ઈલોરાપાર્કમાં યોજાયેલી સભાને સંબોધતા કહ્યું હતુ.\nજ્યોતિરાદિત્યએ કહ્યું હતુ કે, દર વખતે ગુજરાતમાં ચૂંટણી આવે એટલે ભાજપ સાંપ્રદાયિકતા અને દેશભક્તિની વાત કરે છે. પણ તેઓ જાણતા નથી કે ગુજરાતની પ્રજા સાચી દેશભક્ત જ છે.\nટેક્સના મુદ્દે જ્યોતિરાદિત્યએ કહ્યું હતુ કે, દેશના અન્ય રાજ્યો કરતા ગુજરાતમાં ખેડૂતો પાસેથી વિજળીનો સૌથી વધુ ટેક્સ લેવાય છે. રાજસ્થાનમાં ૫ ટકા ટેક્સ છે ત્યારે ગુજરાતમાં ખેડૂતો પાસેથી ૨૫ ટકા ટેક્સ વસૂલાય છે. કેન્દ્ર સરકારે રાજીવ ગાંધી યોજના હેઠળ ગુજરાતને રૂ.૧૪૦૦ કરોડ આપ્યા. તેમાં વડોદરાને ૨૦ કરોડ ફાળવ્યા તેમ છતાં રાજ્ય સરકારે વિકાસનુ કામ કર્યું નહીં.\nરાજ્યની સ્થિતિ વિશે જ્યોતિરાદિત્યએ ઉમેર્યું હતુ કે, ગુજરાતમાં ૫૦ ટકા બાળકો કૃપોષીત છે. ખેડૂતો આત્મહત્યા કરે છે. રાજ્યની ૧૯ લાખ મહિનાઓ ઘર વિહોળી છે. મોદી જવાબ આપે કે શું આ વિકાસ છે? હું સ્વિકારુ છું કે ગુજરાતમાં વિકાસ થયો છે. પરંતુ, એ વિકાસ કંઈ છેલ્લાં ૯ વર્ષમાં થયો નથી કે કોઈ નેતાને કારણે નથી થયો.\nગુજરાતની વેપારી પ્રજા અને તેમની મહેનત-પસીનાનો રંગ લાવ્યો છે.\n૧૦૦ વર્ષ પહેલા ગુજરાતના વેપારીઓ રેશનનો વ્યાપાર કરતા હતા અને ચીનમાં રેશમ મોકલતા હતા. ત્યારે વિકાસ થયો હતો. ૫૦ વર્ષ પહેલા ડો. કુરીયને શ્વેત ક્રાંતિ લાવ્યા હતા. ત્યારે વિકાસ થયો હતો. ૩૦ વર્ષ પહેલા અંકલેશ્વર અને ભાવનગરમાં ખાદ્ય કારખાના સ્થપાયા ત્યારે વિકાસ થયો. આજે ૧ લાખ ૪૦ હજાર કરોડના બોઝ નીચે ગુજરાત પીસાઈ રહ્યું છે. શું આ છે ગુજરાતનો વિકાસ? જેવા આકરા સવાલો તેમણે ખડા કર્યા હતા.\nnarendra modi jyotindra scindia bjp congress gujarat gujarat assembly election 2012 ગુજરાત નરેન્દ્ર મોદી જ્યોતિરાદિત્ય સિંધિયા વડોદરા ભાજપ\nmoney going direct in BJP leader's pocket said jyotiraditya scindia in Vadodara.\nStory first published: Sunday, December 9, 2012, 13:11 [IST]


ઓઈલી સ્કિન માટે પ ફેસ પેક\nઓઈલી સ્કિનથી છુટકારો મેળવવા આ હોમમેડ ફેસ પેક તમને કામ લાગશે...\nઓઈલી સ્કિનવાળી મહિલાઓએ કેવા પ્રકારની સમસ્યાનો સામનો કરવો પડે છે. સ્કિન પરનું વધારે ઓઈલ ફેસને ઓઈલી બનાવી દે છે, જેથી ફેસ પર ખીલ થવાનો ડર રહે છે, પણ આ ડરને ઘરમાં બનાવેલા ફેસ પેક, જે ઘરેલુ ફેસ પેકના નામે ઓળખાય છે. તેનો ઉપયોગ કરીને ખીલ દૂર કરી શકાય છે.\nડો. દીપાલી ભારદ્વાજ, સ્કિન રોગ નિષ્ણાત જણાવે છે કે ઓઈલી સ્કિનથી પરેશાન અનેક મહિલાઓ તેમની પાસે આવે છે, જે વિવિધ ક્રીમ અને અન્ય તબીબી સારવાર લઈ ચૂકી છે, પણ ડો. દીપાલીના મતે ઘરેલુ સારવાર કરતા બેસ્ટ ઈલાજ કોઈ નથી.\nનીચેના ઘરેલુ ફેસપેકનો ઉપયોગ કરીને તમે ઓઈલી સ્કિનની સમસ્યામાંથી છુટકારો મેળવી શકો છો :\nકેળું, મધ અને લેમન ફેસ પેક